Corona Virus aa Gulhey Ehves Mauloomaatheh Sirreh Nukuraanan: Sarukaaru – Iru\nރައީސް ޞާލިހްގެ ދައްތައަށް ފްލެޓް ހައްގު: މެޑަމް ފަޒުނާ\nއެމްއެސް ދޯނީގެ އިތުރު އެކްޓަރަކު އަމިއްލައަށް މަރުވެއްޖެ\nއެނދުމަތިވެފައިވާ މީހުންނަށް ވެކްސިން ދޭން ތައްޔާރުވެއްޖެ\nކޯވިޝީލްޑް ވެކްސިނަށް ޑަބްލިއުއެޗްއޯއިން ޙުއްދަ ދީފި\n14 ރަށެއްގެ ފެނާއި ނަރުދަމާގެ މަސައްކަތް ބީލަމަށް ހުޅުވާލައިފި\nރަންދީރުގެ އުފަންދުވަސް ފާހަގަކުރުމުން ކަރީނާއާއި ރަންބީރަށް ފާޑުކިޔުން\nލޯބިވެރިންގެ ދުވަހު ނިކް ޕްރިޔަންކާއަށް ދިން ހަދިޔާއަކީ މިއީ\nކޮރޯނާ ވައިރަސްއާ ގުޅޭ އެއްވެސް މައުލޫމާތެއް ސިއްރެއް ނުކުރާނަން: ސަރުކާރު\nލަހޫ· 28 ޖަނަވަރީ 2020\nހަލުވިކަމާއެކު ދިނިޔޭގައި ފެތުރެމުން އަންނަ ކޮރޯނާ ވައިރަސްއާ ގުޅޭ އެއްވެސް ކަމެއް ސިއްރެއް ނުކުރާނެ ކަމަށް ސަރުކާރުން ބުނެފިއެވެ.\nމިހާރު ރައީސް އޮފީހުގައި ކުރިއަށްގެންދާ ނޫސްވެރިންގެ ބައްދަލުވުމެއްގައި އަލީ ވަހީދު ވިދާޅުވީ، ޗައިނާގެ ވޫހާން އާއި ކައިރި ސަރަހައްދުތައް ވަނީ ކަރަންޓީންކޮށްފައި ކަމަށާއި ނަމަވެސް ކަރަންޓީން ކުރުމުގެ ކުރިން އެތައް މިލިއަން މީހުން ވަނީ ދުނިޔޭގެ އެތަން މިނިތަނަށް ދަތުރުކޮށްފައި ކަމަށެވެ.\nމިނިސްޓަރު އަލީ ވަހީދު ވިދާޅުވީ ރައްޔިތުންގެ ކަންބޮޑުވުން އޮތް މިފަދަ ދުވަސްވަރެއްގައި ކޮރޯނާ ވައިރަސްއާ ގުޅިގެން ރައްކާތެރިވުމުގެ ގޮތުން އަޅަންޖެހޭ ފިޔަވަޅުތައް އަޅާފައިވާ ކަމަށެވެ. އަދި ޓްރޭވަލް އެޑްވައިޒަރީ ނެރެން ޖެހޭ ހާލަތެއްގައި ނެރޭނެ ކަމަށާއި ނަމަވެސް އަދި އެ ހާލަތަކަށް ނުދާ ކަމަށް މިނިސްޓަރ ވިދާޅުވިއެވެ.\nމިއަހަރުގެ ރެހެންދި އެވޯޑަށް ނަން ހުށަހެޅުމުގެ ފުރުސަތު ހުޅުވާލައިފި\nމިނިސްޓަރު އަލީ ވަހީދު ވިދާޅުވީ ދިވެހި ސަރުކާރުން އެންމެ މުހިއްމީ ދިވެހި ރައްޔިތުންގެ ސަލާމަތާއި ރައްކާތެރިކަން ކަމަށެވެ. އެހެންކަމުން އެކަން ކަށަވަރުކުރުމަށްޓަކައި ސަރުކާރުން އަޅަންޖެހޭ ހުރިހާ ފިޔަވަޅުތަކެއް އަޅާމުންދާ ކަމަށާއި އެކަންކަން ކުރަމުންދަނީ ޑަބްލިއުއެޗްއޯގެ ލަފަ އާއި އިރުޝާދު ވެސް ހޯދައިގެން ކަމަށެވެ.


ރިޔާސީ އިންތިޚާބު 2018 ގެ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުން ތަމްރީންކުރުމަށް ޓްރެއިނަރުން ހޯދުން\n24 މެއި 2018, 12:00 އިއުލާން\n2018 ވަނަ އަހަރު ބޭއްވުމަށް ހަމަޖެހިފައިވާ ރިޔާސީ އިންތިޚާބުގައި، ރާއްޖޭއާއި ރާއްޖޭން ބޭރުގައި ޤާއިމްކުރެވޭ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުންނަށް ތަމްރީނު ދިނުމަށް ޓްރެއިނަރުންގެ ގޮތުގައި 70 (ހަތްދިހަ) މީހުން ބޭނުން ވެއްޖެއެވެ. އަދި ޓްރޭނަރުންނަށް ހިންގޭ ތަމްރީން ޕްރޮގްރާމެއް މިއަހަރުގެ އޯގަސްޓް މަހުގެ 11 އިން 17 އަށް މާލޭގައި ކުރިއަށް ގެންދެވޭނެއެވެ.\nމިކަމަށް ކުރަންޖެހޭ އެންމެހައި ޚަރަދެއް ކުރާނީ މިކޮމިޝަނުންނެވެ. މިޕްރޮގްރާމްގައި ބައިވެރިވެ ތަމްރީން ފުރިހަމަ ކުރައްވާ ފަރާތްތަކަށް ޓްރޭނަރުންގެ ގޮތުގައި އޮފިޝަލުން ތަމްރީން ކުރުމަށް މާލެއާއި އަތޮޅުތަކުގައި ޙަރާކާތްތެރިވުމަށް ވަނީ ހަމަޖެހިފައެވެ. މިޓްރޭނިންގ ޕްރޮގްރާމް ފުރިހަމަ ކުރައްވާ ޓްރޭނަރުންނަށް، ޓްރޭނިންގ ކުރިއަށްދާ ކޮންމެ ދުވަހަކަށް -/200 (ދުއިސައްތަ) ރުފިޔާގެ އެލަވަންސެއް ދިނުމަށްވަނީ ހަމަޖެހިފައެވެ.\nއަދި، މި ޓްރެއިނިންގ ފުރިހަމަކުރައްވާ ފަރާތްތައް މިކޮމިޝަނާއެކު އިޤްރާރު ކުރެވި، މާލެއާއި އަތޮޅުގައި އަދި ސިޓީތަކުގައި އޮގަސްޓް 25 އިން ފެށިގެން ސެޕްޓެމްބަރ 1 އަށް އޮފިޝަލުން ތަމްރީން ކުރުމުގެ ޕްރޮގްރާމް ކުރިއަށް ގެންދިޔުމަށް ވަނީ ރޭވިފައެވެ. މިގޮތުން ޓްރޭނަރުންނަށް އޮފިޝަލުންގެ ޓްރޭނިންގ ކުރިއަށް ގެންދާ ކޮންމެ ދުވަހަކަށް -/700 (ހަތްސަތޭކަ) ރުފިޔާގެ އުޖޫރައެއް ދެވޭނެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 14 ޖޫން 2018 ވާ ބުރާސްފަތި ދުވަހުގެ 14:00 ގެ ކުރިން މިކޮމިޝަނަށް އެޕްލިކޭޝަން ފޯމް ހުށަހެޅުއްވުން އެދެމެވެ. މިގޮތުން މި ކޮމިޝަނަށް ފޮނުވާ އެޕްލިކޭޝަނާއި ލިޔުންތަށް ފޮނުވާނީ [email protected] އަށް ނުވަތަ ހުށައަޅާނީ ކޮމިޝަނުގެ ރިސެޕްޝަނަށެވެ. ޓްރެއިނަރުން ހޮވުމުގައި ވޭތުވެދިޔަ އިންތިޚާބުތަކުގެ ތަޖުރިބާ އާއި ތަޢުލީމީ ފަންނުގެ މީހުންނަށް އިސްކަންދެވޭނެއެވެ.\nރިޔާސީ އިންތިޚާބުގައި މަސައްކަތްކުރާ އޮފިޝަލުން ތަމްރީންކުރުން.\nރިޔާސީ އިންތިޚާބުގައި އަތޮޅުތަކަށް ފޮނުވާ ވޯޓު ކަރުދާސްތަކާއި ކަމާބެހޭ އެހެނިހެން ސާމާނު މާލެއިން އަތޮޅުތަކަށް ގެންދިޔުމާއި އަދި ވޯޓުލާ ނިމުމުން އެ ތަކެތި އަނބުރާ މާލެ ގެނައުން.\nވޯޓުލާ ދުވަހު ކޯޑިނޭޓަރެއްގެ ހައިސިއްޔަތުން ކޮމިޝަނުގެ ލަފާގެ މަތިން ދޭންޖެހޭ ފަންނީ ލަފަޔާއި އެހީތެރިކަން ވޯޓުލާ މަރުކަޒުގެ ވެރިންނަށް ދިނުން.\nރިޔާސީ އިންތިޚާބު ނިމުމުން މަސައްކަތް ހިނގައި ދިޔަގޮތާބެހޭ ރިޕޯޓެއް ތައްޔާރުކޮށް ކޮމިޝަނަށް ހުށަހެޅުން.\nއިންތިޚާބަށް ތަމްރީނުކުރަންޖެހޭ އެކި ފަރާތްތައް ތަމްރީނުކުރެވޭނެ ފެންވަރުހުރުން.\nމަސައްކަތާގުޅޭ ދާއިރާއިން ސެޓްފިކެޓް ލެވެލް4ނުވަތަ އެއަށްވުރެ މަތީ ސަނަދެއް ހާޟިލުކޮށްފައިވުން.\nކިޔަވައި ދިނުމާއި، ތަމްރީނު ދިނުމުގެ ދާއިރާގައި އުޅެ ތަޖުރިބާ ލިބިފައިވުން ނުވަތަ، ވޭތުވެ ދިޔަ އިންތިޚާބުތަކުގައި އުޅެ މަސައްކަތުގެ ތަޖުރިބާ ލިބިފައިވުން.\n09 ރަމަޟާން 1439\nޓްރެއިނަރުންގެ އެޕްލިކޭޝަން ފޯމް


ކޮވިޑް-19އަށް ފައްސިވި ދެ ދިވެހިންނާ ކޮންޓެކްޓްވި 34 މީހަކު ކަރަންޓީން ކޮށްފި – Dhen.mv\nކޮވިޑް-19އަށް ފައްސިވި ދެ ދިވެހިންނާ ކޮންޓެކްޓްވި 34 މީހަކު ކަރަންޓީން ކޮށްފި\nMarch 30, 2020 - 9:22 pm\nރާއްޖެއިން ކޮވިޑް-19އަށް ފައްސިވި ދެ ދިވެހިންނާ ކޮންޓެކްޓުވި 34 މީހަކު ކަރަންޓީން ކޮށްފައިވާ ކަމަށް ސަރުކާރުން ބުނެފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވީ އެންމެ ފުރަތަމަ ފައްސިވި ދިވެހި މީހާގެ ކޭސްއާ ގުޅިގެން ކޮންޓެކްޓް ޓްރޭސިންގެ ތެރެއިން 29 މީހަކު ހޯމް ކަރަންޓީން ވުމަށް އެނގިފައިވާ ކަމަށެވެ. މީގެ ތެރެއިން އަމިއްލައަށް ކަރަންޓީން ނުވެވޭނެ މީހުންނަށް ކަރަންޓީން ކުރެވޭނެ ގޮތެއް ސަރުކާރުން މަސައްކަތް ކުރާނެކަމަށެވެ.\nމަބްރޫކް ވިދާޅުވީ ރާއްޖެއިން ވައިރަހަށް ފައްސިވި ދެވަނަ މީހާގެ ކޭސްއާ ގުޅިގެން 48 މީހެއް ބެލުނު ކަމަށާއި އޭގެ ތެރެއިން ފަސް މީހަކު ކަރަންޓީން ކޮށްފައިވާ ކަމަށެވެ. އޭގެ ތެރެއިން ތިން މީހަކު ކަރަންޓީން ފެސިޓީތަކުގައި ތިބިއިރު އަނެއް ދެ މީހުން ތިބީ ހޯމް ކަރަންޓީނުގައި ކަމަށެވެ.\nގޭގައި އަދި ސަރުކާރުން ތައްޔާރުކޮށްފައިވާ އައިސޮލޭޝަންގައި ތިބި މީހުންގެ ކަންކަން އެޗްޕީއޭއިން ވަރަށްގާތުން ބަލަމުންދާކަމަށް މަބްރޫކް ވިދާޅުވިއެވެ. އޭނާ ވިދާޅުވީ ރާއްޖެއިން ޕޮޒިޓިވްވި ދެވަނަ މީހާ ކަރަންޓީނަށް ގެންދެވުނުއިރު އޭނާއާއި އެއް ކޮޓަރިއެއްގައިހުރި މީހާ ޓެސްޓްކުރުމުގެ މަސައްކަތް ކުރަމުންދާކަމަށެވެ. މިއަދު ހަވީރު އޭނާގެ ޓެސްޓް ކޮށްފައިވާކަމަށްވެސް މަބުރޫކް ވިދާޅުވިއެވެ.\nރާއްޖެއިން ކޮވިޑް-19 އަށް ފައްސިވި ދެ ދިވެހިންނަކީ ވެސް އިނގިރޭސިވިލާތުން ރާއްޖެ އައުމުން ކަރަންޓީން ކުރި ދެ މީހުން ކަމަށް މީގެ ކުރިން ސަރުކާރުން ވަނީ ބުނެފައެވެ.\nޑުޕަރ ފިފްޓީން މަޅި ފުޓްސަލް ޗެލެންޖް 2021: ބޮޑު ތަފާތަކުން އޯވަންއޯ މޮޅުވިއިރު، ރެމްޕޭޖަށް މުހިންމު މޮޅެއް!\nއިންޑިއާ އާއި އެމެރިކާގެ ގުޅުމަކީ މުޅި ދުނިޔެއަށް ބޭނުންތެރި ގުޅުމެއް : ނަރެންދްރަ މޯދީ\nކޮވިޑް-19: ފައްސިވީ މީހުން މިއަދު އެންމެ ގިނައީ މާލެ ސަރަޙައްދާއި ރިސޯޓުތަކުގައި


Niyafathi dhigu kohgen faisaa hoadhaa meeheh!\nއަރިންދާ ސްޓޯމްގެ ދެ ފައިތިލަ\nއަރިންދާ ސްޓޯމް ވީވާ އަކީ އެމެރިކާގެ ސްޓޭޓެއް ކަމަށްވާ އޮހިއޯގެ މީހެކެވެ. އެކައުންޓް ސްޕެޝަލިސްޓެއްގެ ގޮތުގައި ކުންފުންޏެއްގައި މަސައްކަތް ކުރަނިކޮށް 2006 ގައި އޭނާއަށް އުރަމަތީ ކެންސަރު ޖެހުނެވެ.\nއޭނާ ކެންސަރާ ހަނގުރާމަ ކުރުމުގައި ކުރި ދަތުރު ސޯޝަލް މީޑިއާގައި މީހުންނާ ހިއްސާ ކުރަން ފެށި ހިސާބުން ގިނަ ބަޔެއްގެ ސަމާލުކަން އޭނާގެ އަތުގެ އިނގިލީގެ ނިޔަފަތިތަކަށް ހުއްޓުނެވެ. އޭނާގެ އިނގިލީގެ ނިޔަފަތިތައް ހުރިލެއް ދިގު ކަމުންނެވެ.\nއަރިންދާ އަބަދުވެސް ނިޔަފަތި ދިގު ކުރަން ލޯބިކުރާ މީހެކެވެ. ނިޔަފަތި ދިގު ކުރާ ގިނަ މީހުން އާއްމު ގޮތެއްގައި ދިގު ކުރަނީ އަތުގެ އިނގިލިތަކުގެ ނިޔަފަތި ކަމަށް ވިޔަސް އަރިންދާ ބޮޑަށް ދިގު ކުރަން ބޭނުން ވަނީ ފައިގެ އިނގިލިތަކުގެ ނިޔަފަތި ތަކެވެ.\nނިޔަފަތި ދިގު ކުރުމަކީ ވެސް ދެވި ހިފާ ކަމެއް ކަމާއި މިއީ ވެސް ގިނަ ބައެއްގެ ސަމާލުކަން ލިބޭ ކަމެއްކަން އެނގިގެން ނިޔަފަތިތަކުގެ ފޮޓޯތައް އޮންލައިންކޮށް އޭނާ ވިއްކަން ފެށި އެވެ. މިހާރު މިކަން ވެފައި ވަނީ އަރިންދާ އާމްދަނީ ހޯދަން ކުރާ ކަމަކަށެވެ.\nއޭނާ ބުނީ އަތުގެ އިނގިލިތަކަށް ވުރެ ފައިގެ އިނގިލިތަކަށް މީހުންގެ ސަމާލުކަން ލިބޭ ލެއް ބޮޑެވެ.\nފައިގެ ނިޔަފަތިތަކުން ބަބްލް ރެޕްގެ ބޮކިތައް ފަޅާ މަންޒަރާއި ބިންމަތީގައި އިނގިލިތައް ޖައްސާ މަންޒަރު ވީޑިއޯ ކޮށްގެން 10 މިނިޓްގެ ވީޑިއޯ ކްލިޕަކަށް 15 ވަރަކަށް ޑޮލަރު އެޑްރިއާނާ ނަގަ އެވެ. ނިޔަފަތި ދިގު ކުރަން ލޯބިކުރާ މީހުންނާއި މި މަންޒަރު ބަލަންވާ ގިނަ ބަޔަކު ދުނިޔޭގެ އެކި ކަންކޮޅުތަކުން މި ވީޑިއޯތައް ފައިސާ ދީގެން ބަލަ އެވެ.\nއެދްރިއާނާގެ ފައިގެ އިނގިލިތަކުގެ ނިޔަފަތިތައް ދިގު ވިޔަސް ހުންނަނީ އެނބުރިފައި ކަމުން ބޫޓަށް އަރައި ހިނގާ ބިނގާވާން އޭނާއަށް ދައްޗެވެ. ނަމަވެސް މިއީ ކުރާ ހިތްވާ ކަމަކަށް ވެފައި ފައިސާ ލިބޭތީ އޭނާއަށް މިގޮތަށް އުޅުން ވެސް މާ ބޮޑު ކަމަކަށް ނުވެ އެވެ.


Vishkage "aadhey miadhu dhaan" hiyygaimu vaane | Mihaaru\n"ވިޝްކާ" ގެ ލަވަ "އާދޭ މިއަދު ދާން" ގެ ލަވައިގެ ފަސްޓްލުކް.\nވިޝްކާގެ ލަވަ "އާދޭ މިއަދު ދާން" ހިތްގައިމު ވާނެ\n29 ޖޫން 2016 - 14:25 1 comment\n"އާދޭ މިއަދު ދާން" ގެ ނަން ދީފައިވާ ލަވައިން ފެނިގެން ދާނީ "ވިޝްކާ" ގެ ލީޑުން ފެނިގެންދާ ފިލްމުގެ ޑައިރެކްޓަރު/އެކްޓަރު ރަވީ ފާރޫގާއި ބަތަލާ ރިޝްމީ ރަމީޒެވެ.\nމި ހިތްގައިމު މަޑުމައިތިރި ލޯބީގެ ލަވައަކީ އިބްރާހީމް ނިފާރު (ތިއްތި) ގެ މިއުޒިކަށް، މުހައްމަދު އަބްދުލް ޣަނީ (ތޭރަވާ) މެލޮޑީ އާއި ލިރިކްސް ހަދާފައިވާ ލަވައެކެވެ.\nލަވަ ކިޔާފައި ވަނީ ރަވީ އާއި ޔާރާ އިން ލަވަ ކިޔުމުގެ ދާއިރާ އަށް ތައާރަފު ކުރި ހުނަރުވެރި ޒުވާން އަންހެން ލަވަ ކިއުންތެރިޔާ މަރިޔަމް ރިފްގާ އެވެ. އޭނާއަކީ ޔާރާ އިން ހެދި އަގު ބޮޑު ވީޑިއޯ ލަވަ "އެމްއައިއެންއީ މައިން" ލަވައިގެ އަޑުވެރިޔާ އެވެ.\n"އާދޭ މިއަދު ދާން" ގެ މަންޒަރުތައް ނަގާފައި ވަނީ ތ. އަތޮޅު ވަންދު އާއި އެ ރަށާ ކައިރި ދެ ފަޅު ރަށެއްގަ އެވެ. ލަވަ ނަގާފައި ވަނީ ސިމްބޮލިކް ރެކޯޑްސް އިންނެވެ.\nސިމްބޮލިކަކީ މަޝްހޫރު އަންހެން ލަވަ ކިއުންތެރިޔާ މީރާ މުހައްމަދު މާޖިދުގެ ހިތްގައިމު ވީޑިއޯ ލަވަތަކެއްގެ ފަހަތުގައި ވެސް އޮތް ސްޓޫޑިއޯ އެވެ.\n"ވިޝްކާ" ގެ ޕްރޮޑިއުސަރު ރިޝްމީ ބުނީ ތ. އަތޮޅުގައި ނަގާފައިވާ ލަވަ ރީތި ވާނެ ކަމަށެވެ.\n"ލަވަ ރީތި އަދި ހިތްގައިމު ލަވައަކަށް ހަދަން މެކްސިމަމް ދީފައި ހުންނާނެ. ލަވައިގެ މަންޒަރުތައް ހަމަ ޔަގީނުން ވެސް ވަަރަށް ރީތި ވާނެ،" ތ. އަތޮޅުގައި ލަވަ ނެގުމުގެ އެހީތެރިކަން ފޯރުކޮށް ދިން އަބްދުﷲ އާއި ޒިޔާދަށް ޝުކުރު އަދާ ކުރަމުން ރިޝްމީ ބުންޏެވެ. "އެ އަތޮޅުގައި ލަވަ ޝޫޓް ކުރަން ނިންމީ ވެސް ރީތި ލޮކޭޝަންތަކެއްގައި ލަވަ ނަގަން ބޭނުންވެގެން."\n"ވިޝްކާ" ގެ ޓްރެއިލާ ފިތުރު އީދު ދުވަހު ރިލީޒް ކުރާ އިރު، "އާދޭ މިއަދު ދާން" ލަވައިގެ ބައެއް ވެސް ބެލުންތެރިންނަށް ދޫކޮށްލަން ވަނީ ނިންމައިފަ އެވެ.\nރިޝްމީ ބުނީ "ވިޝްކާ" ގައި ދެ ލަވަ ހިމެނޭ އިރު، މި ފަހަރު ފިރިހެން އަޑަކަށް ފިލްމުން އިވިގެން ދާނީ ރަވީގެ އަޑު ކަމަށެވެ.\n"ދި ޓީޓީވީގެ ތަރިންގެ ޕްރޮގްރާމްގައި ވެސް ރަވީ ކިޔާފައިވާ ހުރި ލަވަތަކަށް ބަލާ އިރު، އޭނާއަކީ ލަވަ ކީ ދާނެ ކަމުގެ ޕޮޓެންޝަލް ހުރި މީހެއްކަން އެނގޭތީ އަސްލު ރަވީގެ އަޑުން ލަވަތައް ގެންނަން ނިންމީ." އޭނާ ބުންޏެވެ. "ލަވަތަކާ ދޭތެރޭ ވަރަށް ހިތްހަމަޖެހޭ."\n"ވިޝްކާ" ސިނަމާ އަށް އަންނާނީ އޮގަސްޓް މަހު އެވެ.


Party Kuruma Dhuruve Islam Dheenah Vadhevunu Goiy\nޕާޓީ ކުރުމާއި ދުރުވެ އިސްލާމް ދީނަށް ވަދެވުނު ގޮތް!\n25 ޖެނުއަރީ 2022 - 11:35:27\nސިޑްރާ ނަމަކަށް ކިޔާ އަންހެނަކު އޭނާއަށް އިސްލާމްދީނަށް ވަދެވުނު ގޮތް ކިޔާ ދެމުން ފުރަތަމަ ބުނީ އޭނާއަކީ ކުރިން މޫނު ބުރުގާ އަޅާ، އަބާޔާ ލައި އުޅުނު މީހެއް ނޫންކަމަށެވެ.\nމުސްލިމް އާއިލާއަކުން އައިސްފައިވާ ސިޑްރާ ކިޔާ ދިން ގޮތުގައި އޭނާގެ މައިންބަފައިންނަކީ ވެސް އެހާ ދީންވެރި ބަޔެއް ނޫނެވެ. އޭނާގެ މައިންބަފައިން ވެސް އިސްލާމް ދީނަށް ވުރެ ބޮޑަށް ސަގާފަތާއި އާދަކާދަ އަށް އިސްކަންދެއެވެ.\nއޭނާ ސައުދީގައި 18 އަހަރު ވަންދެން އެކަނި ދިރިއުޅުނު އިރު ވެސް ދުވަހަކު ވެސް ބުރުގާ އަޅާކަށް، ނަމާދު ކުރާކަށް އާއިލާއިން މަޖުބޫރެއް ނުކުރެއެވެ. ނަމަވެސް އަބަދު ވެސް އިސްލާމް ދީނަށް އުޅެން ބޭނުން ނަމަ އެކަމަށް ހިތްވަރު ދެއެވެ. އަދި އުޅެން ބޭނުން ނޫން ނަމަ އެއީ ހަމަ އޭނާގެ ނިންމުމެއް ކަމުގައި ގަބޫލު ކުރެއެވެ.\n"އަހަރެން ސްކޫލުގައި އުޅެނިކޮށް އެންމެ ބޮޑަށް ހުންނަ ދައްތަ ބުރުގާ އެޅީ. ދައްތަ ކައިރިން އިންސްޕަޔަ ވެގެން އަހަރެންނާއި އަހަރެންގެ އެހެން ދައްތަމެން ބުރުގާ އެޅީ. ނަމަވެސް ހައި ސްކޫލާ ހަމައަށް އާދެވުނު އިރު އަހަރެން ބުރުގާ މަތިން ފޫހިވި. އަދި ބުރުގާ އެޅި މަގްސަދު ރަނގަޅު ނުވުމުން އަހަރެން ނިންމީ ބުރުގާ ބާލަން. ވަރަށް ބޮޑު ނިންމުމެއް އެއީ އެކަމަކު އަހަރެން ދައްތަ ބުރުގާ އެޅިއޭ ކިޔާފައި އެޅީމަ އެއީ ރަނގަޅު ގޮތަކަށް ނުވި އެހެންވެ ނިންމީ ބުރުގާ ބާލަން. އަހަރެންގެ އާއިލާ ހަމަ ވަރަށް އެއްބާރުލުން ދިން އަހަރެންގެ ނިންމުމަށް. ފުރަތަމަ އެމީހުން ތިބީ ދެރަވެފައި. އެކަމު ފަހުން އޯކޭވި. އަހަރެން ބުރުގާ އަޅަން ނިންމީމަ އެ މީހުން އުފާވި އަދި ބުރުގާ ބާލަން ނިންމުމުން ދެރަވި ނަމަވެސް މަޖުބޫރެއް ނުކުރޭ ބުރުގާ އަޅައިގެން ހުންނާކަށް." ބުރުގާ ފުރަތަމަ އެޅުނު ގޮތާއި ބާލަން މެދުވެރިވި ސަބަބު ކިޔާދެމުން ސިޑްރާ ބުންޏެވެ.\nއެފަހުން އޭނާ އުޅުނީ އޭނާ ބޭނުންވި ގޮތަކަށެވެ. ބޭނުން ގޮތަކަށް ހެދުން އަޅައި ބޭނުން ކަމެއް ކުރަމުން ދިޔައީ އެވެ. އޭނާ ބުނާގޮތުން އޭރު އޭނާއަށް އިހުސާސްވީ ދުނިޔޭގެ އެންމެ މަތީގައި އުޅެވޭހެންނެވެ. އަދި އޭނާއަކީ ބައްޕަގެ ރަން ދަރިފުޅު ކަމުން އޭނާ ހުރީ އެއްކޮށް "ސްޕޮއިލް" ވެފައެވެ.\n"އޭރު ހީވީ އެއީ އެންމެ އުފާވެރި ވަގުތުތައް ހެން. އަހަންނަށް އެނގޭ އަހަންނަކީ މުސްލިމެއް ކަން. އިސްލާމްދީނަކީ ކޯއްޗެއް ކަން. އަހަރުމެން އީދު ނަމާދު އަހަރަކު ދެ ފަހަރު ކޮށް އުޅުނިން. އެއީ ހަމައެކަނި ކުރާ ނަމާދަކީ. ދެން އަހަރުމެން ރޯދަ ހިފަން އެއީ އެހެން މީހުން ވެސް ރޯދަ މަހު ރޯދަ ހިފާތީ. އޭރަކު ވެސް ނޭނގެ އަހަރެން އެކަންތައް ކުރަނީ ކީއްވެގެން ކަމެއް. އަހަރެން އެކަމެއް ކޮށް އުޅުނިން އެއީ އަހަރެންގެ ދީނާ ސަގާފަތުގައި އޮންނަ ގޮތްވީމަ. އެހެންވީމަ ބުނެވިދާނެ އަހަންނަކީ ނަމެއްގައި މުސްލިމެކޭ،" ސިޑްރާ ކިޔާދިނެވެ.\nސިޑްރާ އެހުރިހާ ކަމެއް ކުރީ އެއީ އޭނާގެ އާއިލާއިން ކޮށް އުޅޭކަމަކަށް ވާތީ އެވެ. އޭނާ ބުނާގޮތުން އާއިލާ މީހުން އެކަންތައްތައް ނުކުރި ނަމަ އޭނާ ވެސް އޭރު ނުކުރާނެ އެވެ. މިގޮތުން އޭނާއަށް އުޅެވުނީ އިހްސާސް ވެސް ނުކުރެވޭހާ އިސްލާމް ދީނާ ދުރުގަ އެވެ.\nނަމަވެސް އެހުރިހާ ކަމެއް ބަދަލުވާން މެދުވެރިވީ 2013 ވަނަ އަހަރުގެ އޮގަސްޓް މަހު އޭނާގެ ބައްޕަ މަރުވުމުންނެވެ. ބައްޕަ ވަކިވެދިޔުމަށް ފަހު އަބަދު ވެސް ސިކުޑީގައި ގުގުމަމުން ދިޔައީ ބައްޕަ ބަލިއެނދުގައި އޮވެ ސިޑްރާއަށް ކުރި ވަސިއްޔަތެވެ. އިސްލާމްދީނަށް އެނބުރި އައުމަށް ބައްޕަ ކުރި އާދެހެވެ.\n"އެއީ އަހަރެންނަށް ވަރަށް ހިތްދަތި ދުވަސްކޮޅެއް. ފުރަތަމަ އަހަރެން ނުވެސް ރޮން. އެކަމަކު ފަހުން އަހަރެންނަށް ވިސްނެތް ފެށުނު. ބައްޕަ މަރުވަމުން ބަލި އެނދުގައި އޮވެ އަހަންނަށް ބުނީ، ސިޑްރާ އަހަރެންގެ ދަރިފުޅު އިސްލާމްދީނަށް އެނބުރި އަންނާށެ. އަހަރެން ކޮނޑު އަރުވާލާފައި ބުނިން އެދުވަހު އާ ބައްޕާ އޯކޭއޭ، ހަމަޖެހޭށޭ، މިއީ އެ ވާހަކަ ދައްކަންވީ ވަގުތެއް ނޫނޭ. އޭރު އަހަރެންގެ ސިކުނޑިއަކު އެކަހަލަ އެއްވެސް ކަމެއް ނެތް. ނަމަވެސް ބައްޕަ ދިޔުމުން އަހަރެންގެ މުޅި ދިރިއުޅުން ބަދަލުވި ކަހަލަ،" ސިޑްރާ ކިޔާދިނެވެ.\nދެން އޭނާއަށް ވިސްނެން ފެށުނީ ބައްޕަ މަރުވެގެން ދިޔަ ތަނަކާ، ގެންދިޔަ ފަރާތަކާ މެދު އެވެ. ސިޑްރާ ބުނާގޮތުން އޭރު އޭނާގެ ސިކުނޑިގައި ބައިވަރު ސުވާލުތައް ދިޔައީ އެނބުރެމުންނެވެ. ނަމެއްގައި މުސްލިމެއްގެ ގޮތުގައި ހުރި ސިޑްރާއަށް މާތްﷲ އަކީ ކޮން ފަރާތެއްކަން އެނގެ އެވެ. ނަމަވެސް މާތް ﷲ އަކީ ކިހާ ބާރުގަދަ ފަރާތެއް ކަމެއް އޭރު ސިޑްރާއަކަށް ނޭނގެއެވެ. ބައްޕަ ދިޔަ ތަނަކާއި، ބައްޕަ ގެންދިޔަ ފަރާތެއް ބެލުމުގެ މަގަސަދުގައި އޭނާ ދެން ފެށީ ރީސާޗްކުރާށެވެެ. އެކަމާއި ގުޅިގެން ވަރަށް ގިނަ މީހުންނާއި އޭނާ ވާހަކަދައްކަން ފެށިއެވެ.\n"އަހަރެންގެ އުމުރުން އޭރު އެންމެ 21 އަހަރު. އަހަރެން ހުރީ އޭގެ އެއްވެސް ކަމަކާ ތައްޔާރު ވެގެންނެއް ނޫން. ދެން އަހަރެން ލެކްޗާސް އަޑު އަހަން ފެށިން އޭގެ ތެރެއިން ދެ މީހުންނަކީ ޑރ. ޒާކިރް ނައިކް އާއި ނޯމާން އަލީ ހާން. އެ މީހުން އަހަރެންގެ މުޅި ދިރިއުޅުން ބަދަލުކޮށްލީ. ދެން އަހަރެން އިސްލާމް ދީން ދަސްކުރާ ހިތް ވީ. ހުރިހާ ދީނެއް ވެސް ބުނާނެ އެދީނަކީ އެންމެ ރަނގަޅު ދީނޭ އަދި އެމީހުންނަކީ ސުވަރުގެ އަށް ދާނެ މަގޭ. އަހަރެން ކްރިސްޓިއަން ދީން، ޖުޑިޒަމް، ހިންދޫ، އަދި ބުދު ދީނާ ބެހޭ ގޮތުން މައުލޫމާތު ހޯދިން. ހަމަ އެހެންމެ އަހަރެން އިސްލާމް ދީނާ ބެހޭ ގޮތުން ވެސް ހޯދިން. އަހަރެން މީހުންނާ ވާހަކަ ދައްކާ ކަންތައްތައް ހޯދަން ފެށިން. އޭގެ އިތުރުން އަހަރެންނަށް ކީއްވެ ކުރާ ކަމެއް ކަން ނޭނގުނު ނަމަވެސް ގަވާއިދުން ފަސް ނަމާދު ކުރަން ފެށިން. އޭރު ވެސް އަހަރެން ބުރުގައެއް ނާޅަން ހެދުން ލައި އުޅުނީކީ ރަނގަޅަކަށް ނޫން. އަހަރެން ކުރަމުން އައި އެއްވެސް ނުބައި ކަމެއް ނުހުއްޓަން ހަމައެކަނި ނަމާދު ކުރަން ފެށީ." އިސްލާމްދީނުގެ ތެރެއަށް މަޑުމަޑުން ވަދެވިގެން ދާން ފެށިގޮތް ކިޔާދެމުން އޭނާ ބުންޏެވެ.\nނަމަވެސް މާތް ﷲ އެމީހަކަށް ހިދާޔަތުގެ އަލިކަން ދައްކަވަން އިރާދަކުރައްވާ މީހަކަށް ހިދާޔަތް ދެއްވާހެން، ސިޑްރާއަށް ވެސް ހިދާޔަތު ދެއްކެވިއެވެ. ދެން ވިސްނަން ފެށުނީ ބުރުގާ އެޅުމާ މެދުއެވެ.\nމިގޮތަށް ވިސްނަން ފެށުނީީ އެއް ދުވަހަކު ރެސްޓޯރަންޓަކަށް ގޮސް ނަމާދު ކުރާ ތަން ކޮބައިތޯ ސިޑްރާ އެހުމުން އެތާ ހުރި ކުއްޖާ އޭނާ އާ ދިމާލަށް ބަލާލާފައި "ކަލޭ ތީ ނަމާދު ކުރާ މީހެއް ހޭ؟" މަލާމާތުގެ ރާގަކަށް އެހުމުންނެވެ. އެދުވަހު އޭނާއަށް އިހްސާސް ކުރެވުނީ ކިތަންމެ ހެޔޮ އަމަލެއް ކުރި ނަމަވެސް އަންހެނާ އިސްލާމްދީނުގައި އޮންނަ ގޮތަށް ނިވާ ނުވާނަމަ މުޖުތަމައު އެމީހަކާ މެދު ދެކޭގޮތް ބަދަލު ނުވާނެ ކަމެވެ.\nއެދުވަހު ނަމާދަށް އަރާ ފުރަތަމަ ފަހަރަށް ބުރުގާ އެޅުމާމެދު ފަސޭހަ މަގެއް ދެއްކެވުން އެދި މާތްﷲ ގެ ހަޒްރަތަށް އޭނާ ދުއާ ކުރި އެވެ. ސިޑްރާއަށް އޭރު ހީވީ ބުރުގާ އެޅުމަކީ އަންހެނުންގެ ރީތިކަން ގެއްލޭނެ ކަމެއް ކަމަށެވެ. ބުރުގާ އެޅުމާ މެދު އޭނާއަށް ދެ ހިޔާލެއްގައި ހުރެވޭ ސަބަބަކީ އެއީ އެވެ.\nދުއާ ކުރިތާ ހަފްތާއެއް ފަހުން އެއް ދުވަހަކު އޮފީހުގައި އިންދާ ބުރުގާ އަޅާ ހިތްވީ ކުއްލިއަކަށެވެ. އޭނާ ބުނިގޮތުން އެދުވަހު ވަގުތުން އޭނާ ގޮސް ބުރުގާ އެޅީ އެވެ. އަދި ބުރުގާ އެޅުމުން ހިތްހަމަޖެހުމާއި ސަލާމަތްކަން ލިބިގެން ދިޔަ ކަމުގެ އިހުސާސް ކުރެވިގެން ދިޔަ އެވެ. އޭރު އޭނާގެ އުމުރުން 22 ނުވަތަ 23 އަހަރު ވެދާނެއެވެ. ދެން އޭނާ ބުނިގޮތުގައި މަޑު މަޑުން ކުރުއަތް ހުންނަ ހެދުމުން ދިގު އަތް ހުންނަ ހެދުމަށް ބަދަލުކޮށް ޖީންސްގެ ބަދަލުގައި ސްކާޓް ލާން ފެށިއެވެ.\nނަމަވެސް ކޮލެޖް ގްރެޖުއޭޓް ވުމާއެކު އޭނާއަށް އިތުރު ނިންމުމެއް ނިންމަން ޖެހުނެވެ. އެއީ ކޯޕަރޭޓް އިން ލިބުނު ވަޒީފާއަށް ދާނީތޯ ނުވަތަ މަދަރުސާއަށް ދާނީީތޯ އެވެ. އޭނާ ނިންމީ މަދުރަސާއަށް ދާށެވެ. އޭނާއަށް އޭނާގެ އަމިއްލަ ނަފްސާއި ދީން ދަސްކުރަން ފުރުސަތު ލިބުނު ގޮތުގެ ވާހަކަ ކިޔައިދެމުން އޭނާ އެކަން ސިފަކޮށްފައިވަނީ ވަރަށް އުނދަގޫ ނަމަވެސް އެހާމެ ރީތި ދަތުރެއްގެ ގޮތުގައެވެ.\n"މަދަރުސާއަށް ދިޔުމުގެ ތެރޭގައި އަހަރެން މިސްކިތަށް ދާން ފެށީ އެތަނުން އަހަރެންނަށް ވަރަށް ބައިވަރު މޫނު ބުރުގާ އެޅި ރަހުމަތްތެރިން ލިބިގެންދިޔަ. އެތަނުން އެއް ރަހުމަތްތެރިއެއް އަހަރެންނަށް މުނު ބުރުގާއެއް އަޅަން ދިނުމުން އެ އަޅާފައި ވެސް މޫނު ބުރުގާ އެޅުމަކީ އަހަންނަށް ވާނެ ކަމެއް ނޫނޭ ބުނިން. ނަމަވެސް އެއް ދުވަހަކު އަހަރެން ކްލާހުގައި ހުއްޓާ އިވުނު އެއްޗަކުން އަހަރެންގެ މުޅި ވިސްނުން ބަދަލުވެގެން ދިޔަ. އޭގެ ފަހުން އަހަރެން ބައެއް ފަހަރު މިސްކިތައް އަދި މަދަރުސާއަށް ދާއިރު މޫނު ބުރުގާ އަޅަން،" ސިޑްރާ ބުންޏެވެ.\nސިޑްރާ ރަސްމީކޮށް މޫނު ބުރުގާ އެޅީ7ސެޕްޓެމްބަރު 2016 ގައެވެ. އަދި އެއީ މޫނު ބުރުގާ އެޅުމަށް އެންމެ ރަނގަޅު ވަގުތު ކަމުގެ އިހްސާސުވެސް ކުރެވުނެވެ. އޭނާގެ ހުރިހާ ރައްޓެހިން ކައިރީ އެދުވަހަށް ފަހު، އޭނާގެ މޫނު ނާޅާ ހުރި ހުރިހާ ފޮޓޯ އެއް ޑިލީޓު ކޮށްލުމަށް އޭނާ އެދުނެވެ.\nސިޑްރާ އެދުވަސްތައް ސިފަކުރަނީ އޭނާގެ ހަޔާތުގައި އައި އެންމެ އުނދަގޫ ރާސްތާގެ ގޮތުގައެވެ. ސިޑްރާގެ ވާހަކަ ކިޔައިދީ ނިންމާލަމުން އޭނާ ބުނި ގޮތުގައި މޫނު ބުރުގާ އަޅާ މީހުންނަކީ މަޖުބޫރުކޮށްގެން މޫނު އަޅާފައި ތިބޭ ބައެއް ކަމަށް މުޖުތަމައުގައި ވާހަަކަ ދެކެވެއެވެ. ނަމަވެސް އޭނާ ބޭނުން ވަނީ އެ ވިސްނުން ބަދަލު ކުރުމަށެވެ.\nއެންމެންނަކީ މަޖުބޫރުވެގެން މޫނު އަޅައިގެން އުޅޭ ބައެއް ނޫނެވެ. މޫނު ބުރުގާ އަޅަން ބޭނުން ވެގެން އަޅައިގެން އުޅޭ މީހުން ވެސް އުޅެ އެވެ. ސިޑްރާ ބުނީ އެއީ އޭނާގެ އަމިއްލަ ނިންމުމެއް ކަމަށެވެ. އޭނާ ބުނިގޮތުގައި އޭނާ އަދިވެސް ދަނީ ދަސްކުރަމުންނެވެ. އެ ރާސްތާގެ އެންމެ ފަހު މަންޒިލާއި ހަމަޔަށް ދެވެންދެން ވެސް އޭނާގެ އެދުުމަކީ މާތްﷲ އޭނާ އެގޮތުގައި ލެހެއްޓެވުމެވެ. އަދި އެންމެންގެ ކިބައިން އޭނާ އެދިފައިވަނީ ތެދު މަގުގައި ދެމިހުރުމަށް އޭނާއަށް ހެޔޮ ދުއާ ކޮށްދިނުމަށެވެ.


Raees Nasheed miadhu Male' vadaigannavanee - vNews.mv\nރިފާޢަތު Male' | 11 October 2021, 11:54\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ރާއްޖެ ވަޑައިގަންނަވާނެ ކަމަށް ޚަބަރުތައް ލިބިއްޖެއެވެ.\nމި ޚަބަރުތައް ސޯޝަލް މީޑިއާގައި މިހާރު ދަނީ އާންމުވަމުންނެވެ.\nރައީސް ނަޝީދު ރާއްޖެ ވަޑައި މިގަންނަވަނީ ފާއިތުވީ4މަސް ދުވަހު ބޭސްފަރުވާ ހޯއްދެވުމަށް ޖަރުމަނުގައާއި، އިނގިރޭސި ވިލާތުގައި އުޅުއްވުމަށްފަހުއެވެ.\nމައުލޫމާތު ލިބިފައިވާ ގޮތުގައި ރައީސް ނަޝީދު މާލެ ވަޑައިގަންނަވަނީ މިއަދު މެންދުރު ފަހުގެ ވަގުތެއްގައެވެ.\nއިނގިރޭސިވިލާތުން އެމަނިކުފާނު ދުބާއީއަށް ވަޑައިގަތީ އެ ގައުމުގައި އޮތް އެކްސްޕޯއަކަށެވެ.\nމެއި މަހުގެ6ވަނަ ދުވަހުގެ ރޭގެ ވަގުތެއްގައި ރައީސް ނަޝީދަށް އަމާޒުކޮށްދިން ޓެރަރިސްޓް ހަމަލާގައި އެމަނިކުފާނަށް ބޮޑެތި ޒަޙަމްތަކެއް ލިބިވަޑައިގަތުމާއި ގުޅިގެން އިތުރު ފަރުވާ ހޯއްދެވީ ޖަރުމަނުވިލާތުންނެވެ.\nރައީސް ނަޝީދަށް އަމާޒުކޮށް ދިން ހަމަލާގައި އެމަނިކުފާނަށް ލިބިވަޑައިގެންނެވި ގިނަ ޒަހަމްތަކާ ގުޅިގެން އޭޑީކޭ ހޮސްޕިޓަލުންވެސް ވަނީ އެމަނިކުފާނުގެ ގިނަ ސާޖަރީތަކެއް ކޮށްފައެވެ.\nމި ހަމަލާގައި ރައީސް ނަޝީދަށް ވަނީ އެމަނިކުފާނުގެ ފުރާނައަށް ނުރައްކާވާ ފަދަ އެތައް ޒަހަމެއް ލިބިވަޑައިގެންފައެވެ.\nގޮއްވާލި އައިއީޑީގައި ހުރި ރޭޒާ ފުއްތައް އެމަނިކުފާނުގެ ހަށިގަނޑަށް ވަދެފަވާއިރު ބައެއް ރޭޒާ ފުއްތައް ވަނީ އެމަނިކުފާނުގެ ހަށިގަނޑުގެ ބައެއް ތަންތަނުން ފޫ އަޅާފައި ނިކުމެފައެވެ.\nރައީސް މުހައްމަދު ނަޝީދުގެ ހަށިކޮޅަށް އަމާޒުކޮށްގެން ދެވުނު ޓެރަރިސްޓް ހަމަލާއާ ގުޅިގެން، ކުރިޔަށްދާ ތަހުގީގާއި އެންމެހާ ކޯޓު މަރުހަލާތައް ގާތުން ބެއްލެވުމަށްޓަކައި ރައީސުލްޖުމްހޫރިއްޔާ އިބްރާހީމް މުހައްމަދު ސާލިހްގެ ހާއްސަ މަންދޫބެއްވެސް ކަނޑައެޅުއްވިއެވެ.\nމީގެ އިތުރުން ރައީސް ނަޝީދަށް ދިން ހަމަލާއާ ގުޅިގެން ކުރިއަށްދާ ތަހުގީގުގެ ކަންކަން ބަލައި ފާރަވެރިވުމަށް ނިންމައި، "މެއި 6"ގެ ނަމުގައި އެމްޑީޕީގެ ގައުމީ މަޖިލީހުން ކޮމިޓީއެއް އުފައްދައި އެ ކޮމެޓީންވެސް ވަނީ ގިނަ މަސައްކަތްތަކެއް ކޮށްފައެވެ.\nއަދި ރައްޔިތުންގެ މަޖިލީހުގެ 241 ކޮމެޓީން ކުރިއަށްގެންދިޔަ ރައީސް ނަޝީދުގެ ސެކިއުރިޓީ ބްރީޗްވިގޮތުގެ އިންކުއަރީގެ ރިޕޯޓު މަޖިލީހުން ވަނީ ޖުލައި މަހުގެ އެގާރަ ވަނަ ދުވަހު ރައީސް ނަޝީދަށް އަރުވާފައެވެ.\nމި މައްސަލާގައި އެންމެ ފުރަތަމަ ހައްޔަރުކޮށްފައިވަނީ މއ. ފޭރުގެ، 21 އަހަރުގެ މުޖާޒް އަހުމަދު، އާއި ގއ. ކޮނޑޭ، ފޮޅޭމާ 32 އަހަރުގެ ތަހުމީން އަހުމަދުއެވެ. ދެވަނައަށް ހައްޔަރުކުރީ މި ހަމަލާގެ ޕްރައިމް ސަސްޕެކްޓު ވ. ތިނަދޫ، ހިޔާ، އަދުހަމް އަހުމަދު ރަޝީދެވެ. އަދުހަމްއަކީ ބޮން ގޮއްވާލުމުގައި އަމަލީގޮތުން ހަރަކާތްތެރިވި މީހާކަމަށް ފުލުހުން ވަނީ ބުނެފައެވެ. އަދިވެސް މިކަމުގައި އަމަލީގޮތުން ހަރަކާތްތެރިވި އިތުރު މީހަކު ހިމެނޭކަމަށް ފުލުހުން ބުނެފައިވެއެވެ.\nރާއްޖެ އެމްޑީޕީ ސިޔާސީ ރައީސް ނަޝީދު ޓެރަރިޒަމް


Kuru vaahaka: Sirru | Mihaaru\n26 މެއި 2019 - 08:353comments\nމިއީ ނަކަތް ލައިގެން ވެހޭ ކެރިކަން އަހަންނަށް އެނގެ އެވެ. ހުއްޓާލާނެކަމުގެ އުއްމީދެއް ނެތެވެ. އެނދުގައި ދެ ފަރާތަށް ފުރޮޅެން އޮތަސް އަހަރެންގެ ލޮލަށް ނިންޖެއް ނާންނާނެ އެވެ. އަހަރެންގެ މަސައްކަތް ފަށަންވީ ވަގުތަކީ މިއީ އެވެ. އެނދުން ތެދުވެފައި އަހަރެން ބަލައިލީ ގޭތެރެއަށެވެ. ކަނިވަމުން ދިޔަ ފުޅިބައްތީގެ އަލިކަން ފަނޑެވެ. ގޭތެރޭގައި ކުނަލެއް ފަތުރައިގެން ދެ ފިރިހެންކުދިން ނިދާފައި ތިއްބެވެ. ފިނިވެގެން ކުރުގެޅިގެން އެ ކުދިން ތިބިތަން ފެނި އެ ނޫންގޮތެއް ހޯދައިދެވޭނެ ނަމައޭ އަހަރެންގެ ހިތަށް އެރި އެވެ. މެދުއަށީގައި ސަންފަ އާއި ނަޖުމާ ތިއްބެވެ.\nގެއިން ނިކުތްއިރު ވާރޭ ތުނިކޮށްލައިފި އެވެ. މުންޑު ހެޔޮވަރުކޮށްލާފައި ބަދިގެއަށް ވަދެ އަހަރެން ދެ ގޯނި ނެގީމެވެ. ގިފިލިބިތުގައި ހަރުކޮށްފައި ހުރި ބަރޮލަށް ބަލާލިއިރު ފުރޮޅުގައި ވައި ހުރީ ކިރިޔަކިރިޔާ އެވެ. އަދި އެވަރުން ދެ ބަސްތާ ކާށި ހޮވައިގެން އާދެވޭނެއޭ ހިތަށް އެރި އެވެ. ފަތިހުގެ އަނދިރި ކަމަށް ވުރެ އަހަރެންގެ ހިތުގައި އުފެދުނީ އެހެން ބިރުވެރި ކަމެކެވެ. އަހަންނަށް ވުރެ ކުރިން ބަޔަކު ވަލަށް ވަދެ ހުރިހާ ކާށިކޮޅެއް ނަގައިފާނެ ކަމުގެ ބިރެވެ.\nވަލާ ދިމާލަށް ދަނިކޮށް މިސްކިތުން ފައިބައިގެން އާދަނު ދާތީ ދުށީމެވެ. އެއީ ބޮޑު މިސްކިތުގެ މުދިމެވެ. މިސްރުން ކިޔަވައިގެން މި ފަސްގަނޑުގައި ހުރި ހަމައެކަނި ދަރިއަކީ އެއީ އެވެ. އެއީ އަހަރެންގެ އެއްބަފާ ބޭބެ އެވެ. ބައްޕަ ކުރި ހުރިހާ މަސައްކަތެއް ހުސްކުރީ އެ ދަރިއަށް ކިޔަވައިދޭށެވެ. އަހަރެމެންނަށް ނަސީބު ލިބުނީ ހަމައެކަނި އެދުރުގެއިން އަލިތަކުރު ކިޔަވައިދޭ އެއްޗެއް އުނގެނިގެން ހުންނާށެވެ. ޅަ އުމުރުގައި މަހަށް ފޮނުވި އެވެ. ރުކަށް އެރުވި އެވެ. ހުރިހާ މަސައްކަތެއް ޖެއްސި އެވެ. އޭނަ އަށް ވުރެ ގިނަ މަސައްކަތް ދަސްވީ އަހަންނަށެވެ. އަހަންނަށް މީހަކާ އިނދެ ކުދިން ލިބުނުއިރު ކިރިޔާ އާދަނު ކިޔަވައި ނިމުނީ އެވެ. އެންމެންގެ ގަދަރާއި ލޯބި ލިބުނީ އޭނާއަށެވެ.\nވަލާ ހަމަޔަށް ދެވުނީ އެކަހަލަ ޚިޔާލުތަކެއްގައި ހުރެ އެވެ. ވިއްސާރަ އަލިވުމުގެ ކޮޅުމަތި ދައްކާލައިފި އެވެ. ވިލާތަކުގެ ކުލަ އަލިވެގެންދާތަން ފެންނަން ފެށި އެވެ. މުޅި ވާ އޮތީ ފެންބޮޑު ވެފަ އެވެ. މަގުތަކުގައި ކިސަޑު ހެދިފަ އެވެ. މުންޑު އަރުވާޖަހައިގެން އަހަރެން ކުރިއަށް ދިޔައީމެވެ. ކުޑަ ވަގުތުކޮޅެއްގެ ތެރޭ ދެ ބަސްތާ ފުރާލެވުނެވެ. އަދިވެސް މަސައްކަތްކޮށްފިއްޔާ ދެތިންބަސްތާ ލިބޭނެއޭ ހިތަށް އެރި އެވެ. ގެއަށް ހުސްކުރުމުގެ ބަދަލުގައި ދާންވީ ބައްޕަގެ ގެއަށެވެ. އެ ގެއަށް ހުސްކޮށްލާފައި އެނބުރި އަންނަންވީއޭ ހިތަށް އެރި އެވެ.\nބައްޕަގެ ގޯއްޗަށް ވަންއިރު ބަނބުކެޔޮގަހުން ދޮންވެގެން ކޭލެއް ވެއްޓިފައި އޮތެވެ. އެތެރެއަށް ވަންނަމުން ގަހަށް ބަލައިލިއިރު ކެޔޮތައް ހުރީ ހަރުވެފަ އެވެ. ކެޔޮ ތެލުލަން ސަންފަ ވަރަށް ފަރިތަވާނެ އެވެ. އޭނަ އަށް ބުރަ ނަމަ ކެޔޮކޮޅު ވިއްކާލިއަސް ރަނގަޅު އެއްޗެއް ލިބޭނެ އެވެ. މިއަދު ވަގުތެއް ހޯދައިގެން އައިސް ކެޔޮކޮޅު ކަނޑާނީއޭ ހިތަށް އެރި އެވެ. ބަރޮލުގައި ހުރި ކާށިތައް ގޯތިތެރެއަށް ހުސްކުރަން ހުއްޓާ ކަންފަތުގައި ޖެހުނީ އަންހެންކުއްޖެއްގެ އަޑެވެ.\nވަށައިގެން ބަލާލިއިރު ފެނުނީ ހުސްކަމާއި ފަޅުކަމެވެ. ގޭގެ ދޮރު ހުރީ ލައްޕައިފަ އެވެ. މި ގޭގައި އުޅެނީ އާދަނު އެކަންޏެވެ. ބައްޕަ މަހަށް ގޮސް އުޅެނިކޮށް ވެއްޓުނުފަހުން އޮންނަނީ ނުހިނގިފަ އެވެ. ބައްޕަ އަހަރެންގެ ގޭގައި އޮންނަތާ ހަ މަސްވެއްޖެ އެވެ. މި ގޭގައި އިތުރު މީހަކު ނުވެސް އުޅޭނެ އެވެ. ދެވަނަ ފަހަރަށް އެ އަޑު ޖެހުމުން އަހަރެންގެ ހިތް ނުތަނަވަސްވެއްޖެ އެވެ. ގެއާ ދިމާލަށް ޝައްކުގެ ނަޒަރަކުން ބަލާލެވުނެވެ.\nކުރިއަށް ނެގި ކޮންމެ ފިޔަވަޅެއް އަހަރެން އެޅީ ނީވޭނެހާ ސިއްރުންނެވެ. ތެޅިގަލުން ރާނާފައި އީޓު ޖަހާފައި ހުރި ގޭގެ ދޮރުގަނޑު ހުރީ އާދައިގެ ގޮތަކަށެވެ. އެތެރެއިން ތަންޑު އެޅިއަސް ދޮރުގެ ދޭތެރެއިން އަތްބާނާފައި ފަސޭހައިން ހުޅުވޭ ގޮތަށެވެ. ގޭތެރެ އޮތީ އަނދިރިކޮށްކަން ފާހަގަވި އެވެ. ކުކުރުމުގެ އަޑު އެއީ ހީވި ހީވުމެއް ނޫންކަން ޔަގީންވީ ދޮރުގެ ދޭތެރެއިން ސިއްރުން ބަލާލީމަ އެވެ. ފުރަގަސްދީގެން ހުރި އާދަނު ފެނިފައި އަހަރެން މޭގަނޑު އަނގަޔަށް އައި ކަހަލަ އެވެ.\nމާނޭވާލަމުން ދިޔައިރު އޭނާގެ ނޭވާ ހީވަނީ އުފުރިގެން އަންނަހެންނެވެ. ފޭރާމެއް ނެތް އޭނާގެ ހަށިގަނޑުން އަހަންނާ ދިމާލަށް ހުރީ ފުރަގަހެވެ. އޭނާ ކުރަނީ ކީއްކަން އަހަންނަށް ނަގައިގަނެވުނެވެ. ދޮރުފަތުގައި ހިފާ ދަމައިގަނެވުނެވެ. އެތެރެއަށް ވަދެވުނުއިރު އަހަންނަށް ހީވީ ދެފައިދަށުން ބިންގަނޑު ދެމިގެން ދިޔަހެންނެވެ. ގޭގެ ބޮޑު އަށީގައި އުންޑުން އޮތީ ޔާސިރާ އެވެ. އެ ފަކީރުގެ ހަށިގަނޑުގައި ވެސް ފޭރާމެއް ނެތެވެ. އަހަރެން ވަތް އަޑަށް އާދަނު ސިހިފައި އެނބުރުނެވެ. އެނދުމަތީ އޮތް މުންޑު ނަގައި ނިވާވެލި އެވެ. އަހަރެންގެ ނަޒަރު ވަކިނުވީ ޔާސިރާގެ މޫނަށެވެ.\nއެއީ އަހަރެންގެ ނަޖުމާއާ އެކުގައި ކުޅެން އުޅޭ ކުޑަކުއްޖެކެވެ. އެންމެ ދިހަ އަހަރުގެ ކުއްޖެކެވެ. ބޮޑުވިހެން ވެސް އަދި ހީނުވެ އެވެ. އެ ކުއްޖާ އޮތް ހާލުން އަހަރެންގެ ހިތް ކުދިކުދިވެގެން ދިޔަ އެވެ. އުންޑުން އޮތްއިރު ދެ އަތް އޮތީ ފުރަގަހަށް ގެންގޮސް ބަނދެފަ އެވެ. އަނގަމަތީގައި ވެސް ފޮތިގަނޑެއް އައްސާފައި އޮތެވެ. ނިތްކުރި އޮތީ ނޫފައިގެންފަ އެވެ. ހީވަނީ އާދަނު ހިތްފުރޭވަރު ކުރަން ވެގެން އެ ކުއްޖާ ގަދަކަމުން ގެނައީހެންނެވެ.\n"އެބައުޅޭ ޔާސިރާ ގެއްލިގެން. ދެންމެ ޒަހުރާ މި ގެއަށް އައިސް އެހި މިއަދު އައިހޭ. އަހަރެން ބުނިން މިއަދު ނަޖުމާ ހޯދާކަށް ނާދޭ،" އަހަރެން ގެއަށް ވަނުމާ އެކު ސަންފަ އަނެއްކާ ވެސް ހަނދާންކޮށްދިނީ އެކަންތަކެވެ. ޔާސިރާ ފެނުނުތޯ އަހަންނަށް އަހައިލެވުނެވެ. ސަންފަ ބުނީ އަދި ނުފެންނަ ކަމަށެވެ.\nއިޝާ ނަމާދަށް ގޮވިއިރު ރަށުތެރެއިން އިވެނީ ރުއިމުގެ އަޑެވެ. ސައްތާރާއި ޒަހުރާގެ ހާލު ވަކިން ގޯހެވެ. އެއީ އެ މީހުންގެ ފަސް ކުދިންގެ ތެރެއިން ހުރި ހަމައެކަނި އަންހެންކުއްޖާ އެވެ. އެ ދެމަފިރިންގެ ހިތުގައި ރިހޭނެވަރު ހިތަށް ގެންނަން ވެސް އުދަނގުލެވެ. ސައްތާރު ވެސް ހުރީ ދެމިފަ އެވެ. ޔާސިރާ ހިނަވައި ހުރިހާ ކަމެއްގައި އިސްކޮށް އުޅުނީ ރަށުގެ ހަރު މީހުންނެވެ. އޭގެތެރެއިން އެކަކީ އާދަނެވެ.\nކަންދެއްކުމާއި މަކަރުވެރި ކަމުގެ އިންތިހާ އެވެ. މޫނުމަތިން ކުރެވުނު ކަމަށް ލަދުގެންފައިވާ ކަމުގެ އެއްވެސް ނިޝާނެއް ނެތެވެ. އެންމެންގެ ތެރޭގައި އޭނާގެ ގަދަރު ބޮޑުވެފައި ޝައްކުގެ ނަޒަރަކުން ބަލާނެ މީހަކު ނެތެވެ. ޔާސިރާ ހިނަވައި ނިމި މޫނުދައްކަން ފެށއިރު މުޅިމަގުގައި ހިފާފައި ވަނީ މީހުންގެ ރުއިމުގެ އަޑެވެ. ބޮޑެތި އަންހެނުންނަށް ވެސް އެ ކުއްޖާގެ މޫނުދެކިލަން ވަންނަން ނުކެރިގެން އުޅެ އެވެ. ސިފަ ވަކިނުވާ ވަރަށް މޫނު ޗިސްކޮށްލާފައޭ ވެސް އިސްކޮށް އުޅުނު މީހަކު ބުނި އަޑު އަހަރެން އެހީމެވެ.\nއޭނާގެ ހިތް ހާދަ ޖަނަވާރޭ އަހަރެން ހިތަށް އަރަ އެވެ. މީހަކާއި އިނދެގެން ދިރިއުޅުމެއް ނުފަށާ ހުރީ މިކަހަލަ ވިޔާނުދާ ކަންތަކުން ހިތްހަމަޖައްސާލެވެތީއޭ ހިތަށް އަރަ އެވެ. މީގެކުރިން އަހަންނަށް ވެސް އޭނާގެ ނުބައިކަމެއް ނޭނގުނެވެ. އަދި އެހެން މީހުންނަށް ވަކި އެނގޭނެ ހެއްޔެވެ؟\nސަންފަ ގެއަށް ނިދަން އައިއިރު އަހަރެން އޮތީ ބިތްދޮށަށް އެނބުރިގެންނެވެ. ނިދި ކަމަށް ހެދިގެންނެވެ. ނޫނީ އޭނާ އެ ކުއްޖާގެ ވާހަކަ ދައްކަން ފަށާފާނެ އެވެ. އަހަރެން އެއްވެސް ވާހަކައެއް އަޑުއަހާކަށް ބޭނުމެއް ނޫނެވެ. އެކަން ހަނދާންކުރާކަށް ބޭނުމެއް ނޫނެވެ. ނިދަން ބޭނުމެވެ. އެކަމަކު އަހަންނަކަށް ނުނިދެ އެވެ. އެނދުގައި ބުރަކަށި ޖެހުމާ އެކު ސަންފަ ގުގުރިދަމަން ފެށި އަޑު އަހަންނަށް އިވުނެވެ.\nނުނިދި ދެ ފަރާތަށް ފުރޮޅެން އޮތީމެވެ. ދަންވަރުގެ ހިމޭންކަމުގެ ތެރެއިން ދޭތެރެއަކުން އިވެނީ ކޮންމެވެސް ކުއްޖެއްގެ ގުގުރީގެ އަޑެވެ.\nއަހަރެންގެ ނަމުން މީހަކު ގޮވާލިހެން ހީވެ އެނބުރިފައި ބަލާލީމެވެ. ގޭ ދޮރުމަތީ ސައްތާރު ހުއްޓެވެ. ރޮވިފަ އެވެ.\n"ދުށިންތަ އަހަރެންގެ ޔާސިރާ،" ސައްތާރު އަހާލިއެވެ. ސީދާ އެ ސުވާލު ކުރަން މިގެއަށް އެއައީ ސައްތާރުއަށް ކަމެއް އެނގިގެންބާއޭ ހިތަށް އެރިއެވެ.\n"އަލީ ދުށީމެއްނު. ބުނެބަލަ ފެނުނުތަ؟" ސައްތާރު އެތެރެއަށް ވަންނަމުން އަހާލި އެވެ. އަހަންނަށް ބުނާނެ އެއްޗެއް ނޭނގުނެވެ. އަހަންނަކީ ދޮގު ހަދަން އާދަވެފައި ހުރި މީހެއް ނޫނެވެ. އެކަމަކު ތެދަށް ބުނާކަށް މިފަހަރަކު ނުކެރޭނެ އެވެ. ފަޟީހަތް ވާނީ އަހަރެންގެ އާއިލާ އެވެ. ރައްޔިތުން ނިކުމެ ހަވަރަށް ލާނީ މަގޭ ގޯތި އާދަނެވެ.\n"އޭނައަކަށް ނުފެންނާނެ އެއްތަނެއް ވެސް." އަހަރެން ސިހުނީ ދޮރުން ވަންނަމުން ޒަހުރާ އެހެން ބުނީމަ އެވެ. ސައްތާރު އެއްފަރާތްވެލައި އަހަންނަށް ދައްކައިލީ ދޮރުމަތީގައި ހުރި ޒަހުރާ އެވެ. އަހަންނަށް ހީވީ މޭފަޅާލާފައި ހިތްދަމައިގެންހެންނެވެ. ޒަހުރާގެ އަތްމަތީ ދެމިފައި އޮތް ޔާސިރާ ފެނިފަ އެވެ. އެއީ ހިނަވައި ވަޅުލި ކުއްޖާ ނޫން ހެއްޔެވެ؟\n"ކަލެއަށް އެއްވެސް ތަނެއް ނުފެނޭ. ނުވެސް ފެންނާނެމެ. ބަލާބަލަ މި ކުއްޖާ އަށް ކޮށްފައި އޮތް އަނިޔާ. ކަލެއަކަށް އެއްވެސް ކަމެއް ނުފެނުނެއްނު،" ޒަހުރާ ހަރުކަށި ރާގަކަށް ބުނެލި އެވެ.\nގޭތެރެއަށް ވަންނަން ފެށުމުން އަހަރެން ބަލައިލީ ނިދިފައި އޮތް ސަންފައަށެވެ. އޭނާ ހޭލައިތޯ އަހަން ގޮވީމެވެ. ސަންފަ އޮތީ ގަދަ ނިދީގަ އެވެ. އޭރު އެ މީހުން ހިނގާފައި އަހަންނާ ކައިރިވަނީ އެވެ. އަހަންނަށް އެ ދިމާލަށް ބަލާކަށް ނުކެރުނެވެ. ދެލޯ މަރާލީމެވެ. ހަޅޭއްލަވައިގަނެވުނެވެ.\n"ކިހިނެއްވީތަ؟" ސަންފަގެ އަޑަށް އަހަންނަށް ލޯ ހުޅުވައިލެވުނެވެ. "ހުވަފެނެއް ފެނުނީތަ؟" ސަންފަ އަނެއްކާ ވެސް އަހައިލި އެވެ. އަހަރެން ތެދުވެ އެނދުގައި އިށީދެ ގޭތެރެއަށް ބަލަން ފެށީމެވެ. މުޅި ގޭތެރެ އަނދިރިވެފައި އޮތީ ކީއްވެބާއޭ ހިތަށް އެރި އެވެ.\n"ބައްތި ނިއްވައިލީތަ؟" އަހަރެން އަހައިލީމެވެ.\n"ނުނިއްވަން." ސަންފަ ބުނެލި އެވެ.\nއެހެން ބުންޏަސް އަހަރެން ޤަބޫލެއް ނުކުރަމެވެ. ގޭތެރެ ކަނު އަނދިރިކޮށް އޮއްވާ އެވާހަކަ އެއީ ތެދުކަން ގަބޫލުކުރެވޭނެ ހެއްޔެވެ؟ އަހަރެން ތެދުވީމެވެ. ބައްތި ބަހައްޓާފައި ހުރީ ކޮންތާކުކަން އަހަންނަށް އެނގެ އެވެ. އަހަރެން ގޮސް ބައްތި ކައިރީ ހުއްޓުނީމެވެ. ބައްތީގެ ބޭރުގައި އަތް ޖައްސާލީމެވެ. އަލިފާނުގެ އާވި އަހަރެންގެ އަތުގައި ޖެހުނެވެ. މަޑުމަޑުން އެއް އިނގިލި ބައްތިތެރެއަށް ލީމެވެ. ހުޅުކޮޅުގައި އަހަރެންގެ އިނގިލިޖެހުނެވެ. ޝައްކު ޔަގީނަށް ބަދަލުވި އެވެ. ބައްތި ހުރީ ދިއްލާފަ އެވެ. އަހަންނަށް އެއްވެސް އަލިކަމެއް ނުފެންނަނީ ކީއްވެހެއްޔެވެ؟ ހިތްބިރުގެންވަރުން ރޮވުނެވެ.\n"މިރޭ ކިހިނެއް ވެގެންތަ ތިއުޅެނީ؟" ސަންފަ އެހި އަޑު އިވުނެވެ. އަހަރެން ދެ ލޮލުގެ ފެނުން ގެންދެވީއޭ ބުނަން ބޭނުންވި އެވެ. އަރުތެރެ ބެނދި ހިކިގެން ގޮސް ވާހަކައެއް ނުދެއްކުނެވެ.\nވިލުނު އައްޔާ އެކު ގޯތިތެރެ ފުރައިލީ ހެޔޮއެދޭ މީހުންނާއި އާއިލާ މީހުން އައިހެވެ. ކުއްލިއަކަށް އަހަރެން ދެ ލޮލުގެ ފެނުން ދިޔަ ވާހަކަ އެންމެން އެހީ އަޖައިބުވެ ހުރެ އެވެ.\nއެއަށްފަހު އަހަރެން ގިނަ ވަގުތު ހޭދަކުރީ ހެއްދެވި ފަރާތަށް ދެންނެވުމުގަ އެވެ. އަހަރެންގެ ޒިންމާގެ ދަށުގައި ފަސް މީހުން އެބަތިއްބެވެ. ބަލި އެނދުގައި ބައްޕަ އެބައޮތެވެ. އަހަރެންގެ ފެނުމާއި އެ މީހުންގެ މުސްތަގުބަލް ވަނީ ގުޅިފަ އެވެ. މިވަރުގެ ސަޒާ އަށް ނުދިނުމަށް އެދި އާދޭސްކުރީމެވެ. އޭގެ ދެތިން ދުވަސް ފަހުން އަނެއްކާވެސް ހުވަފެނެއް ފެނުނެވެ. މަތީގައި އެލުވާފައި ހުރި ދަންމަޅިއެއް ކައިރީ ބޯނިވާކޮށްފައި އާދަނު ހުރެ އެވެ. އޭނާގެ ދެއަތް ފަހަތަށް ބަނދެ ތައްޔާރުކޮށްފައި ވަނީ ދަންޖައްސާށެވެ. އެކަމުގެ އިންތިޒާރުގައި ރައްޔިތުން ތިއްބެވެ.\nހޭލެވުމާ އެކު އަހަރެން ވިސްނީމެވެ. ކުށެއް ކޮށްފިނަމަ އަދަބު ލިބެން ޖެހޭނެ އެވެ. ކޮންމެ މަގާމެއްގައި ހުރި މީހަކު ނަމަވެސް ހެވެވެ. ރައްޔިތުން އާދަނުގެ ދިފާއުގައި ނިކުންނާނެހެން ހިއެއް ނުވެއެވެ. ހުވަފެނަށްފަހު އަހަރެންނަށް ހިތްވަރު ލިބުނެވެ. ހިތަށް އެރި އެވެ. ވާނެގޮތެއް ވާންވީ އެވެ. ވަކީލު ކުރަނީ ހެއްދެވި ފަރާތަށެވެ.\nޖެހިގެން އައި ދުވަހު ސަންފަ ފޮނުވައިގެން ކަތީބު ގެއަށް ގެނައީމެވެ. ދައްކަން އުޅޭ ވާހަކައަކީ ކޮބައިކަން ސަންފައަކަށް ނުވެސް އެނގޭނެ އެވެ. އެ ވާހަކަ ކަތީބާ ހިއްސާކުރުމުން އޭނަ އިނީ ބުނާނެ އެއްޗެއް ނޭނގިފަ އެވެ. ދެރައީ މޫނުމައްޗަށް އަރާ އަސަރުތައް އަހަންނަށް ފެނުމުގެ ކުޅަދާނަކަން ނެތީމަ އެވެ. އަހަރެން ދޮގު ނުހަދާނެކަމުގެ ޔަގީންކަން ކަތީބަށް އޮތެވެ.\nސައްތާރާ ހަމަޔަށް ޚަބަރު ދިޔައީ ކަތީބުގެ ފަރާތުންނެވެ. އެއާ އެކު ހީވީ ރަށުތެރޭގައި އަލިފާން ޖެހިހެންނެވެ. ކުއްލިއަކަށް އަހަރެންގެ ނިތްކުރީގައި ބޮޑު ގަލަކުން މީހަކު ޖެހި އެވެ. ވީތަދާ އެކު ބޮލުގައި އަތް އަޅައިގެން ތިރިވަނިކޮށް އިވުނީ ސައްތާރުގެ އަޑެވެ. އާދަނުގެ ކިބައިން ޔާސިރާ ސަލާމަތް ނުކުރެވޭ ވަރަށް އަހަރެން ބަލިކަށިނުވާނެ ކަމަށް ސައްތާރު ބުންޏެވެ. އެބުނީ ތެދެކެވެ. އެ ދުވަހު އަހަންނަށް އެ ފުރުސަތު އޮތެވެ. ޔާސިރާގެ ފުރާނަ އުފުރާލުމުގެ ކުރިން އެ ކުއްޖާ އެ ގެއިން ނެރެވުނީހެވެ. އެކަމަކު ބިރުގެންވަރުން އަހަރެންގެ ސިކުނޑި އަށް އެއްވެސް ކަމެއް ނައީއެވެ.\nއާދަނު ފަޟީހަވެދާނެތީ ޔާސިރާ އަށް އެހެން ހަދާނެކަން ވެސް އަހަންނަށް އެނގެ އެވެ. އަހަރެންގެ ހުރި ނުބައި ކަމެވެ. އެއްވެފައި ތިބި މީހުންގެ ހަޅޭކުގެ އަޑު ގަދަވި އެވެ. ދެބެން އެކުގައި ހަވަރަށް ލާނީއޭ ވެސް ގޮވަމުން ދިޔަ އެވެ. ގޭތެރެއިން ދުވެފައި ސަންފަ ނިކުމެ އަހަންނަށްޓަކައި އާދޭސްކުރި އެވެ. އެ މީހުންގެ ރުޅިގަނޑު އޭރު ފަޅައިގެން ހިނގައްޖެ އެވެ. ދެވަނަ މީހަކަށް ކުށެއް ފޮރުވަން ނުކެރޭނީ މިއަދު އަދަބު ދެވިގެންނޭ އެއްބަޔަކު ގޮވަ އެވެ. އަހަރެންގެ ހަށިގަނޑުގެ އެކި ދިމާލަށް ހަމަލާތައް ލިބެމުން ދިޔަ އެވެ. ލަކުނޑިތަކާއި ދަނޑިބުރިތަކުންނެވެ. އޮށްގަލާއި އެ މީހަކު އަތުޖެހުނު އެއްޗަކުންނެވެ. އާދަނު އަށް ކޮށްލާނެވަރެއް ނޭނގެ އެވެ. އަހަރެން ހޭވެރިކަން ކުޑަވަމުން ދިޔަ އެވެ. ކަނު އަނދިރިކަން ނޫން ތަނެއް އަހަންނަކަށް ނުފެނެ އެވެ. އަޑުތައް މަޑުވެ ހިނދެމުން ދިޔަ އެވެ. ނޭފަތް ތެރެ ލެއިން ފުރިގެން އަންނަކަން އެނގެ އެވެ. އަރުތެރޭގައި ލޭރަހަ ލި އެވެ. ދެން ވީގޮތެއް ނޭނގުނެވެ.


Maldivian Idol In Lam Ah Chance Nulibunee "Sifa Hadi" Vumun - Vaguthu\nމޯލްޑިވިއަން އައިޑޮލް އިން ލަމް އަށް ޗާންސް ނުލިބުނީ "ސިފަ ހަޑި" ވުމުން\n1 އަހަރު ކުރިން ( ޑިސެމްބަރު 14, 2018 )\nރާއްޖޭގެ މަޝްހޫރު ލަވަކިޔުންތެރިޔާ އާމިނަތު ލަމްހާ ލަތީފް (ލަމް) މޯލްޑިވިއަން އައިޑޮލްގެ ސީޒަން ތިނެއްގެ ހޯސްޓްގެ ގޮތުގައި ނުފެނުނީ ކީއްވެގެންކަން ގިނަ ބަޔަކަށް ނޭގިދާނެއެވެ. އެކަމަކު އެ ވާހަކަތައް ވަރަށް ތަފްސީލް ގޮތަކަށް އެކަމަކު ކުރުކޮށް ލަމް ކިޔާދީފިއެވެ.\nލަމް އެ ވާހަކަ ކިޔާދީފައި މި ވަނީ ރޭ އައިސް ޓީވީން ދެއްކި އަޒޯނާ ޝޯވގައެވެ.\nއެ ޝޯވގެ ތެރެއިން، ޝޯވގެ ހޯސްޓް މަރިޔަމް އައްޒަ ކުރި ސުވާލަކަށް ޖަވާބުދެމުން ލަމް ބުނީ، އޭނާއަށް މޯލްޑިވިއަން އައިޑޮލް ސީޒަން ތިނެއް ހޯސްޓް ކުރުމަށް ފުރުސަތު ނުދުނީ އޭނާ ފަލަވެފައި ސިފަ ނެތުމުން ކަމަށެވެ. އަދި ޝޯވގެ ހިންގުންތެރިން ބޭނުންވީ އެ ޝޯވ ހޯސްޓް ކުރުމަށް ރީތި ހިކި ކުއްޖެއް ކަމަށެވެ.\n"ލަމްގެ ސިފަ ހަޑިވީމަ އައިޑޮލް އިން ޗާންސް ނުލިބުނީ. ދޭ ވޯންޓެޑް ރީތި ކުއްޖެއް. ލަމް ލުކްސް ހަޑިވެގެން ލަމް ފަލަވެގެން އައި ޑިޑިންޓް ގެޓްދަ ޗާންސް ފޯ ސީޒަން 3". ލަމް ބުންޏެވެ.\nއައިޑޮލް ސީޒަން ދޭއްގައި ލަމް އެ ޝޯވ މޫސާ ވަސީމްއާއެކު ހުށަހަޅައިދިން ގޮތް ގިނަ ބަޔަކަށް ކަމުގޮސްގެން ވަރަށް ގިނަ ބަޔަކު ތައުރީފް ކުރިއެވެ. ލަމްއަށް ޝޯވ ހުށަހަޅައިދިނުމުގައި ގެންގުޅެން ޖެހޭ ޓެކްނިކްތަކާއި، ވައްޓަފާޅިވެސް ހުރިކަން ފާހަގަކުރިއެވެ. އަދި ސީޒަން ތިނެއްގައިވެސް ލަމް ފެނިދާނެކަމަށް އިންތިޒާރުވެސް ކުރިއެވެ. އެހެން ނަމަވެސް ކަންވެގެން ދިޔައީ ހީކުރި ގޮތަކަށް ނޫނެވެ.\nއައިޑޮލް ސީޒަން ތިނަކުން ފެނިގެން ދިޔައީ އާ މޫނެކެވެ. އެހެން ނަމަވެސް އާ އަޑެއް ނޫނެވެ. ޝޯވ އިން ފެނިގެން ދިޔައީ ދިވެހި އެފްއެމް އިން އާއްމުންގެ ބޮޑު ސަމާލުކަމެއް ހޯދި ޝާއިނާ ޝަރީފްއެވެ.\nރާއްޖޭގެ މި ކުޑަކުޑަ މުޖުތަމައުގައިވެސް މީހުން ފަލަވުން ވެގެން ގޮސްފައި ވަނީ ބޮޑު މައްސަލަގަޑަކަށެވެ. އެއަށްވުރެ ބޮޑުކޮށް ބުނާނަމަ، އެއް ބަޔަކަށް ފަލަ މީހުންނަކީ މުސީބާތެކެވެ. ފަލަވުމަކީ މީހާގެ ރީތިކަމަށް ބަދަލު އަންނަ ކަމެއް ނަމަވެސް، އެއީ އެއްވެސް މީހަކު ބޭނުންވެގެން ވާކަމެއް ނޫންކަން ދަންނަން ވާނެއެވެ.\nފަލަވުމުގެ ސަބަބުން ބޮޑު މައްސަލަގަޑަކަށްވެ އެތައް ބައެއްގެ ފުރާނަ ގެއްލިފައިވާކަމުގެ ވާހަކަތައް އަޑުއަހައިފިން ހެއްޔެވެ؟. އެ ހިތާމާގައި ނުކައި ހުރެ ކުރަމުންދާ ހަޅުތާލުގެ ވާހަކަ އަޑުއެހިން ހެއްޔެވެ؟. އެ ހިތާމާގައި ރެއާ ދުވާލު ރޮއެ ހަދާ މީހުންގެ ކަރުނަތައް ފޮހެދޭން ކައިރީގައި އެބަހުރިން ހެއްޔެވެ؟\nނޫނެކެވެ. ކޮންމެ މީހަކުވެސް ކިޔަމުންދަނީ އެއްޗެއްސެވެ. ކުރަމުންދަނީ މަލާމާތެވެ. މިފަދަ ގަނާ ކުރުންތަކުގެ ސަބަބުން މުޖުތަމައު ހަލާކުވެ ބައިބައިވެގެން ދެއެވެ.\nމިއީ ނައްތާލަން ޖެހިފައި ހުރި ކަމެކެވެ. ތަފާތު ކުރުމަކީ އޮންނަންވާނެ ކަމެއް ނޫނެވެ. މިވެސް އަޑު އުފުލަން ޖެހިފައިވާ ކަމެއްތާއެވެ. މީހެއްގެ ސިފަ އާއި ސައިޒަށް ބަލައިގެން ކުރިއެރުމަށް އޮންނަ މަގު ބަންދު ކުރުމަކީ އެއްގޮތަކަށްވެސްކޮށްގެން ވާނެ ކަމެއް ނޫނެވެ.\nމީހަކު ފަލަވެގެން ފުރުސަތު ނުދިނުމާއި ދޭތެރޭ ކިޔުންތެރިންގެ ހިޔާލަކީ ކޮބައިހެއްޔެވެ؟.\nލަންކާގައި ތިބި ދިވެހިން ގެނައުމަށް ބާއްވާ ފްލައިޓު ބުދަ ދުވަހު\nހަރަދު ކުޑަ ކުރުމަށް މޯލްޑިވިއަނުން ނަގާފައިވާ ލޯނުތަކަށް ލުއި ހޯދަނީ\nލަންކާގައި ތިބި ދިވެހިންނަށް ރާއްޖެ އައުމުގެ ފުރުސަތު ހުޅުވާލައިފި\nޑިސެމްބަރު 14, 2018 13:56\nމޮޅު ކުއްޖެއް ހުށަހެޅުންތައް ވަރަށްވެސް މޮޅު އެކަމު އެކަމު ހަނދާންކުރަންވާނެ އެހެން ކުދިންވެސް އެފުރުސަތު ބޭނުންވާނެކަން ރީތި ގޮތަކީ މިއީހެން ހީވަނީ ޚިޔާލަކީ ތަފާތު އެއްޗޭއް\nޑިސެމްބަރު 14, 2018 13:58\nމި ކުޑަ މުޖްތަމައުގަ މީހުން ފަލަވުން މުސީބާތަކަށް ވެފަ އޮތް ވާހަކަ ދައްކާއިރު، ފުޅާމިނުގަ 1 ކިލޯ މީޓަރު ހަމަ ނުވާ މާލޭގަ ކޮންމެ މީހަކު ސައިކަލް އެއް ގެންގުޅުން މުސީބާތަކައް ނުވޭތޯ؟\nޑިސެމްބަރު 14, 2018 14:49\nޑިސެމްބަރު 14, 2018 14:02\nﷲ އެންމެންވެސް ހެއްދެވީ ރީތި ސިފައިގަ\nޑިސެމްބަރު 17, 2018 14:48\nޔާ. އަލްހަމްދުލިﷲ. މާޝާﷲ\nޑިސެމްބަރު 14, 2018 14:04\nލަމް ފަލަ ވުމަކީ މައްސަލައެއް ނޫން ހިކި ކޮއް ތިބޭ މީހުނައް ވުރެ ރީތި ފަލަ މީހުން ވެސް ތިބޭ ލަމް އަކީ ރީތި ކުއްޖެއް.. އެހެން ކުއްޖަކައް ފުރުސަތު ދިނުން އެއީ ވެސް މައްސަލައެް ނޫން\nޑިސެމްބަރު 14, 2018 14:11\nތީ އޮގަނައިޒްކުރި ފަރާތުން ކޮށްފައިވާ ވަރަށް ދަށް ފެންވަރުގެ ނޒަތަހްޒީބު އަމަލެއް. ޝޯ ގައި މުހިއްމީ ހުށަހަޅާ ގޮތް. މަށަށް ޝާއިނާ އަށްވުރެ ލަމް ގެ ހުށަހެޅުން މާ ބޮޑަށް ވެސް ރަގަޅު.\nޑިސެމްބަރު 14, 2018 14:12\nފަލަ އަސް ލަމް ވަރަށް ރީތި\nޑިސެމްބަރު 14, 2018 14:41\nލަމް ފަލަޔަސް ވަރަށް ރީތީ! މީހާގެ އަޙްލާގަކީ އެމީހާ ރީތިކޮށްދޭ އެންމެ މާތްސިފަ. އެކަން ރަންގަޅު ކޮށްފިއްޔާ ތީ ޖަވާހިރެއް!\nލަމްގެ ހުަށަހެޅުން ކަމަކުނުދޭ\nޑިސެމްބަރު 14, 2018 14:54\nޝައިނާ ކައީގަ އެދުނީ ބުރުގާ ނަގަން\nދެވަނަ ސީޒަން ގަވެސް ޝައިނާ އަށް ފުރުސަތު ގެއްލުނީ އެހެންވެ\nމިފަހަރު ޝައިނާ ބުރުގާ ބާލާފަ ޝޯ އަށް އެމީހުން ބޭނުން ގޮތަށް ތައްޔާރު ވީމަ އެ ފުރުސަތު ދިނީ\nޝައިނާ އާ އެކީގަ ވޯކް ކުރާ މީހަކަށް ވީތީ މިވަރު އިގޭތީ ބުނެލީ\nލަމް ވެސް އެމީހުން ބޭނުންވި ގޮތަށް ބަދަލުވި ނަމަ ތިހެނެއް ނުވާނެ\nޑިސެމްބަރު 14, 2018 15:03\nތިއީ ތެދެއްނަމަ ތިޔަ ހިނގީ ބޮޑޫ ޖަރީމާއެއް. ފުލުހުން އެބަ ޖެހޭ މިކަންކަން ބަލަން. އަޑި އަޑިން މިކުޅޭ ކުޅުންތައް އެބަޖެހޭ އާންމުންގެ ސަމާލުކަމަށް ގެނެސް ތަހުގީގު ކުރެވެން.\nޑިސެމްބަރު 14, 2018 15:11\nހުރިހާ ކަމެއް ފެންނަގޮތާއި ދެއްކުންތެރިކަން. އަހުލާގާ ކުޅަދާނަކަމާ ސުމެއް. އެކަމަކު 100%ކަމުގައިވެސް މިވަރެއް ނެތްކަމަށް ބުނާ ގައުމެއް. ލޮލް\nޑިސެމްބަރު 14, 2018 15:12\nކޮބައިތޯ ހަޑިވެފަ، ގަޔައްބާރު އުރަ އެއް ލާފަ އިސްތަށިގަނޑު އިސްތިރި ކޮއް ކުލަޖައްސާފަ މޫނު ފުރާ ފައުންޑޭސަން ޖެހީމަ ހާދަ ނަލައޭ އިންގޭތޯ.\nޑިސެމްބަރު 15, 2018 13:35\nސޯ ޓުރޫ..... އީދު ބޮޑިއެއްހިގާފަ އަންނަހެން ހީވާނީ މިހާރު އުޅޭކުދިން ކުދިން.... އެކަމު ތިބޭނެ ވަރަށް ފޮނިވެފަ މަ ވަރަށް ފަރިއޭހިތާ... ސޯ ޗީޕް...\nޑިސެމްބަރު 15, 2018 18:30\nޑިސެމްބަރު 17, 2018 15:17\nއީދު ބޮނޑިޔޭ? ބައެއް މީހުން ފަލަ ކޮށް ތިބެނީ ކޮންމެވެސް ބައްޔެއްގެ ސަބަބުން.. ފަލަ ނޫނަސް ލޫސްކޮށް ހެދުން ލާންޖެހޭނީ.. ފަލަޔަަސް ހިއްކަސް ކޮންމެވެސް އެއްޗެކޭ ބައެއް މީހުން ކިޔާނޫ.. ތިމާޔަށް މޮޅުލިބިފައިވާތީ ޝުކުރު ކުރަންވީނު އެހެންމީހުނަށް ޖޯކް ނުޖަހާ.. މާތްﷲ ދެއްވަވަނީ އެފަރާތުން ގެންދެވޭނެ. ވީމާ ޝުކުރުވެރިވޭ. އެކަކުވެސް އެންމެ ފުރިހަމަ ނޫން.. އެކަމް އެންމެނަށްވެސް މާތްﷲ ދެއްވަވާފައިވާ ނިއުމަތްތަށް ގުނާ އަދަދު ނުކުރެވޭނޭ.. އަލްހަމްދު ލިﷲ. މާޝާﷲ.. ހަނދާނުގަ ބަހައްޓަންވީ ކޮންމެ ގޮތަކަށް މީހާ ހުއްޓަސް އަޖަލް ޖެހުމުން މަރުވާނޭކަން. ދުނިޔެއަށް ނުގެއްލި އާޙިރުގަ ކާމިޔާބުވޭތޯ ބަލަންޖެހޭނީ އިންޝާﷲ\nޑިސެމްބަރު 14, 2018 15:15\nހަމަ ބުރުގާ ނަގަން ބުނިބާ؟\nޑިސެމްބަރު 16, 2018 09:37\nތި ވެދާނެ ތެދަކަށް ވެސް. ޝައިނާ އަކީ ކުރިން ބުރުގާ އެޅި ކުއްޖެއް. ޝޯ ގަ ބުރުގާ ނާޅަ އުޅުނީ\nޑިސެމްބަރު 14, 2018 15:21\nޙަޑިއެއްނޫން ވާނީ ހުތުރުވާނީ\nޑިސެމްބަރު 14, 2018 17:01\nތީމިހާރަކަށް އައިސް އޮފީސްތަކުގަ ވެސް ކުރާ ކަމެއް ފަލަ ކުއްޖާ އިންނާނީ ބުރަމަސެއްކަތް ކުރަން ބައިންދާފަ، ޕޮރޮމޯސަން ދޭނީ ދޮންވެފަ ރީތި ލޫްްޅާފަތި ކުއްޖާ އަށް.. އެ ހެޔޮ މަސެައެއްކަތެއް ކުރަން ނޭންގުނަސް. މިހާރުގެ ވެރިންގެ ވިސްނުން.. ކީއްކުރާނީ..\nޑިސެމްބަރު 14, 2018 17:22\nއަސްލުވެސް ލަމް ވަރަށް ރީތި. ތިބުނާ ޝައިނާ ވަރަށް ހަޑިކުއްޖެއް. އެފް އެމްގައި ގައި އުޅޭކުދިންގެ އަޑުރީއްޗަސް އެކުދިން ވަރަށް ހަޑި. ހަގިގަތުގައިވެސް އައިޑޯލްގައި ޕުރޮގުރާމް ހުށައަޅާކަށް ނޭއްގެ ޝައިނާއަކަށް. އަދި މިވިހާ ތަނައް ޝަަިއިނާ ވަރުގެ ކަޑަކުއްޖަކު ނާރާ ޝޯހުށައަޅާކަށް. މިކުރީ މަލާމާތެއްނޫން. ބެލުންތެރިންގެ ކައިސިއްޔަތުންނާއި އެހުން ތެރިއެއްގެ ހައިސިއްޔަތުން މިހެއްމިބުނީ.\nޑިސެމްބަރު 14, 2018 17:35\nކާކު ބުނީ އެމަންޖެގެ ސިފަހުތުރޭ. ތިގޮތައް ޗަބީ ކޮށް ތިބޭ ބައްޓަން ރަގަޅު ކުދިންނަކީ އަންހެންވަންތަ އެންމ ރީތި ކުދިން. މިކަން މަށަށް ހަމަގައިމުވެސް އޮންނަނީ މިހެން.\nޑިސެމްބަރު 14, 2018 18:06\nޝޯވގެ ހިންގުންތެރިން ބޭނުންވީ އެ ޝޯވ ހޯސްޓް ކުރުމަށް ރީތި ހިކި ކުއްޖެއް އެކަމަކު އަހަރެން ބޭނުުން ލަމް އަހަައްނަށް ލަމް ވަރައް ރަަަިތި\nޑިސެމްބަރު 14, 2018 18:23\nމާތް ﷲ ގެ އުފެދުމަށް އެ ކުރެވެނީ މަލާމާތް، ތަނެއް ދޮރެއް ނޭންގޭ މީހުން މީހުންގެ ސިފަޔާ އެ ބެހެނީ، އެއީ ރީތި ކުޖެއް\nޑިސެމްބަރު 14, 2018 19:10\nތިޔަފަދަ މުންކަރާތްތައް ހުއްޓާލާ.......... ތިކުރަނީ ހާދަހާވާ ނުބައިކަމެކޭ .....\nޑިސެމްބަރު 14, 2018 19:20\nއަހަންނަކީ ވަރަށް ހިކި.ކުއްޖެއް. ކެވެނީވެސް ވަރަށް ކުޑަކޮށް. މިކަމާ އެންމެ ގިނަ ކޮމެންޓް ލިބެނީ ރައްޓެހިންގެ ފަރާތުން. އެހެންވެ ރައްޓެހިންނާއެކު ކާން ދާ ހިތެއްވެސް ނުވޭ. އެކަމަކުވެސް ރައްޓެހިކަން ކަނޑާނުލާން ވެގެން އެމީހުންނާއެކު ކާންވެސް ދަން. އެމީހުން ކިޔާ އެއްޗިއްސާ އަޅައެއްވެސް ނުލަން. އެކަމަކު ވަރަށް ދެރަވޭ.\nޑިސެމްބަރު 14, 2018 19:54\nތިއީ ވަރަށް ގަބޫލުކުރަން ދަތި ވާހަކައެއް.2ފަޅިވެސް ގެނެސްދިނީމަ ޚަބަރަކަށްވާނީ . ފަލަ ނަމަ ދެވަނަ ސީޒަން އަށް ލަމް ނުވެސް އެރުވީސް. އަދި ހިކި ކުއްޖެއް އަރުވާނަމަ މައުރީން ދެވަނަ ސީޒަންގައި ފެނުނީސް. އެހެން މީހަކަށް ފުރުސަތު ލިބޭއިރަށް ބޮޑެތި ޓީވީތަކަށް އަރައިގެން މިގޮތަށް ވާހަކަދެއްކުން މިއީ މަޝްހޫރުބައެއް މީހުން އުޅޭ ގޮތް.\nޑިސެމްބަރު 14, 2018 21:47\nޢެހެންވެ ފަލަވިއަ ނުދިި ހިކެނ މަސައަކަތް ކުރަންވި\nޑިސެމްބަރު 14, 2018 23:05\nމީހަކު ފަލަވެގެން ފުރުސަތު ނުދިނުމާއި ދޭތެރޭ ކިޔުންތެރިންގެ ހިޔާލަކީ ކޮބައިހެއްޔެވެ؟ މި\nސުވާލުގެެ ޖަވާބަކަށް ބުނެވެންއޮތީ ހޯސްޓުކުރުމަކީ ވަކި ސައިޒެއްގެ މީހަކަށް ކުރެވޭކަމެއްނޫނޭ. އެކަމަށް ބޭނުންވާނީ ހޯސްޓު ކުރުމުގެ ހުނަރާާާާއި ކަމަށް ޤާބލުމީހަކަށްވުމޭ. ލަމް އަސްލުވެސް މޮޅު ޝްްޯހުށަހަޅަން. ފުރުސަތު ނުދިނީ ފަލަވީމައި ޕުރޮޑިއުސަރުގެ ލޮލަށް އުނދަގޫވެގެންކަމަށްވެދާނެ.\nޑިސެމްބަރު 15, 2018 00:52\nއަސްލު ލަމްއަށް މިހާރު ވިސްނެންވެއްޖެދޯ. މައްޝޫރުވެވޭނީ މީހާގެ ސިފަވެސް ރީތިވެގެން. ލަމް މައްޝޫރުވާން ބޭނުންނަމަ މަސައްކަތް ކޮށް ހިކެން އުޅެން ފެނޭ. ލަމް ހިކުނީމަ ވަރަށް ސަޅިވާން. މިހާރުވެސް ކިއުޓް.\nޑިސެމްބަރު 15, 2018 01:56\nލަމް އަކީ ވަރަށް ލޯބި ކުއްޖެއް\nޑިސެމްބަރު 15, 2018 08:59\nޙާސްވާނެ ކަމެއް ނެތް އަކުއާ ފިޓްނަސް އަކީ ހިކިލަން އެންމެ ލުއި ފަސޭހަގޮތް އަވަހަށް ވަޑައިގަންނަވާ\nޑިސެމްބަރު 15, 2018 09:13\nހިކިކުއްޖަކު ބޭނުން ވާތަނަކަށް ފަލަކުއްޖަކު ބޭނުން ނުކުރެވޭނެ. މަލާމާތް ކޮށްގެން ނުވާނެ. ފަލަކުއްޖަކަށް ފުރުސަތު ލިބޭނީ ހިކިކުއްޖަކު ނެތްހާލަތެއްގަ. އެއީތަފާތު ކުރުމެއްނޫން. ކުރިން ހުށައަޅައިދިންއިރު ފުރިމަވީ ޝަރުތު މިހާރަކު ފުރުހަމައރއްނުވޭ. ޢެއީ ފަލަވީމަ. ޢެކަމާދެރަވާކަށް ނުޖެހޭ. އަދިދިނޫސްތަކުގަ ލިޔެވޭ ގޮތަށް ކިޔައިދޭކަށްވެސް ނުޖެހޭ. ކޮންމެ ފުރުސަތަކަށްވެސް ޝަރުތުތު ތަކެއްއޮވޭ. 99 ފަހަރު ބައިވެރި ވެވުނަސް ޝަރުތު ހަމަނުވަންޏާ 100 ވަނަފަހަރު ކަޓާނެ.\nޖާގަ ނުދިނީ ލަމް ވެއްޓިއްޖެއްޔާ ނަގާފަ ބަހައްޓާނެ ކޮޅެއް ނޭނގޭނެތީ.


Sihhee dhaaira ah bodu dhuvaheh! hiy thakah hamajehun libijje | Mihaaru\nއައިޖީއެމްއެޗުގެ ހިތުގެ ބަލީގެ ސެންޓަރުން ފަރުވާ ހޯދަނީ: ރާއްޖޭގެ ސިއްހީ ނިޒާމަށް މި އައީ ބޮޑު ބަދަލެއް -- ފޮޓޯ: ނިޝާން އަލީ/ މިހާރު\nސިއްހީ ދާއިރާގެ ބޮޑު ދުވަހެއް، ހިތްތަކަށް ހަމަޖެހުން ލިބިއްޖެ\n03 ޖުލައި 2016 - 08:11 21 comments\nއެންމެ ފަސް މިނެޓްގެ ފަރުވާއަކަށް ރާއްޖެއިން ބޭރަށް ދާން ޖެހުން މިދިޔަ ހުކުރު ދުވަހު ނިމުމަކަށް އައީ އެވެ. އައިޖީއެމްއެޗުގައި ހިތުގެ ފަރުވާ ފަށައިފި އެވެ. މިއީ، އާދައިގެ ކަމެއް ނޫނެވެ. ރާއްޖޭގެ ސިއްހީ ނިޒާމަށް ވެސް މި އައީ ވަރަށް ބޮޑު އިންގިލާބެކެވެ. އާދައިގެ ފަރުވާތަކަށް ހާއްސަވެފައި އޮތް ސަރުކާރުގެ އެންމެ ބޮޑު ހޮސްޕިޓަލް މިހާރު މި ވަނީ އެހެން މަރުހަލާއަކަށް ފައި ނަގައިފަ އެވެ. އެ ހޮސްޕިޓަލް ކަނޑައްތުކުރަން އެ ފެށީ ސިއްހީ ނިޒާމުގެ އާ ދައުރެކެވެ.\n"މިއީ ސަރުކާރާއި މި ހޮސްޕިޓަލާއި މިތާނގެ ޑޮކްޓަރުންގެ ވެސް ވަރަށް ގިނަ ދުވަހުގެ ވަރަށް ގިނަ އަހަރުތަކެއްގެ ހުވަފެނެއްގެ ނިމުން،" އައިޖީއެމްއެޗުގެ ޑެޕިއުޓީ ސީއީއޯ މުހަންމަދު ރިޝްވާން ވިދާޅުވި އެވެ.\nޒަމާނީ ކެތު ލެބެއް ބަހައްޓައި، ހިތުގެ ބަލީގެ ޚާއްސަ ސެންޓަރެއް ރާއްޖޭގައި ވެސް މި ހުޅުވީ އަލަށެވެ. މި ވަރުގެ ޚިދުމަތެއް ފެށުމަކީ ހަރަދަށް ބަލާއިރު ވެސް ބޮޑު ކަމެކެވެ. އަނެއްކޮޅުން ފައިސާ ހުއްޓަސް، މިއީ ގާބިލް ޓީމެއް ނެތި ކުރެވޭ ވަރަށް ވުރެ ވެސް ބޮޑު ކަމެކެވެ. އެހެންވެ، މިކަމަށް ރާއްޖެއިން ތައްޔާރުވާތާ ވެސް ވަރަށް ގިނަ އަހަރުތަކެއް ވެއްޖެ އެވެ. އެ ހުރިހާ ކަމެއް ހަމައަކަށް އެޅުމަށް ފަހު، ރާއްޖޭގައި ފުރަތަމަ ފަހަރަށް ވަނީ ކާމިޔާބު ކަމާ އެކު އެންޖީއޯގްރަފީ އާއި އެންޖީއޯ ޕްލާސްޓީ ހަދަން ފަށައިފަ އެވެ. މި ސެންޓަރުންް ތަފާތު 32 ހިދުމަތެއް ދޭއިރު، އޭގެ ތެރޭގައި ހަށިގަނޑު ފަޅައިގެން ދޭ ޚިދުމަތްތައް ނުލައި ހިތަށާއި ހިތާ ގުޅިފައިވާ ލޭ ނާރުތަކަށް ދޭ ހުރިހާ ފަރުވާއެއް ދެ އެވެ. އޭގެ ތެރޭގައި ރާއްޖެއިން ބޭރުން 3000 ޑޮލަރާ ގާތްކުރާ ވަރުގެ ހިދުމަތްތައް ވެސް ހިމެނެ އެވެ.\nޝަކުވާތަކާއި ދިގު އިންތިޒާރެއްގެ ވެސް ނިމުން\nރާއްޖޭގައި ހިތުގެ ބަލިތައް ވަރަށް ގިނައެވެ. ޚާއްސަކޮށް އުމުރުން ދުވަސްވުމާ އެކު ވަރަށް ގިނަ ދިވެހިންނަށް ހިތުގެ މައްސަލަތައް ކުރިމަތިވެ، ހިތުގެ އެކި އޮޕަރޭޝަންތައް ކުރަން ޖެހެ އެވެ. ދުނިޔޭގެ ސިއްހީ އިދާރާތަކުން ކޮށްފައިވާ ބައެއް ސާވޭތައް ދައްކާ ގޮތުން، ގައިން ގަޔަށް ނާރާ ބަލިތަކުގެ ތެރެއިން ހިތުގެ ބައްޔަކީ ރާއްޖޭގައި އެންމެ ސީރިއަސް ހާލަތުގައި އޮތް ބައްޔެވެ. އެހެންވެ، މި ބަލީގައި ފަރުވާ ހޯދާފައިވާ އަދި ހޯދަމުންދާ މީހުންނާއި ހޯދަން ޖެހިފައިވާ މީހުންގެ އަދަދު އުޅެނީ އާބާދީގެ ނިސްބަތުން ވަރަށް މަތީގަ އެވެ.\nއައިޖީއެމްއެޗުގައި ހިތުގެ ބަލިތަކަށް ފަރުވާ ދިނުމަށް ގާއިމުކޮށްފައިވާ ސެންޓަރު --. ފޮޓޯ:ނިޝާން އަލީ/މިހާރު\nމިވީ ހުރިހާ ދުވަހަކު ލޭނާރުގެ ބްލޮކްތައް ދެނެގަންނާނެ އެންމެ އާދައިގެ ޓެސްޓް، ނުވަތަ އެންޖީއޯގްރަފީ ވެސް ރާއްޖޭގައި ހެދޭކަށް ނުހުރެ އެވެ. ގާތްގަނޑަކަށް 300 ވަރަކަށް ޑޮލަރުގެ މި ޓެސްޓް ހަދަން ވެއްޖެ ނަމަ ޖެހެނީ އެތައް ހާސް ޑޮލަރެއް ހޭދަކޮށްގެން ރާއްޖެއިން ބޭރަށް ދާށެވެ. އެހެންވެ، މިވަރުގެ ކަމެއް ރާއްޖޭގައި ކުރެވެން ނެތުމަކީ ސަރުކާރަށާއި އައިޖީއެމްއެޗަށް ވެސް ކުރިމަތިވެފައިވާ އޮތް ވަރަށް ބޮޑު ޝަކުވާއެކެވެ. އަދި ހަމަ އެހެންމެ، ހިތާ ގުޅިފައިވާ ދެން ހުރި ބަލިތައް ދެނެގަންނަން ވެސް ރާއްޖެއިން ބޭރަށް މީހުން ފޮނުވުމަކީ ދައުލަތަށް ވެސް އޮތް ބޮޑު ބުރައެކެވެ. މިފަދަ ކުޑަކުޑަ ކަމަކަށް ދައުލަތުގެ ބަޖެޓުން ކޮންމެ އަހަރަކު ވެސް ބޮޑު ހޭދައެއް މިހާތަނަށް އައީ ކުރަމުންނެވެ. އަމިއްލަ މީސްމީހުންގެ ޖީބުން ވެސް އެތައް ހާސް ރުފިޔާއެއް ވަނީ ހޭދަކޮށްފަ އެވެ.\nމި ޝަކުވާތަކަށް ހުއްޓުމެއް ގެނައުމަށާއި މި ހަރަދުން ސަލާމަތް ވުމަށް ހިތުގެ ބަލީގެ ސެންޓަރެއް ގާއިމްކުރަން އެކި ސަރުކާރުތަކުން އެކި މަސައްކަތްތައް ވަނީ ކޮށްފަ އެވެ. އޭގެ ތެރޭގައި ހިމެނޭ އެއް ކަމަކީ ކާޑިއޮލޮޖިސްޓުން އުފެއްދުމެވެ. މީގެ އިތުރުން ރާއްޖޭގައި މިފަދަ ސެންޓަރެއް ހެދުމަށް ޓަކައި މީގެ ކުރިން އެކި ސަރުކާރުތަކުން ވަނީ ބޭރުގެ އެކި ހޮސްޕިޓަލްތަކާ ވެސް ވާހަކަ ދައްކައިފަ އެވެ. އެކި އެއްބަސްވުންތައް ވަނީ އެކުލަވާލައިފަ އެވެ. ހަމަ އެހެންމެ، ހިތުގެ ހާއްސަ ކުލިނިކެއް ނުވަތަ ސެންޓަރެއް ހަދަނީއޭ ކިޔައިގެން ތިއްބާ އެތައް ސަރުކާރު ނިމިގެން ވެސް ހިނގައްޖެ އެވެ.\nވަރަށް ބޮޑު ހަރަދަކުން މި ސަލާމަތްވީ\nއައިޖީއެމްއެޗުގެ ހިތުގެ ސެންޓަރުން މި ވަގުތަށް ވަރަށް މުހިންމު ތިން ހިދުމަތެއް ދެ އެވެ. އެއީ ހިތުގެ ބަލީގެ މީހުން މީގެ ކުރިން އާންމުކޮށް ރާއްޖެއިން ބޭރުން ހޯދަމުން އައި ހިދުމަތްތަކެވެ. މާނައަކީ، ބައި ޕާސް ހަދަން އަދި ނުފެށި ނަމަވެސް، އެ ހިސާބަށް މީހާ ދިއުމުގެ ކުރިން އެއިން ސަލާމަތް ވުމަށް ޓަކައި ހިތަށް ދެވޭ މުހިންމު ތިން ފަރުވާއެއް ކެތު ލެބުން ދެވުމެވެ. އެއީ ނާރު ތެރެއަށް ހޮޅިކޮޅު، ނުވަތަ ސްޓެންޓް ލެއްވުމާއި ހިތުގެ ވިންދު އެއް ހަމައެއްގައި ބެހެއްޓުމަށް ޓަކައި ޕޭސްމޭކާ ލައްވައިދިނުމާއި ނާރުތަކުގައި ލޭގަނޑުވެފައި ހުރިކަން ދެނެގަތުމެވެ. މީގެ ތެރެއިން އެންމެ ސްޓެންޓެއް ލެއްވުމަށް ވެސް، ރާއްޖެއިން ބޭރުން އެންމެ ކުޑަވެގެން ދެ ހާހެއްހާ ޑޮލަރު ހޭދަވެ އެވެ. ބައެއް މީހުން ތިން ހަތަރު ސްޓެންޓް ލައްވަން ޖެހިއްޖެ ނަމަ އެއީ ލައްކައެއްހާ ރުފިޔާ އެވެ.\n"މިއީ ގާތްގަނޑަކަށް އެންމެ ފަސް މިނެޓްގެ ކަމެއް،" ރިޝްވާން ވިދާޅުވި އެވެ. "އައިޖީއެމްއެޗުގައި ފުރަތަމަ ސްޓެންޓް ލެއްވީ ފަސް މިނެޓުން،" ރިޝްވާން ވިދާޅުވި އެވެ.\nއެވަރުގެ ކުޑަކުޑަ ކަމަކަށް ރާއްޖެއިން ބޭރަށް ދިއުމުގެ ބޭނުމެއް ދެން ނެތެވެ. ރާއްޖެ އިން ބޭރަށް ލައްކައިން ހަރަދު ކުރުމުގެ ބަދަލުގައި އެކަން އައިޖީއެމްއެޗުގައި ދިވެހިންނަށް ކޮށްދެނީ އާސަންދައިގެ ދަށުންނެވެ.\n"ހަމައެއްވެސް ހަރަދެއް ބަލި މީހާގެ އަތަކުން ދެން ނުދާނެ،" ރިޝްވާން ވިދާޅުވި އެވެ.\nއެންޖީއޯ ޕްލާސްޓީ ހަދާ ގޮތުގެ ވީޑިއޯއެއް: މި ހިދުމަތް މިހާރު އައިޖީއެމްއެޗުން ދޭ\nޑޮކްޓަރުންނަށް ވެސް ހުޅުވުނު ފުރުސަތެއް\nމީގެ ފަސް ވަރަކަށް އަހަރު ކުރިން، ރާއްޖެ އަށް އެންމެ ފުރަތަމަ ވަޑައިގެންނެވި ހިތުގެ ބަލީގެ ޚާއްސަ ދިވެހި ޑޮކްޓަރު އަލީ ޝަފީގު ދެއްވާފައިވާ އިންޓަވިއުއެއްގައި ވިދާޅުވެފައިވާ ގޮތުން ހިތުގެ ބަލީގެ ކުލިނިކެއް ނެތުމަކީ އޭރު އޭނާ އަށް ދިމާވެފައިވާ ވަރަށް ބޮޑު ގޮންޖެހުމެކެވެ. އައިޖީއެމްއެޗުގައި އީސީޖީ އާއި ހޮލްޓާ އަދި ޓީއެމްޓީ އާއި ސީޓީ ސްކޭން އަދި އިކޯކާޑިއޮގްރަފީ ހެދެން ހުރި ނަމަވެސް، އެއިން ގިނަ ފަހަރު ދެނެގަނެވެނީ ހިތުގެ ބަލި ހުރިކަން އެކަންޏެވެ. ފަރުވާއެއް ނުދެވެ އެވެ.\n"އެހެންވެ، ހިތުގެ ބަލީގެ ޚާއްސަ ޑޮކްޓަރުންނަށް އިތުރަށް ކުރެވޭނެ ކަމެއް ނެތް ރާއްޖެއަކު،" އޭނާ ވިދާޅުވެފައިވެ އެވެ.\nމި ކެތު ލެބާ އެކު އެކަން ނިމުމަކަށް އައީ އެވެ. ހިތުގެ ބަލީގެ ޑޮކްޓަރުންނަށާއި ހިތުގެ ބަލީގެ އޮޕްރޭޝަންތަކަށް ޚާއްސަ ޑޮކްޓަރުންނަށް މި ސެންޓަރާ އެކު މި ހުޅުވުނީ ފުޅާ ދޮރެކެވެ.\n"އަޅުގަނޑުމެންގެ ފުރަތަމަ ކެތު ލެބު ވީމަ، މިހާރު ތިން ޑޮކްޓަރުން އެބަ މަސައްކަތް ކުރައްވާ. އެއީ ޑރ. އަލީ ޝަފީގުގެ އިތުރުން ބޭރުގެ އެހެން ޑޮކްޓަރަކާއި ބޭރުގެ ވިޒިޓިން ޑޮކްޓަރެއް،" ރިޝްވަން ވިދާޅުވި އެވެ.\n"މީގެ ތެރެއިން ވިޒިޓިން ޑޮކްޓަރަކީ ހަފުތާއަކު ދެ ދުވަހު ވަޑައިގެން މަސައްކަތް ކުރައްވާ ބޭފުޅެއް. އޭނާ ވަޑައިގަންނަވާ އިރު މިތާނގައި ތިއްބެވި ދެ ޑޮކްޓަރުންނަށް އެނގިވަޑައިގަންނަވާނެ ސާޖަރީ އަށް ފޮނުވަން ޖެހޭ ބަލި މީހުން. ޑރ. އަލީ ޝަފީގު ވެސް މިހާރު އެ ގެންދަވަނީ މިކަންކަމަށް ފަރިތަ ވަމުން."\nއައިޖީއެމްއެޗުގެ އަމާޒަކީ އިތުރު ދިވެހި ޑޮކްޓަރުން މި ދާއިރާ އަށް ނެރުމެވެ. ރިޝްވާން ވިދާޅުވީ ކެތު ލެބެއް ހުރުމާ އެކު މި ދާއިރާ އަށް ޝައުގުވެރިވާ ދިވެހިންގެ އަދަދު އިތުރުވާނެ ކަމަށް ދެކެވަޑައިގަންނަވާ ކަމަށެވެ.\n"މިތަން ހުޅުވުމާ އެކު އައިޖީއެމްއެޗުގެ އެހެން ޑޮކްޓަރަކު ވެސް އަމިއްލަ އަށް އިސް ނަންގަވައިގެން އެ ސެންޓަރުގައި އެބަ މަސައްކަތް ކުރައްވާ. އޭގެ މާނައަކީ އެއީ ކުރިއަށް އޮތް ތަނުގައި މި ދާއިރާ އަށް އިތުރު ޑޮކްޓަރުން ޝައުގުވެރިވާނެ ކަމުގެ ހެއްކެކޭ،" އޭނާ ވިދާޅުވި އެވެ.\nއެހެން ނަމަވެސް އަޅުގަނޑުމެންގެ ޓާގެޓަކީ 10 އަހަރުގެ ތެރޭގައި މުޅިން ދިވެހި ޑޮކްޓަރުން މަސައްކަތް ކުރާ، މުޅި ތަން ދިވެހިން އޮޕަރޭޓް ކުރާ ތަނަކަށް ހެދުން-- ރިޝްވާން\nމިއީ އައިޖީއެމްއެޗާއި ޓްރިވެންޑްރަމްގެ މެޑި ޓްރިނާ ހޮސްޕިޓަލާ އެކު ޖޮއިންޓް ވެންޗާ އުސޫލުން ހަދާފައިވާ ތަނެކެވެ. ދިހަ އަހަރު ދުވަހަށް ހަދާފައިވާ އެގްރިމެންޓް ބުނާ ގޮތުން، އެ މުއްދަތުގެ ތެރޭގައި އެ ހޮސްޕިޓަލުގެ ޑޮކްޓަރަކު އައިޖީއެމްއެޗުގައި އަބަދުވެސް ހުންނަން ޖެހެ އެވެ.\n"އެހެން ނަމަވެސް އަޅުގަނޑުމެންގެ ޓާގެޓަކީ 10 އަހަރުގެ ތެރޭގައި މުޅިން ދިވެހި ޑޮކްޓަރުން މަސައްކަތް ކުރާ، މުޅި ތަން ދިވެހިން އޮޕަރޭޓް ކުރާ ތަނަކަށް ހެދުން،" ރިޝްވާން ވިދާޅުވި އެވެ.\n"ހިތުގެ ބަލީގެ ޑޮކްޓަރަކަށް ވުމަކީ ގާތްގަނޑަކަށް 10 އަހަރު ދުވަހުގެ މަސައްކަތް. މިހާރު ވެސް ބައެއް ޑޮކްޓަރުން މި ދާއިރާއިން އެބަ ޚާއްސަވޭ. އަނެއްކޮޅުން މިހާރުން ފެށިގެން މި ދާއިރާ އަށް ޑޮކްޓަރުން ތަމްރީނު ކުރުމުގެ މަސައްކަތް ވެސް ފެށިއްޖެ."\nއައިޖީއެމްއެޗުގެ ސީދާ ހިތް\nމި ސެންޓަރަކީ އައިޖީއެމްއެޗުގެ މޫނުމަތި ބަދަލުކޮށްލި އެއް ތަނެވެ. މި ކުލިނިކާ އެކު އައިޖީއެމްއެޗާ ދޭތެރޭ، އަދި ޚާއްސަކޮށް ރާއްޖޭގެ ސިއްހީ ދާއިރާ އަށް ކިޔަމުން އައި އެންމެ ބޮޑެތި ފާޑު ކިޔުންތަކުން ސަލާމަތް ވުމުގެ މަގެއް ހުޅުވުނީ އެވެ. އެ ހޮސްޕިޓަލުން ބޭނުން ވަނީ ވެސް އެ ސެންޓަރުގެ ހިދުމަތް ވީހާ ބޮޑަކަށް ފަސޭހަކޮށް ފުޅާކުރުމާއި އާ ޚިދުމަތްތައް ފެށުމަށެވެ. އެޕޮއިންޓްމަންޓް ލިބުން ވެސް ފަސޭހަކޮށް ހިދުމަތް އަވަސްކުރުމެވެ.\nހަމަ އެއާ އެކު ކެތު ލެބުން ދޭ ހިދުމަތްތައް ވެސް އިތުރު ކުރުމަކީ އައިޖީއެމްއެޗުގެ އެއް ޓާގެޓެވެ. އެ ހުރިހާ ކަމަކަށް އިތުރު ހޭދަތައް އަދިވެސް ކުރަން ޖެހެ އެވެ.\n"މިއީ ހަގީގަތުގައި ތިޔަ ބޭފުޅުން ހީކުރާ ވަރަށް ވުރެ މާ ބޮޑު ހަރަދެއް. މިސާލެއް އަޅުގަނޑު ދަންނަވާލާނަން، މި ސެންޓަރުގައި ހުރި މެޝިންތައް ނުލައި، އެތަން ހަދަން އެކަނި ވެސް އެއީ 22 މިލިއަން ރުފިޔާ. އެހެންވީމަ ދެން އޮތް މަރުހަލާ އެއީ ބައި ޕާސް ކަހަލަ ބޮޑެތި އޮޕަރޭޝަންތައް ފެށުމަށް ތިއޭޓަރެއް ހެދުން. އަޅުގަނޑުމެން މިހާރު ބަލަމުން މިދަނީ އެ ހާލަތަށް [ބައި ޕާސް އަށް] ދަނީ ކިހާ މީހުންނެއްތޯ،" ރިޝްވާން ވިދާޅުވި އެވެ.\n"މިހާރުން މިހާރަށް ހިތުގެ އޮޕަރޭޝަން ތިއޭޓަރެއް ހެދުމަށް ވުރެ ރަނގަޅީ ބޭރަށް ފޮނުވައިގެން އެކަން ކުރުން ހަރަދުގެ ގޮތުން ބަލާއިރު. އެކަމަކު އަޅުގަނޑުމެން މި ބަލަނީ ކިހާ ވަރަކަށް މީހުން ބޭރަށް ފޮނުވަން ޖެހޭތޯ. އެއީ ދެކޮޅު ޖެހޭ ކަމެއް ނަމަ މެޑި ޓްރިނާ އާއި އަޅުގަނޑުމެން މިތިބީ ކުރިއަށް އޮތް ހަ މަސް ދުވަހުގެ ތެރޭގައި ވެސް އެފަދަ ސެންޓަރެއް ފަށަން ތައްޔާރަށް."\nހިތުގެ ބަލީގެ ސެންޓަރުގައި ޑރ. އަލީ ޝަފީގު ޚިދުމަތް ދެއްވަނީ -- ފޮޓޯ: ނިޝާން އަލީ/ މިހާރު\nކެތު ލެބުތަކުގައި ތިބެން ޖެހެނީ ޚާއްސަ ނަރުހުންނަށް ވާތީ، ރިޝްވާން ވިދާޅުވީ، އެކަން މިހާރު ބަލަހައްޓަމުން ގެންދަނީ އިންޑިއާގެ ހޮސްޕިޓަލުގެ ނަރުހުންނާ އެކު ކަމަށެވެ.\n"މިހާރު 60 ޕަސެންޓް ނަރުހުން އެއީ އެ ހޮސްޕިޓަލުގެ. އެކަމަކު އަޅުގަނޑުމެންގެ ޓާގެޓަކީ ތިން އަހަރުގެ ތެރޭގައި އަޅުގަނޑުމެންގެ ނަރުހުން 90 ޕަސެންޓަށް ހެދުން،" އޭނާ ވިދާޅުވި އެވެ.\nއައިޖީއެމްއެޗުގައި ކުރިއަށް އޮތް ތާނގައި ކެތު ލެބުގެ ހިދުމަތް ފުޅާކުރުމަށް ވެސް ބޮޑެތި ޕްލޭންތަކެއް އެބަ ހުއްޓެވެ. ގަވައިދުން ހިތުގެ ޗެކަޕްތައް ހަދާ މީހުންނަށާއި ވަގުތު ނެތިގެން ޑޮކްޓަރަށް ނުދެއްކޭ މީހުންނަށް ވެސް އާ ޚިދުމަތްތަކެއް ތައާރަފުކުރަން ވަނީ ނިންމައިފަ އެވެ.\n"މިހާރު މޭގައި ރިއްސައިގެން މީހަކު ހޮސްޕިޓަލަށް ގެނެސްފިއްޔާ އަޅުގަނޑުމެން ވަގުތުން އެ މީހަކު ފޮނުވާނީ ކެތު ލެބަށް. މި ސެންޓަރު މިއީ 24 ގަޑިއިރު ހިދުމަތް ދޭނެ ތަނެއް. އަނެއްކާ އަޅުގަނޑުމެން މި ފަށަނީ ރޭގަނޑު ވެސް ބަލި މީހުން ބަލަން. އެހެންވީމަ ވަގުތު ނެތިގެން އުޅުއްވާ ބޭފުޅުން އޮފީސް ނިންމާލައްވާފައި ހަމަ ވަޑައިގަންނަވަންވީ،" ރިޝްވާން ވިދާޅުވި އެވެ.\nއައިޖީއެމްއެޗުގެ 25 ބުރީގެ އާ ބިލްޑިންގުގައި ދެ ކެތު ލެބު ގާއިމްކުރަން ވަނީ ހަމަޖެހިފަ އެވެ. އެ ހިސާބަށް ދާން ވާއިރަށް، ހިތުގެ ބަލީގެ މީހުންނަށް ދިމާވަމުން އަންނަ އާންމު ދަތިތަކަށް ރާއްޖެ އިން ހައްލު ލިބެމުން ދާނެ ކަމުގެ ޔަގީންކަން އައިޖީއެމްއެޗުން ދެ އެވެ.\n"އަޅުގަނޑުމެންގެ ހަޔާތުގައި ވެސް މި ފެނުނީ މިފަދަ ފުރަތަމަ ލެބް ރާއްޖެއިން. އެހެންވީމަ މިއީ ވަރަށް ބޮޑު ކުރިއެރުމެއް. އަދި މިއީ ދިވެހިންނަށް ލިބުނު ވަރަށް ބޮޑު ފަސޭހައެއް. އެތަކެއް ބައިވަރު ޚަރަދަކުން ވެސް މި ސަލާމަތްވީ. އަޅުގަނޑުމެންނަށް މިކަން ފެށުނީމަ އަނެއްކާވެސް މި އުންމީދުތަކެއް އާވީ،" ރިޝްވާން ވިދާޅުވި އެވެ.\nއިތުރު ލިޔުންތައް ސިއްހަތު އައިޖީއެމްއެޗު ހިތުގެ ބަލި ސިއްހީ ޚިދުމަތް ކާޑިއޮލޮޖިސްޓް\nކުޅުދުއްފުށީގައި ހިތުގެ ޓެސްޓުތައް ހެދުން ހުއްޓިފައި!


މާލޭ ސިޓީ ކައުންސިލް އިދާރާގެ ކަންކަން ހަރުދަނާގޮތަކަށް ހިންގުމަށްޓަކައި، އަރބަން ޕްލޭނިންގ ކޮންސަލްޓަންޓަކު ހޯދުމަށް\nމާލޭ ސިޓީ ކައުންސިލްގެ އިދާރާގެ ކަންކަން ހަރުދަނާގޮތަކަށް ހިންގުމަށްޓަކައި، މިއިދާރާގެ ސްޓްރެޓެޖިކް އެކްޝަން ޕްލޭންގެ ދަށުން، ލަނޑުދަނޑިތައް ހާސިލުކުރުމަށް އަރބަން ޕްލޭނިންގ ރޮނގުން ކުރަންޖެހޭ އެންމެހާ މަސައްކަތް ކުރުމާއި އެކަމަށް ތައްޔާރުކުރަންޖެހޭ ރިޕޯޓްތައް ތައްޔާރުކުރުމަށްޓަކައި އަރބަން ޕްލޭނިންގ ކޮންސަލްޓެންސީ ދޭނެ ފަރާތެއް ހޯދަން ބޭނުންވެއެވެ.\nމިމަސައްކަތަށް ޝަޢުޤުވެރިވެލައްވާ ފަރާތްތަކުގެ ކިބައިގައި ހުންނަންޖެހޭ ތަޢުލީމާއި ތަޖުރިބާގެ ފެންވަރު، އަދި ހޮވޭ ފަރާތެއްގެ މަސްއޫލިއްޔަތުތަކާއި ޒިންމާތައް "ޓަރމްސް އޮފް ރެފަރެންސް" ގައި ބަޔާން ކުރެވިފައިވާނެއެވެ. ޓަރމްސް އޮފް ރެފަރެންސް މިއިޢުލާނާއެކު އެޓޭޗްކުރެވިފައިވާނެއެވެ.\nވީމާ، މިކަމަށް ޝަޢުގުވެރިވެލައްވާ ފަރާތްތަކުން މަޢުލޫމާތު ސާފުކުރެއްވުމަށާއި، ޕްރޮޕޯސަލް ހުށަހެޅުއްވުމަށް ތިރީގައި މި ދަންނަވާ ދުވަސްތަކުގައި މާލޭ ސިޓީ ކައުންސިލް އިދާރާގެ ޕްރޮކިއުމަންޓް ސެކްޝަނަށް ވަޑައިގެން ދެއްވުން އެދެމެވެ.\n17 އޮގަސްޓް 2021 (އަންގާރަ)\n24 އޮގަސްޓް 2021 (އަންގާރަ)\nމަތީގައި ދަންނަވާފައިވާ ގަޑީގައި މަޢުލޫމާތު ސާފުކުރަން ވަޑައިނުގަންނަވާ ފަރާތްތަކާއި ގަޑިޖެހުމުގެ ފަހުން ޕްރޮޕޯސަލް ހުށަހަޅަން ހާޒިރުވާ ފަރާތްތަކުގެ ޕްރޮޕޯސަލް ބަލައި ނުގަނެވޭނެއެވެ. މަޢުލޫމާތު ސާފުކުރަން ވަޑައިގަންނަވާއިރު ދިވެހިރައްޔިތެއްކަން އަންގައިދޭ ކާޑު ގެންނަވަން ޖެހޭނެއެވެ.\nސުންގަޑި: 24 އޮގަސްޓް 2021 11:00\n- Information Sheet - Urban Planning.pdf


MTCC ge hodu kothalhu karudhaahah! Plasticaa dhekolhu harakaaiy fulhaavanee | Mihaaru\nރިޕޯޓް / ޕްލާސްޓިކް ކޮތަޅު\nއެމްޓީސީސީގެ ހޮޑު ކޮތަޅު ކަރުދާހަށް! ޕްލާސްޓިކާ ދެކޮޅު ހަރަކާތް ފުޅާވަނީ\nއެމްޓީސީސީގެ ފަޅުވެރިޔަކު ކަރުދާސް ކޮތަޅެއް ދައްކާލަނީ: މިއީ ބޮޑު ބަދަލެއް\nޕްލާސްޓިކާ ދެކޮޅު ހަރަކާތުގައި ރާއްޖޭގެ ބައެއް ކުންފުނިތަކުން ފުރަތަމަ ސަފަށް ނުކުމެ، ތަފާތު ފިޔަވަޅުތައް އަޅާ ތަން މިހާރު އެބަ ފެނެ އެވެ.\nދައުލަތުގެ ގިނަ އޮފީސްތަކުގައި ޕްލާސްޓިކް ފުޅި ބޭނުން ކުރުން ހުއްޓާލައިފި އެވެ. ބައެއް ސްކޫލުތަކަށް ޕްލާސްޓިކް ކޮތަޅު ވެއްދުން މަނާކޮށްފި އެވެ. އެންމެ ފަހުން މި ލިސްޓަށް އިތުރުވަމުން އަންނަނީ ރާއްޖޭގެ ނަން މަޝްހޫރު ބައެއް ކުންފުނިތަކެވެ.\nމޫދުގައި ޕްލާސްޓިކް: ދިރުންތަކަށް ބޮޑެތި ގެއްލުންތައް ލިބޭ\nއެމްޓީސީސީ ހޮޑު ކޮތަޅު ކަރުދާހަށް\nދަތުރުފަތުރުގެ ހިދުމަތް ދޭ ސަރުކާރުގެ މައި ކުންފުނި އެމްޓީސީސީގެ ފެރީތަކުގައި މީގެ ކުރިން ބޭނުން ކުރަމުން ދިޔައީ ޕްލާސްޓިކް ކޮތަޅެވެ. ހޮޑު ކޮތަޅުގެ ގޮތުގައި އެތައް ސަތޭކަ ޕްލާސްޓިކް ކޮތަޅެއް ކަނޑަށް އުކާލަ އެވެ. ނަމަވެސް މިމަހު 14 އިން ފެށިގެން ހޮޑުލާން ބޭނުންކުރަނީ ކަރުދާހު ކޮތަޅެވެ.\nސަތާރަ އަތޮޅަކަށް ފެރީގެ ހިދުމަތް ދޭ އެމްޓީސީސީގެ އުޅަނދުތަކުގައި އެވްރެޖްކޮށް ދުވާލަކު 26،000 މީހުން ދަތުރު ކުރެ އެވެ. އެ ހުރިހާ ދަތުރެއްގައި ހޮޑުލެވޭ މީހުން ބޭނުންކުރަން ޕްލާސްޓިކް ކޮތަޅު ދިނުން ހުއްޓާލުމަކީ ތިމާވެށި ހިމާޔަތް ކުރުމަށް އެޅި ރަނގަޅު ފިޔަވަޅެއް ކަމަށް އެ ކުންފުނިން ގަބޫލުކުރެ އެވެ.\n"ފެރީތަކުގައި ޕްލާސްޓިކް ބޭނުން ކުރުން މަދު ކުރެވުނީތީ ވަރަށް އުފާކުރަން. އަދި ތިމާވެށި ހިމާޔަތް ކުރަން މިފަދަ ކަންކަން އިތުރަށް ކުރަން މަސައްކަތް އެބަ ކުރަން،" އެމްޓީސީސީގެ މާކެޓިން މެނޭޖަރު މަރިޔަމް މުހައްމަދު މަނިކު ވިދާޅުވި އެވެ.\nޕްލާސްޓިކް ކޮތަޅު މޫދަށް އުކާލުމުން ކަނޑުގެ އެތައް ދިރުމެއް މަރުވެ އެވެ. އަދި ޕްލާސްޓިކް ފަދަ އެއްޗެހި އޮޅިގެން މުރަކަ އާއި ވެލާ ފަދަ ތަކެތި ނެތިދެ އެވެ.\nއޭޑީކޭއިން ވެސް އަޖުމަބަލަނީ\nޕްލާސްޓިކް ހުއްޓާލުމުގެ މަސައްކަތް އޭޑީކޭއިން ވެސް ވަރަށް ފަހުން ވަނީ ފަށައިފަ އެވެ. އޭޑީކޭ ހޮސްޕިޓަލުގައި ހިންގާ ބޭސްފިހާރާގައި ކަރުދާސް ކޮތަޅު ބޭނުންކުރަން ފެށީ އަޖުމަބެލުމުގެ ގޮތުންނެވެ.\nއޭޑީކޭގެ ސީނިއަ މެނޭޖަރު މުހައްމަދު ޖިނާން ވިދާޅުވީ އެ ބަދަލު ގެންނަން މަސައްކަތް ކުރަމުން އަންނަނީ ތިމާވެއްޓާ ރައްޓެހި ގޮތަކަށް ވިޔަފާރި ވެސް ބައްޓަން ކުރަން ކަމަށެވެ.\nބަދަލާ އެކު ދިމާވާ އެންމެ ބޮޑު ގޮންޖެހުމަކީ ޕްލާސްޓިކް ކޮތަޅާ އަޅާބަލާއިރު ކަރުދާސް ކޮތަޅުގެ އަގު މާ ބޮޑުވުން ކަމަށް އޭނާ ވިދާޅުވި އެވެ.\n"ކޮންމެހެން ގެންނަން ޖެހޭ ބަދަލެއް ވީމަ އަޅުގަނޑުމެން މިކަން ކުރަނީ. ކަރުދާސް ކޮތަޅު މާ އަގުބޮޑު،" ޖިނާން ވިދާޅުވި އެވެ.\nފާހަގަވި ކަންކަމަށް ބަލައި އެކި ސައިޒްގެ ކަރުދާސް ކޮތަޅު ބޭނުންކުރަން އޭޑީކޭއިން މިހާރު ވަނީ ނިންމާފަ އެވެ. ދިގު މުއްދަތަކަށް ބޭސް ނަގާ މީހުންނަށް އަވަހަށް ހަލާކުވުން ކުޑަ ކޮތަޅު ބޭނުންވެ އެވެ.\nއެސްޓީއޯއިން ހާއްސަ ޑިސްކައުންޓެއް\nއެސްޓީއޯއިން ވަނީ މިދިޔަ ބުރާސްފަތި ދުވަހުން ފެށިގެން އެ ކުންފުނީގެ ސްޕަމާކެޓަށް ތިމާވެއްޓާ ރައްޓެހި ކޮތަޅު ހިފައިގެން ވިޔަފާރި ކުރަން ދާ މީހުންނަށް ޑިސްކައުންޓް ދޭން ފަށައިފަ އެވެ. ކޮތަޅު ހިފައިގެން ދިއުމުން ކުރާ ކޮންމެ ވިޔަފާރިއަކުން ދެ ޕަސެންޓްގެ ޑިސްކައުންޓެއް އެ ކުންފުނިން މިހާރު ދެ އެވެ.\nއަޅުގަނޑުމެން ބާރުއަލަނީ ވިޔަފާރި ކުރުމުގައި އަބަދުވެސް ތިމާވެއްޓާ ރަހުމަތްތެރި ގޮތް ޚިޔާރުކުރުމަށް! ޕްލާސްޓިްކް މަދުކުރުމަށް އެއްބާރުލުންދެމާ! އަޅުގަނޑުމެންގެ ނާޒުކު ތިމާވެށި ހިމާޔަތްކުރަމާ! pic.twitter.com/prGSHYWlkj\n— STO Supermart (@sto_supermart) September 19, 2019\nއެސްޓީއޯގެ ޕްރޮމޯޝަން ޓްވީޓެއް\n"ޕްލާސްޓިކަށް ނޫނެކޭ ބުނަމާ" މި ޝިއާރުގެ ދަށުން އެސްޓީއޯ އިން ފެށި ކެމްޕެއިނާ ގުޅޭ ގޮތުން އެ ކުންފުނީގެ މީޑިއާ އޮފިޝަލަކު ވިދާޅުވީ ބޭނުންވަނީ ކަސްޓަމަރުން އެއްފަހަރަށް ވުރެ ގިނަ ފަހަރު ބޭނުން ކުރެވޭ ކޮތަޅަށް ހިތްޖެއްސުން ކަމަށެވެ.\nވިޔަފާރި ކުރާ މީހުން ގަންނަ ތަކެތި އަޅާފައި އެސްޓީއޯއިން މިހާރު ދެމުން ދަނީ ޕްލާސްޓިކް ކޮތަޅެވެ. އާ ޕްރޮމޯޝަނާ އެކު އެ ކޮތަޅު ބޭނުން ކުރަން ޖެހޭ އަދަދު މަދުކުރެވޭނެ ކަމަށް އެކުންފުނިން ގަބޫލުކުރެ އެވެ.\_\nތިމާވެށީގެ ހިމާޔަތުގައި ކޮންމެ ބަޔަކަށް ވެސް ކޮންމެވެސް މަސައްކަތެއް ކުރެވިދާނެ އެވެ. އަދި ބޮޑެތި ކުންފުނިތަކުން އަޅާ ފިޔަވަޅުތަކުން ގިނަ ބަޔަކަށް ކުރާ ފައިދާ ބޮޑެވެ.\nތިމާވެށި އެސްޓީއޯ އެމްޓީސީސީ ޕްލާސްޓިކް ކޮތަޅު\n13 ކޮމެންޓް, 20 ރިއެކްޝަންސް\nމިދިޔަ އަހަރު ކޮންމެވެސް ނޫހެއްގައި އޮތް ފޮޓޯއެއް ލޮރީއެއް ފުރާ އުކާލަން ގެންދާ ފޮތްތަކެއް. ކޮންމެ އަހަރެއް ނިމޭއިރު އެތައް ހާސް ކިޔަވާ ކުދިން ބޭނުންކޮށްފަ އެހެން އުކާލާ ފޮތްތައް ކޮތަޅު ހަދަން ބޭނުންކުރުން ރަގަޅުވާނެހެން ހީވޭ. ހިލޭ ލިބޭ ކަރުދާސް އެއީ. އޭގެ ތެރެއިން ޗާފުދެލި ހުންނަ ކަރުދާސް ކާތަކެތި ނޫން އެއްޗެހި ލާ ކޮތަޅުގެ ގޮތުގައި ބޭނުންކުރެވިދާނެ.\nދިއްދޫ ހަންދަރު ހަސަނު\nމަސްދޯނި ފަހަރު އަދި އެހެން އުޅަދުތައްވެސް އަޑީތެޔޮ ބަދަލްކޮށް ކަނޑަން އެޅުން ހުއްޓުވަން އެއްވެސް މަސައްކަތެއް ކުރާތީ ނުފެނޭ ދެރަކަމެކޭ ދޯ؟؟؟\nވެމްކޯ މީހުން ކުނި ގެންދަނީ ޕްލާސްޓިކް ކޮތަޅަށް އަޅާފަ ބެހެއްޓީމަ.ކަރުދާސް ފޮއްޓެއް ގަ ބެހެއްޓިޔަސް ނުގެންދޭ.އެހެންވެ ކޮތަޅު ގަންނަން ޖެހޭ.މިކަމަށް ހައްލެއް ނެއްތަ\nމޮޔަމީހުން ގިނަ އިންޑިޔާއަށްވުރެ، ޕްލާސްޓިކުގެ ކަންތަކުގާ ރަޢްޖެއުޅެނީ މާކުރީގާ. މިކަމަށްހައްލެއް ނުލިބިގެންއުޅެނީ ކުރާކޮންމެ ވިޔަފާރިއަކާއެކު ހިލޭސާބަހަށް ކޮތަޅުދޭތީ. މިހާރުވެސް މަބުނިއްޔޭހިތާފާ ނަމަވެސް ޕްލާސްޓިކްކޮތަޅު ދިނަސް އެއަށް އިތުރުއަގެއްނަގަން ފަށާބަލަ. ވަގުތުންހުއްޓޭނެ. ބޭނުންވަނީ ޕްލާސްޓިކަށް ނޫނެކޭބުނެފާ، ފޮތިކޮތަޅުހަދާފާ ކޮތަޅު ވިއްކާގޮތަށް ވިޔަފާރިކުރާތަންތަނުގާ ބަހައްޓަން. އޭރުން ކޮތަޅުގަންނަން ޖެހޭތީ ގެއިން އަންނާނީ ހިފައިގެން.\nއިންޑިޔާގަ މީހުން ގިނަވީމަ މޮޔަމީހުންވެސް ގިނަވާނެ! ވަށައިގެން ކަނޑުން ބޭނުކޮއްގެން ޒާމާނުންސުރެ ދިރިއުޅެމުން އައިބަޔަކު އަދި ކިރިޔާ ޕުލާސްޓިކޭކިއަންފެށީ!އިންޑިޔާމީހުންނަކީ އެހެންގަމުއުތަކު މީހުނައްވުރެ އެމެރިކާ ޔޫރަފުގަވެސް ބަލައިގަންބައެއް އެތައްހާސް އިންޑިޔާމީހުން އެގައުތަކައް ބޭނުވެގެން ގުރިންކާޑުދީގެން ގެންގޮއްސަ އެތިބީ! މިގައުމީހުނައް ކޮކަމެއްތޯވީ ލަގުޒާރީހޯޓަތަކުގެޓެކުސް ފައިސާއައްބާރޯސަވެގެން ތިބިބަޔަކު އެޙެންނަސްލުތަކުމީހުނައް ބަވަނީ\nއަހަރެމެންނަ ގުޅިލާމެހިފާވާ ޕްލާސްޓިކް، ވަކިން ޚާއްސަކޮށް ޕްލާސްޓިކް ކޮތަޅު. މިހާރުން މިހާރަށް ހުރިހާ ފިހާރަޔަކަށް ދިގުމުއްދަތަކަށް ބޭނުންކުރެވޭކަހަލަ ކޮތަޅު ގެންނަންވީ. އޭހެފަހުގާ ކޮންމެ މީހަކުވެސް ކޮތަޅު ގަންނަން ޖެހޭގޮތަށް ހުރިހާ ކަމެއް ރާވަންވީ. އޭރުން ރަނގަޅުވަރެއްގެ ކޮތަޅެއް 10 ރުފިޔާ ނޫނީ 15 ރުފިޔާއަށްވުރެ ކުޑައަގެއްގާ ލިބޭނޭހެނެއް ހިޔެއްނުވޭ. ކުރާކޮންމެ ވިޔަފާރިއަކާއެކު ކޮތަޅު ގަންނަންވީމާ ދެން ބާޒާރުކުރަން ދާއިރުދާނީ ކޮތަޅުހިފައިގެން.\nޕްލާސްޓިކާ ދެކޮޅަށޭ ކިޔާފަ، މިއޮށް ފަދަ ގަޑީގަ ވެލާނާގެ ތިރީގަ އިހްތިޖާޖް ކުރުން ސަޅިއެއްނޫންދޯ\nކިހެނެއްތޯ ތިކަން ހުއްޓުވާނީ ހއ އަތޮޅު ހއދިއްދޫ ސްކޫލަކީ ޕުލާސްޓިކާ ދެކޮޅު ތިމާވެއްޓާ ރައްޓެހި ސްކޫލެއް އެކަމަކު ހެދުނުގެ ނާސްތާއެދޭނީ ޓިސޫކޮތަޅުގެ ބަދަލުގަ ގަވައިދާހިލާފައް ކުދި ޕުލާސްޓިކް ތަށީގަ އެއްވެސް ހައްލެއްނެތް މިކަން ބަލަންވެސް މިކަންކުރަންވެސް މިކަމައް ފިޔަވަޅު އަޅަންވެސް އަދި ނާސްތާދެނީވެސް އެއްބަޔެއް ދެންކޮންހައްލެއް ކުރެވޭނީ ތިކަންވެސްދާނީ ސިގެރަޓައް ވާގޮތައް ނަމުން ދެކޮޅު ކަމުގަ ހައްދެއްނެތް\nޕެޓު ފުޅީގަ ތަކެތި ރާއްޖޭގަ ވިއްކާ މީހުން އެބައިބެކް އަގެއް ކަނޑައެޅީމަ ސަޅިވާނެ.. މިސާލަކަށް ފުޅި އަނބުރާ ގެންދިޔައިމަ 0.25ލާރި އޭރު ފީނައިގެންވެސް ތި ނަގާނެ\nމީގަ ޕުލާސްޓިކެއް ނޫނޭ މައްސަލައަކީ .. އޭތި ޑިސްޕޯސް ކުރާ ގޮތޭ މައްސަލައަކީ\nޕްލާސްޓިކް ކޮތަޅު އެތެރެކުރުން މަނާކުރަންފެނޭ. އަދި ޕްލާސްޓިކް ކޮތަޅުތަކުގައި ބަންދުކޮށްފަ ހުންނަ ތަކެތިން އިތުރުޓެކްސް ތިމާވެށީގެ ހިމާޔަތަށްނަގަން ފެނޭ.


Fandiyaaru Didi vaki kuran ninmaa massala thalhumah | Mihaaru\nސުޕްރީމް ކޯޓުގެ ފަނޑިޔާރު އަބްދުﷲ ދީދީ (ޑީޑީ). އޭނާ ފަނޑިޔާރު ކަމުން ވަކިކުރަން ރައްޔިތުންގެ މަޖިލިހުގެ ޖުޑިޝަރީ ކޮމިޓީން ވަނީ ނިންމާފައި. --- ފޮޓޯ: ނިޝާން އަލީ/މިހާރު\n28 އޯގަސްޓް 2019 - 09:43 15 comments\nސުޕްރީމް ކޯޓުގެ ފަނޑިޔާރު އަބްދުﷲ ދީދީ (ޑީޑީ) ވަކިކުރުމަށް ރައްޔިތުންގެ މަޖިލިހުގެ ޖުޑިޝަރީ ކޮމިޓީން ނިންމައި އެ މައްސަލަ މަޖިލިހުގެ ތަޅުމަށް ރޭ ފޮނުވައިފި އެވެ.\nޑީޑީ ވަކިކުރަން ނިންމީ ޖުޑިޝަރީ ކޮމިޓީގެ ބައްދަލުވުމުގައި ބައިވެރިވެވަޑައިގެންނެވި އަށް މެމްބަރުންގެ އިއްތިފާގުންނެވެ. ކޮމިޓީގެ ރިޕޯޓު މިއަދުގެ ޖަލްސާ އަށް އެޖެންޑާކޮށްފައިވާ އިރު، ފަނޑިޔާރު ޑީޑީ ވަކިކުރުމާ މެދު މި ޖަލްސާގައި ގޮތެއް ނިންމާނެ ކަމަށް ވަރަށް ބޮޑަށް ބެލެވެ އެވެ.\nގާނޫނުއަސާސީ ބުނާގޮތުން ފަނޑިޔާރަކު މަގާމުން ވަކި ކުރެވޭނީ ޖޭއެސްސީން ހުށަހަޅާ ހުށަހެޅުމަކަށް ބިނާކޮށް މަޖިލީހުގެ ޖަލްސާގައި ވޯޓުގައި ބައިވެރިވާ މެމްބަރުންގެ ތެރެއިން ތިން ބައި ކުޅަ ދެ ބައި މެމްބަރުންގެ އަޣުލަބިއްޔަތުން ފާސްވުމުންނެވެ. މަޖިލިހުގައި މިހާރު 87 މެމްބަރުން ތިއްބަވާ އިރު، އެ މެމްބަރުންގެ ތެރެއިން 58 މެމްބަރުންގެ ވޯޓު ލިބިއްޖެ ނަމަ، ޑީޑީ މަގާމުން ވަކި ކުރި ކަމަށް ނިންމޭނެ އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން ބަލަމުންދިޔަ މައްސަލައަކާ ގުޅިގެން ފަނޑިޔާރު ޑީޑީ ވަކިކުރަން މަޖިލީހަށް ފޮނުވީ ވެސް އެ ކޮމިޝަނުންނެވެ. ގާނޫނުއަސާސީގައިވާ ގޮތުން ފަނޑިޔާރުން އައްޔަން ކުރުމާއި ވަކިކުރުމުގެ ބާރު ދީފައި އޮތީ ޖޭއެސްސީއަށެވެ. ޖޭއެސްސީން ފަނޑިޔާރުންގެ މައްސަލައިގައި ގޮތެއް ނިންމިޔަސް، އެކަން ތަންފީޒު ވާނީ މަޖިލިހުގެ މެމްބަރުންގެ މެދުގައި ނަގާ ވޯޓަކުންނެވެ.\nޖޭއެސްސީ އިން ބަލާ މައްސަލައާ ގުޅިގެން ފަނޑިޔާރު ޑީޑީ މިހާރު ހުރީ ސަސްޕެންޑްކޮށްފަ އެވެ.\nޑީޑީގެ މައްޗަށް ކުރާ އެންމެ ބޮޑު ތުހުމަތަކީ އެމްއެމްޕީއާރުސީގެ ޚިޔާނާތުގެ މައްސަލާގެ ތުހުމަތު ކުރެވޭ މީހަކު ވަކި ގޮތަކަށް ހުކުމްތައް ނެރުމަށް ފަނޑިޔާރުންނަށް ފައިސާ ދިން އިރު ފަނޑިޔާރު ޑީޑީ އަށް ވެސް ފައިސާ ލިބިފައި އޮތް ކަމަށް ތުހުމަތުކުރެވުމެވެ. ޑީޑީ ވަނީ ރިޝްވަތުގެ އެއްވެސް އަމަލެއް އަދި ޖިނާއީ އެއްވެސް އަމަލެއް ދުވަހަކު ވެސް ހިންގަވާފައި ނުވާނެ ކަމަށް ވިދާޅުވެފަ އެވެ.\nޑީޑީ ސަސްޕެންޑް ކުރަން ޖޭއެސްސީން ނިންމާފައި ވަނިކޮށް ސުޕްރީމް ކޯޓުން ވަނީ އެ ސަސްޕެންޝަނަށް އަމަލު ކުރުން ފަސްކޮށް، އިތުރު ފިޔަވަޅެއް އެ މައްސަލާގައި ނާޅަން އަމުރުކޮށްފަ އެވެ. އެކަމަކު ޖޭއެސްސީން ވަނީ އެ އަމުރު ގަބޫލު ނުކޮށް، ސަސްޕެންޝަން ދެމި އޮންނާނެ ކަމަށް ނިންމައިފަ އެވެ. ޑީޑީ ވަނީ ކުރިން ހައި ކޯޓުގެ އިސް ފަނޑިޔާރު ކަން ކުރައްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަރީ ގާޒީ އަބްދުﷲ ދީދީ ޖުޑީޝަރީ ކޮމިޓީ (ރައްޔިތުންގެ މަޖިލިސް)


ރައީސުލްޖުމްހޫރިއްޔާގެ ޚާއްސަ މަންދޫބު، މިނިސްޓަރ އޮފް އެންވަޔަރަންމަންޓް ޑ.ރ ހުސެއިން ރަޝީދު ހަސަން، އ.ދ ގެ ކޮންފެރަންސް އޮން ޓްރޭޑް އެންޑް ޑިވެލޮޕްމަންޓް (ޔޫ.އެން.ސީ.ޓީ.ޑީ) ގެ “ޔޫއެން ޓްރޭޑް ފޯރަމް: އެސްޑީޖީސް އެންޑް ކްލައިމެޓް ޗޭންޖް” ގައި ބައިވެރިވަޑައިގަތުމަށް ފުރާވަޑައިގަންނަވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ރައީސުލްޖުމްހޫރިއްޔާގެ ޚާއްސަ މަންދޫބު، މިނިސްޓަރ އޮފް އެންވަޔަރަންމަންޓް ޑ.ރ ހުސެއިން ރަޝީދު ހަސަން، އ.ދ ގެ ކޮންފެރަންސް އޮން ޓްރޭޑް އެންޑް ޑިވެލޮޕްމަންޓް (ޔޫ.އެން.ސީ.ޓީ.ޑީ) ގެ “ޔޫއެން ޓްރޭޑް ފޯރަމް: އެސްޑީޖީސް އެންޑް ކްލައިމެޓް ޗޭންޖް” ގައި ބައިވެރިވަޑައިގަތުމަށް ފުރާވަޑައިގަންނަވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\n8 ސެޕްޓެމްބަރ 2019 ޙިއްސާކުރެއްވުމަށް\nމިނިސްޓަރ އޮފް އެންވަޔަރަންމަންޓް ޑރ. ހުސެއިން ރަޝީދު ހަސަން، މި މަހު9އިން 13 އަށް ސްވިޓްޒަލަންޑްގެ ޖެނީވާގައި ބޭއްވުމަށް ހަމަޖެހިފައިވާ “ޔޫއެން ޓްރޭޑް ފޯރަމް: އެސްޑީޖީސް އެންޑް ކްލައިމެޓް ޗޭންޖް” ގެ ބައްދަލުވުމުގައި ބައިވެރިވެވަޑައިގަތުމަށްް ފުރާ ވަޑައިގަންނަވައިފިއެވެ. ޔޫ.އެން.ސީ.ޓީ.ޑީ ގެ ސެކްރެޓަރީ ޖެނެރަލްގެ ޚާއްސަ ދައުވަތަކަށް، ޑ.ރ ހުސެއިން ރަޝީދު ހަސަން މި ބައްދަލުވުމުގައި ބައިވެރިވެ ވަޑައިގަންނަވަނީ ރައީސުލްޖުމްހޫރިއްޔާ އިބްރާީިމް މުޙައްމަދު ސާލިހް ގެ ޚާއްސަ މަންދޫބެއްގެ ގޮތުގައެވެ. މި ބައްދަލުވުމުގައި ޑ.ރ ހުސެން ރަޝީދު ހަސަން ތަޤްރީރުކުރެއްވުމަށް ވަނީ ހަމަޖެހިފައިވެއެވެ. އ ެމަނިކުފާނު ތަޤްރީރު ކުރެއްވުމަށް ހަމަޖެހިފައިވަނީ މޫސުމަށް އަންނަ ބަދަލުތަކުގެ ސަބަބުން ކުދި ޖަޒީރާ ޤައުމުތަކުގެ ވިޔަފާރިއާއި، އިޤްތިސާދާއި އަދި ދެމެހެއްޓެނިވި ތަރައްޤީއަށް ކުރާ ނޭދެވޭ އަސަރުތަކާއި ބެހޭގޮތުންނެވެ.\nމި ބައްދަލުވުމަކީ އ.ދ ގެ ޖެނެރަލް އެސެމްބްލީ ގެ ހަވާސާގައި މި މަހުގެ 23 ގައި ނިއުޔޯކުގައި ބޭއްވުމަށް ހަމަޖެހިފައިވާ ކްލައިމެޓް ސަމިޓަށް ތައްޔާރުވުމުގެ ގޮތުން، އ.ދ ގެ ކޮންފަރަންސް އޮން ޓްރޭޑް އެންޑް ޑިވެލޮޕްމަންޓް (ޔޫ.އެން.ސީ.ޓީ.ޑީ) ގެ ފަރާތުން އިންތިޒާމުކޮށްގެން، ބާއްވާ ބައްދަލުވުމެކެވެ. މި ބައްދަލުވުމުގައި މައިގަނޑު ގޮތެއްގައި މަޝްވަރާ ކުރެވޭނީ މޫސުމަށް އަންނަ ބަދަލުތަކާއި، ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލް ކުރުމުގައި، ވިޔަފާރިއާއި އިޤްތިސާދުތަކަށް ކުރަމުންދާ އަދި ކޮށްފާނެ އަސަރުތަކާއި އަދި އެފަދަ ކަންކަން ކުޑަކުރުމަށް ޤައުމުތައް ގުޅިގެން ކުރެވިދާނެ ކަންތައްތަކުގެ މައްޗަށެވެ.


ޖަނަވަރީ މަހު މީރާއިން 2.36 ބިލިއަން ރުފިޔާ ބަލައިގަނެފި\nޖަނަވަރީ 2022 ގައި މީރާއަށް 2.36 ބިލިއަން ރުފިޔާ ބަލައިގަނެފައިވާކަމަށް މީރާއިން މައުލޫމާތު ދީފިއެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %31.2 އިތުރު އަދަދެކެވެ. އަދި، ޖަނަވަރީ 2022 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ %38.6 އިތުރު އަދަދެކެވެ.\nމީރާއިން މައުލޫމާތު ދޭ ގޮތުގައި، ޖަނަވަރީ 2021 ގައި ލިބުނު އާމްދަނީ އާ އަޅައިބަލާއިރު ޖަނަވަރީ 2022 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ޖީ.އެސް.ޓީ، އިންކަމް ޓެކްސް، ގްރީން ޓެކްސް އަދި އެއަރޕޯޓް ޓެކުހާއި ފީގެ ގޮތުގައި ލިބިފައިވާ ފައިސާ އިތުރުވުމެވެ. މިގޮތުން، ޑިސެންބަރު 2020 އާއި އަޅައިބަލާއިރު، ޑިސެންބަރު 2021 ގައި ދިވެހިރާއްޖެއަށް ޒިޔާރަތްކޮށްފައިވާ ފަތުރުވެރިންގެ އަދަދު2ގުނަ އިތުރުވެފައިވާ ކަމަށް މީރާއިން މައުލޫމާތުދެއެވެ. މީގެ ސަބަބަކީ 2020 ވަނަ އަހަރު ކޮވިޑް-19 ގެ ސަބަބުން ފަތުރުވެރިން ޒިޔާރަތްކޮށްފައިވާ މިންވަރު ދަށްވެފައިވުންކަމަށް މީރާއިން ފާހަގަކުރެއެވެ. މީގެ އިތުރުން، 2022 ވަނަ އަހަރުގެ ޖަނަވަރީ މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ ޖަނަވަރީ 2021 ގައި ލިބުނު އާމްދަނީ އާ އަޅާބަލާއިރު ޖަނަވަރީ 2022 ގައި ލިބިފައިވާ އާމްދަނީ އިތުރުވުމުގެ ސަބަބެކެވެ. މި ފީ ޖަނަވަރީ 2021 ގައި ލިބިފައެއް ނުވެއެވެ.\nޖަނަވަރީ 2022 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ %44.6 ނުވަތަ 1.05 ބިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކްސްއިންނެވެ. އެއީ %36.6 ނުވަތަ 864.41 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 95.19 މިލިއަން ރުފިޔާ (%4.0)، ޓޫރިޒަމް ލޭންޑް ރެންޓްގެ ގޮތުގައި 84.49 މިލިއަން ރުފިޔާ (%3.6)، ލީސް ޕީރިއަޑް އެކްސްޓެންޝަން ފީގެ ގޮތުގައި 76.55 މިލިއަން ރުފިޔާ (3.2%)، އަދި އެހެނިހެން ޓެކުހާއި ފީގެ ގޮތުގައި 188.54 މިލިއަން ރުފިޔާ (%8.0) ލިބިފައިވެއެވެ.\nޖަނަވަރީ 2022 ގައި ބަލައިގަނެފައިވާ އާމްދަނީގެ ތެރޭގައި 73.88 މިލިއަން އެމެރިކާ ޑޮލަރު ހިމެނެއެވެ.\nގުޅުންހުރި ލިޔުންތައް: https://www.mira.gov.mv/reports/January 2022.pdf


ތޫނީސިޔާގައި މޫޒާހަރާކުރަން ފެށުމުން އިޞްލާޙީ މަގުޗާޓެއް އިޢުލާންކޮށްފި ތޫނީސިޔާގައި މޫޒާހަރާކުރަން ފެށުމުން އިޞްލާޙީ މަގުޗާޓެއް އިޢުލާންކޮށްފި\nތޫނީސިޔާގައި މޫޒާހަރާކުރަން ފެށުމުން އިޞްލާޙީ މަގުޗާޓެއް އިޢުލާންކޮށްފި\nތޫނީސިޔާގެ ރައީސް ޤައީސް ސަޢީދާ ދެކޮޅަށް ޢާއްމުން މުޒާހަރާކުރަނީ / ފައިލް ފޮޓޯ: ރޮއިޓަރސް\nޢާއްމުން މަގުމައްޗަށް ނުކުމެ މުޒާހަރާކުރަން ފެށުމުން އިޞްލާޙީ މަގުޗާޓެއް އެ ޤައުމުގެ ރައީސް ޤައީސް ސަޢީދު އިޢުލާންކުރައްވައިފިއެވެ.\nޖުލައި މަހުގެ 25ވަނަ ދުވަހު ތޫނީސިޔާގެ ސަރުކާރާ ދެކޮޅަށް ޢާއްމުން މުޒާހަރާކުރަން ފެށުމުން ސަޢީދުވަނީ އެ ޤައުމުގެ ސަރުކާރު އުވާލައްވައި އެ ޤައުމުގެ ޤާނޫނުހަދާ މަޖިލީހުގެ ޖަލްސާތައް މެދުކަނޑާލުމަށް ނިންމަވައިފައެވެ. އޭގެ ފަހުން އެ ޤައުމުގައި ސަރުކާރެއް އެކުލަވާލާފައެއް ނުވެއެވެ. ސަޢީދުގެ ނިންމެވުމުގެ ސަބަބުން ތޫނީސިޔާގެ ވެރިކަމުގެ ނިޒާމުވަނީ ނޭނގުމެއްގެ ތެރެއަށް ވެއްޓިފައެވެ. ތޫނީސުތާގައި ސަރުކާރެއް އެކުލަވާލައި ސިޔާސީ ހަމަޖެހުން ގެނައުމަށް ބައިނަލްއަޤްވާމީ މުޖުތަމަޢުންވަނީ ސަޢީދަށް ވަރަށް ބޮޑަށް ބާރުއަޅައިފައެވެ.\nޢާއްމުންގެ ރުޅިވެރިކަމާއި ހިތްހަމަނުޖެހުން އޮތް ސަރުކާރެއް އުވާލެއްވުމުން ޢާއްމުންގެ މެދުގައި ސަޢީދުގެ މަޤްބޫލުކަންވަނީ ވަރަށް ބޮޑަށް އިތުރުވެފައެވެ. ނަމަވެސް ކޯވިޑް-19ގެ ޙާލަތު ގޯސްވެފައިވާ ދަނޑިވަޅެއްގައި އައު ސަރުކާރެއް އެކުލަވާލެއްވުމުގައި ސަޢީދު ލަސްކުރައްވާކަމަށް ބުނެ ޢާއްމުންވަނީ އޭނާއާ ދެކޮޅަށްވެސް މުޒާހަރާކުރަން ފަށައިފައެވެ. އަދި ޢާއްމުންވަނީ ބަޣާވާތުގެ ތުޙްމަތުވެސް ސަޢީދުގެ މައްޗަށް ކޮށްފައެވެ.\n2019ވަނަ އަހަރުގެ ތެރޭގައި ތޫނީސިޔާގެ ރައީސްގެ މަޤާމާ ޙަވާޅުވެވަޑައިގަތް ސަޢީދު އިޢުލާންކުރެއްވި އިޞްލާޙީ މަގުޗާޓުގައި ހިމެނެނީ އެ ޤައުމުގައި ވަޤުތީ ސަރުކާރެއް އެކުލަވާލާނެ އުޞޫލުތަކާއި އިންތިޚާބާބެހޭ ޤާނޫނެއް އެކުލަވާލުމެވެ. ނަމަވެސް އޭގެ އެއްވެސް ތަފްޞީލެއް ސަޢީދު އިޢުލާންކުރައްވައިފައެއް ނުވެއެވެ.\nތޫނީސިޔާގައި ދިމީޤްރާޠީ ވެރިކަމުގެ ނިޒާމެއް ޤާއިމުކޮށްފައިވަނީ 2011ވަނަ އަހަރުގެ ތެރޭގައި ފެތުރުނު ޢަރަބި ބަހާރުގެ ތެރެއިންނެވެ. ނަމަވެސް ފާއިތުވި އަހަރުތަކުގައި އެ ޤައުމުގައި އެކަށީގެންވާ ގޮތަކަށް ސަރުކާރެއް ހިންގިފައެއް ނުވެއެވެ.


SunOnline: Stock dhahvumuge biraaeku India in hakuru export kuraa minvaru madhukohlanee\nސްޓޮކް ދަށްވުމުގެ ބިރާއެކު އިންޑިއާއިން ހަކުރު އެކްސްޕޯޓް ކުރާ މިންވަރު މަދުކޮށްލަނީ\nމުހައްމަދު ޖަވާދު ޔޫސުފު 26 May 2022, 10:58\nނިއުދިއްލީ (26 މޭ 2022): އިންޑިއާއިން ހަކުރު އެކްސްޕޯޓް ކުރާ މިންވަރު މަދުކުރުމަށް ނިންމާފައިވާ ކަމަށް ޚަބަރު ލިބިއްޖެއެވެ.\nއިންޑިއާ ސަރުކާރުގެ މަސްދަރަކާ ހަވާލާދީ މީޑީއާ ރިޕޯޓްތައް ބުނާގޮތުން އިންޑިއާ ވަނީ ހަކުރު އެކްސްޕޯޓް ކުރާ މިންވަރު ގާތްގަަނޑަކަށް ދެބައި ކުޅަ އެއްބައަށް މަދުކުރަން ނިންމާފައެވެ. އަންނަ މަހުގެ ތެރޭގައި އެކަން ތަންފީޒުކުރަން ފަށާނެއެވެ.\nމި ރިޕޯޓްތަކަށް ކޮމެންޓް ކުރުމަށް އިންޑިއާގެ ކާބޯތަކެއްޗާބެހޭ ވުޒާރާއާއި ވިޔަފާރިއާބެހޭ ވުޒާރާއިން ފަސްޖެހިފައިވީ ނަމަވެސް އެ ދެ ވުޒާރާއިން ވެސް މިކަން ދޮގުކޮށްފައެއް ނުވެއެވެ.\nއިންޑިއާއަކީ ބްރަޒިލް ފިޔަވައި ދުނިޔޭގައި އެންމެ ގިނައިން ހަކުރު އުފައްދާ އަދި އެކްސްޕޯޓްކުރާ ގައުމެވެ. ދުނިޔޭގައި ހަކުރާއި ހަކުރުގެ ބާވަތްތައް އެންމެ ގިނައިން އުފައްދައި އެކްސްޕޯޓް ކުރާ ފަސްގައުމަކީ ބްރަޒީލް، އިންޑިއާ، ތައިލެންޑް، ފަރަންސޭސިވިލާތް، އަދި ޖަރުމަނެވެ. ދުނިޔޭގައި އެކްސްޕޯޓްކުރާ ހަކުރުގެ 64 އިންސައްތަ ހިއްސާކުރަނީ މި ފަސް ގައުމުންނެވެ.\nއިންޑިއާގެ އުއްދަނޑި ހައްދާ ދަނޑެއް\nއިންޑިއާ ސަރުކާރުގެ މަސްދަރަކާ ހަވާލާދީ މީޑީއާ ރިޕޯޓްތައް ބުނާގޮތުން ހަކުރު އެކްސްޕޯޓް ކުރާ މިންވަރު ގާތްގަނޑަކަށް ދެބައިކުޅަ އެއްބަޔަށް ދަށްކުރަން އެގައުމު ނިންމާފައިވަނީ އިންޑިއާގެ އުއްދަނޑި ހައްދާ ދަނޑުތަކަށް ލިބިފައިވާ ގެއްލުންތަކާ ގުޅިގެން ހަކަރުގެ ސްޓޮކް މަދުވުމުންނެވެ. އިންޑިއާގެ އުއްދަނޑި ހައްދާ މޫސުން ފެށޭނީ އަންނަ އޮކްޓޯބަރުގައެވެ.\nރިޕޯޓްތައް ބުނާ ގޮތުން މިގޮތަށް ނިންމީ އޮކްޓޯބަރާ ހަމައަށް ހުރި ސްޓޮކް މަދުވުމުން އިންޑިއާ ރައްޔިތުންގެ ފުޑް ސެކިއުރިޓީއަށް ލޮޅުމެއް އަރާފާނެ ކަމުގެ ބިރަށެވެ. ނަމަވެސް މި ނިންމުން ތަންފީޒު ކުރާ ތާރީޚެއް އެމަސްދަރުން ހާމަކޮށްފައެއް ނުވެއެވެ.\nއިންޑިއާ ސަރުކާރުން މީގެ ދެ ހަފްތާ ކުރިން ވަނީ އާދައިގެ ގޮދަންފުށާއި އެންމެ ކޮލިޓީ ގޮދަންފުށް ހިމެނޭ ގޮތަށް ގޮދަނުގެ ހުރިހާ ބާވަތެއް އެކްސްޕޯޓްކުރުން މަނާކޮށްފައެވެ. މިކަމުގެ ސަބަބުން ދުނިޔެއަށްވަނީ ސިހުން ލިބިފައެވެ. ނަމަވެސް އިންޑިއާއަށް ބަރޯސާވާ އަވަށްޓެރި ގައުމުތަކަށާއި އިންޑިއާގެ ޒަމާންވީ ވިޔަފާރީގެ ބައިވެރިންނަށާއި ކާބޯތަކެތީގެ ދަތިކަން ފޯރާ ގައުމުތަކަށް ގޮދަނާއި ގޮދަން ފުށް ވިއްކާނެކަމަށް އިންޑިއާ ސަރުކާރުން ބުނެފައިވެއެވެ.\nއިންޑިއާގެ ހަކުރަށް އެންމެ ބޮޑަށް ބަރޯސާވާ ގައުމުތަކަކީ ބަންގްލަދޭޝް، އިންޑޮނީޝިއާ، މެލޭޝިއާ އަދި ޔޫއޭއީއެވެ. ނަމަވެސް އެނޫން އެތައް ގައުމަކަށް އިންޑިއާ ހަކުރު އެކްސްޕޯޓް ކުރެއެވެ. އިންޑިއާއިން 2019 ވަނައަހަރު ހަ މިލިއަން ޓަނުގެ ހަކުރު އަދި 2020 ވަނަ އަހަރު 7.2 މިލިއަން ޓަނުގެ ހަކުރު އެކްސްޕޯޓް ކޮށްފައިވެއެވެ.\nއިންޑިއާގައި ހަކުރު އުފައްދާ މިންވަރު ދަށްވުމާއެކު އިންޑިއާގައި ހަކުރު އެންމެ ގިނައިން އުފައްދާ ކުންފުނި ކަމަށްވާ ޝްރީ ރެނުކާ ޝުގާ ލިމިޓެޑްގެ ހިއްސާގެ އަގު ހިއްސާގެ ބާޒާރުގައި މިހާރު ވަނީ ވަރަށް ބޮޑަށް ދަށަށް ގޮސްފައެވެ. އިންޑިއާގައި ހަކުރު އުފައްދާ އެހެން ކުންފުންޏެއް ކަމަށްވާ ބަލްރަންޕޫރު ޗިނީ މިލްސް ލިމިޓެޑްގެ ހިއްސާގެ އަގު ވެސް ވަނީ ވަރަށް ބޮޑަށް ދަށަށްގޮސްފައެވެ.\nޔުކްރޭން ހަނގުރާމައާއެކު ދުނިޔޭގައި ވަނީ ކާބޯތަކެތީގެ ވަރަށް ގިނަ ބާވަތްތަކެއް އަގުތައް އުފުލިފައެވެ.


Majilis aa gulhey gothun4leaderun maadhamaa Raees aa bahdhalu kuravvanee\nމަޖިލީހާ ގުޅޭ ގޮތުން ހަތަރު ލީޑަރުން މާދަމާ ރައީސްއާ ބައްދަލުކުރަނީ\nހަތަރު ލީޑަރުން، ރައީސް ސޯލިހާއެކު - އަވަސް ފޮޓޯ\nރައްޔިތުންގެ މަޖިލީހުގެ އިންތިހާބާ ގުޅޭ ގޮތުން ކޯލިޝަންގެ ހަތަރު ލީޑަރުންނާ ރައީސް އިބްރާހިމް މުހައްމަދު ސޯލިހު މާދަމާ ބައްދަލު ކުރެއްވުމަށް ހަމަޖެހިއްޖެ އެވެ.\nމީގެކުރިން އެމްޑީޕީ އޮފީހުގައި ރައީސް މުހައްމަދު ނަޝީދާއި ގާސިމް އިބްރާހިމާއި ރައީސް މައުމޫން އަބްދުލްގައްޔޫމާއި އިމްރާން އަބްދުﷲ މަޖިލިސް އިންތިހާބާ ގުޅޭ ގޮތުން މަޝްވަރާ ކުރެއްވި އެވެ. ނަމަވެސް އެ ބައްދަލުވުން ނިންމަވާލެއްވީ ނަތީޖާއަކަށް ހަމަ ނުގޮހެވެ.\nއޭގެފަހުން އެމްޑީޕީއިން ވަނީ 87 ދާއިރާއަށް ނުކުންނަން ނިންމާފަ އެވެ. އެގޮތަށް ނިންމީ ރައީސް ސޯލިހު ބައިވެރިވެވަޑައިނުގަންނަވާ ގައުމީ މަޖިލީހުގެ ޖަލްސާއެއްގަ އެވެ. ކޯލިޝަންގެ އަނެއް ތިން ޕާޓީއިން ގެންދަނީ އެއީ އެއްބަސްވުމާ ހިލާފު ކަމެއް ކަމަށް ބުނަމުންނެވެ.\nކޯލިޝަންގެ މެދުގައި މަޖިލީހުގެ ގޮނޑިތައް ބަހާނެ ގޮތަށް އެއްބަސްވެފައިވާނެ ކަމަށް އެ ޕާޓީތަކުން ބުނެ އެވެ. ނަމަވެސް ރައީސް ސޯލިހުގެ ތަރުޖަމާނު ވެސް ވަނީ ހަތަރު ލީޑަރުންގެ އެއްބަސްވުމެއް އެކަމުގައި ނޯންނާނެ ކަމަށް ވިދާޅުވެފަ އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ރައީސް ސޯލިހު ވިދާޅުވީ، ކޯލިޝަނާ ދޭތެރޭގައި ޔަގީންކަން އެބަ އޮތް ކަމަށާއި ކޯލިޝަންގެ އެއްބާރުލުން އެމަނިކުފާނަށް ލިބޭނެ ކަމަށް އުއްމީދު ކުރައްވާ ކަމަށެވެ.\nކުރިއަށް އޮތް މަޖިލިސް އިންތިހާބާއި ދެން ހުރި އެހެން ކަންކަމާމެދު ގޮތްތަކެއް ނިންމުމަށް މާދަމާ ހަތަރު ލީޑަރުން ބައްދަލު ކުރައްވާނެ ކަމަަށާއި އޭގެ ފަހުން ބައްދަލުވުމުގެ މައުލޫމާތު މީޑިއާއަށް ހާމަ ކުރައްވާނެ ކަމަށް ރައީސް ސޯލިހު ވިދާޅުވި އެވެ.\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް އިމްރާން އަބްދުﷲ


Dhivehin Dhakka Beykaaru Vaahakathah Huhtuveyne Gotheh Neh Tha? - Vaguthu\nދިވެހިންދައްކާ ބޭކާރު ވާހަކަތައް ހުއްޓުވޭނެ ގޮތެއް ނެއްތަ؟\nދުނިޔޭގެ ހަތަރު ބިތުގެ ތަރައްޤީ ދިވެހިންގެ އަތުގެ ހިނގިލިތަކާއި ހަމައަށް އައިސް، ދުނިޔޭގެ އެންމެ ތަރައްޤީ ވެފައިވާ ގައުމުތަކުގެ މީހުންގެ އުޅުމާއި އަޙްލާޤު ދިވެހިންގެ ކަށީގައި ހިފަމުން ދިޔަ ނަމަވެސް ބަދަލުނުވާ ބައިވަރު ކަންތައްތައް އެބަހުއްޓެވެ. އެއިން އެއްކަމަކީ ނުބެހޭ އެއްވެސް ކަމެއް ނެތިގެން އެހެން މީހުންގެ ޒާތީ ކަންތައްތަކާއި ބެހުމެވެ. އެހެން މީހުންގެ ޒާތީ ދިރިއުޅުމާއި ބެހޭ ގޮތުން ޚިޔާލުފާޅުކުރުމެވެ. އެހެން މީހުންގެ ހަށިގަނޑު ހުންނަ ގޮތާއި، ލައިގެން ތިބޭ އެއްޗެއްސަށް ގޮތް ކިޔުމެވެ.\nކައިވެނި ނުކޮށް އުޅޭ މީހަކު ނަމަ ކައިވެނި ކުރަނީ ކޮންއިރަކުންތޯ އަހާނެއެވެ. ކައިވެނި ކޮށްގެން އުޅޭނަމަ ދަރިއަކު ހޯދަނީ ކޮންއިރަކުންތޯ އަހާނެއެވެ. ދަރިއަކު ހޯދާފައިވާނަމަ ދަރިން މާފަލައީ ނުވަތަ މާހިއްކީ ކީއްވެތޯ އަހާނެއެވެ. އަދި އެވަރުން ނިމުނީކީ ނޫނެވެ. ކުދިން ހޯދާއި އަދަދާއި ބެހޭ ގޮތުން ވެސް ސުވާލުކޮށް އެކަމަށް ވެސް ފާޑުކިޔާނެއެވެ.\nފެންނަ ކޮންމެ މީހެއް ކައިރީ ހާދަ ފަލައޭ ނުވަތަ ހާދަ ހިއްކޭ އެހުން އެއީ ވެސް ބޮލަށް އުނދަގޫވާ ވާހަކައަކަށް އޮންނަނީ ވެފައެވެ. މީހަކު ފަލަ ވެއްޖެނަމަ ނުވަތަ ހިކިއްޖެނަމަ އޭނާ އަށް އެކަން އެނގޭނެއެވެ. އެކަމަށް ފިޔަވަޅެއް އަޅަން އޭނާ ބޭނުންނަމަ އޭނާ އެކަމަށް ފިޔަވަޅު އަޅާނެއެވެ. މަގުމަތިން ފެންމަ ކޮންމެ ފަހަރަކު އޭނައަށް އެހެން މީހުން އެކަން ހަނދާން ކޮށްދޭކަށް ނުޖެހެއެވެ.\nއެހެން މީހެއްގެ ބޮލުގެ އިސްތަށިގަނޑު ހުންނަ ގޮތާއި، އެހެން މީހުން ލާހެދުން ހުންނަ ޑިޒައިނާއި، އެހެން މީހުން ދިރިއުޅުމަށް ކުރާ މަސައްކަތަކީ ތިމާ އާއި ބެހޭ ކަންތައްތަކެއް ނޫނެވެ.\nMadeabingo template for useless comments made by people pic.twitter.com/iWgvzdOOCH\n— Meefau (@meefau) August 14, 2019\nމީހަކު ގޯސްކަމެއް ކުރާނަމަ އޭނާ އަށް ރަނގަޅު މަގު ދައްކައިދިނުމަކީ އާއިލާ މެންބަރުން، ގާތް އެކުވެރިން ކުރަން ޖެހޭނެ ކަމެކެވެ. ނަމަވެސް އޭގެ މާނައަކީ ކިރިޔާ ދަންނަ މީހަކު ފެނުނަށް އޭނާގެ ކަންކަމަށް ފާޑުކިޔާ، އޭނާގެ ސިފަ އާއި ބެހޭ ގޮތުން ވާހަކަދެއްކުމުން އިމެއްނެތް މިނިވަންކަމެއް އެންމެނަށް ލިބިގެން ވުމެއް ނޫނެވެ.\nދިވެހިންގެ ބޭކާރު ސުވާލުތަކާއި ކުރިމަތިލާން ނުޖެހި އެއް ދުވަސް ނިންމާލެވޭ މީހަކު ވަރަށް މަދުވާނެއެވެ. ނަމަވެސް މިކަމާއި ބޮލަށް އުނދަގޫވެގެން މިވާހަކަ ދެއްކުން ވެސް މިއޮތީ ބޮލަށް އުނދަގޫވާ ޒާތުގެ ކަމަކަށް ވެފައެވެ.\nއޮގަސްޓް 16, 2019 08:54\nއިއީ ޒާތީވުމެއް ނޫން ، ރައްޓިހި ރަހުމަތްތެރިކަން\nއޮގަސްޓް 16, 2019 08:59\nދިވެހިން ތެރޭގައި ގިނައީ، މަސައްކަތެއް ނުކޮށް ފިރިން ދިނީމަ ކައިގެން އުޅޭ އަނބިން، އެމީހުންގެ ކަމަކީ އެހެން މީހުންގެ މަސްކެއުން. ފޫހިފިލުވަން އެގޮތް ރަނގަޅެއްނު.\nއޮގަސްޓް 16, 2019 11:32\nއަނބިން ކޮންމެހެން ނުޖެހޭނެ މަސައްކަތް ކޮށް އާއިލާއަށް ހަރަދުކުރާކަށް އެކަންކުރަން ވާޖިބް ކުރައްވާފައި ވަނީ ފިރިންނަށް. ނަމަވެސް އަންހެނުން ބޭނުން ނަމަ މަސައްކަތްވެސް ކުރެވޭނެ އާއިލާއަށް ހަރަދުވެސް ކުރެވޭނެ.\nއޮގަސްޓް 16, 2019 13:06\nThee eygetherey himeney meehakaa haada vahtharey .\nމަސައްކަތް ކުރާ މީހިންހެ ހާލަކީވެސް ތީ\nއާއިލާއަށް ޚަރަދު ކުރަން މަސައްކަތް ކުރަނއ ޖެހެނީ ފިރިމީހާ. ދަރިން ތަރުބިއްޔަތު ކުރުމުގެ އެންމެ ބޮޑު ޒިންމާއެއް ވަމީ އަންބިންނަށް. އެކަން ނުކޮށް ވަޒީފާ ހޯދަން އުޅޭތީ މި މުޖުތަމަޢު މި ހަލާކުވަނީ\nއޮގަސްޓް 16, 2019 09:31\nދިވެހި އަންހެނުންނަށް ވުރެން އަނގަފުޅާ ބަޔަކު ނުތިބޭނެ މިދުނިޔެއަކު.\nއޮގަސްޓް 16, 2019 09:45\nއަސްލުވެސް. ނުބެހޭ ކަމެއްނޯންނެ. މަށާދިމާލަށް ވެސް9އަހަރުކޮށްފަ ރަށަށް އައިތަނާ ބުނީ ކީކުރަންހޯ ބޭކާރު ދުވަސްތައް ހޭދަކުރީ. މީހަކާ ނުއިދެ ކުއްޖަކު ނުހޯދާ. މުސްކުޅިވީ ނޯންހޯ. އެކަމު އެމީހާ ގެއަށް މަ ދުވަހަކުވެސް ނުވަންނަން. ކުރިން އިސްވެ ވާހަކަ ވެސް ނުދައްކަން. އެމީހާއާ ކޮން ބެހޭކަމެއް. އަސްލު.\nއޮގަސްޓް 16, 2019 09:50\nއެއީ ދައްކާނެ ވާހަކައެއް ނެތީމަ ކޮންމެސް އެއްޗެކޭ ކިޔަން އުޅޭ މީހުން. ރަށްފުށު ވެރިން ވ. ވަރުހުންނަ ކަމެއް ތިޔަކަމަކީ.\nލިޔާނެ އެއްޗެއް ނޭނގެންޏާ ނުލިޔެތިބެންވީނު. މިލިޔުމުގައި ހުރި ގިނަ ކަންކަމަކީ ޒާތީ ވާހަކަ ތަކެއްނޫން. އިސްލާމީ އުސޫލުތަކާ ޚިލާފު ކަންތައްތަކެއް އެ ޢަމަލުތަކަކީ މުޖުތަމަޢު ކަންބޮޑުވާ ކަންކަން.\nއޮގަސްޓް 16, 2019 10:09\nދަށުދަރަޖައިގެ ކަންކަން ކުރީމަ އެެއްޗެއްބުނުމަކީ މައްސަލައެއްނޫން. މިސާލަކަށް ނިޔަފަތި ނުކަނޑާ ހުރީމަ.. ބޯ ދިގުކުރީމަ\nއޮގަސްޓް 16, 2019 10:11\nކިހިނެއްހުއްޓުވާނީ ގިނައީ އެހެންމިީހުންގެ ޒާތީ ކަންތަކާ ބެހެމުންދުވާމިީހުން...ކިޔާނެ ހާދަފަލައޭ..ކުއްޖަކު ހޯދާކައްނުވޭހޭ..ލާހެދުމަށް ފާޑުކިޔާނެ....އަރާބޫޓައްފާޑުކިޔާނެ...\nއޮގަސްޓް 16, 2019 10:16\nބައެއް ބޭކާރު ވާހަކަތައް ހުއްޓެއް ކަމަކު ތިތާނގައި ގިނައިން ހުރީ ބޭކާރު ވާހަކަތަކެއް ނޫން. ރައްޓެހިންނާއި ރަޙްމަތްތެރިން ބައްދަލުވީމާ އަހަންޖެހޭ ކުރަންޖެހޭ ސުވާލުތަކެއް. އޭރުން އެނގޭނީ އަނެކާގެ ހާލުއަހްވާލު. މިހާރަކަށް އައިސް ބައެއް މީހުންނަށް ތިޔަ ވާހަކަތައް ދައްކަން ނުކެރިގެން މިއުޅެނީ ތިމަތިމާމެންނަށް އުޅެވޭގޮތަކުން. އެހެންވެ ބޭކާރު ވާހަކަތަކަކަށް ހަދައިގެން ތިޔަ އުޅެނީ.\nއޮގަސްޓް 16, 2019 10:32\nދިވެހިން ބެހޭ ގިނަ ކަންކަމަކީ އޭގައި ހިކުމަތެއް އޮވެފެން ބެހޭ ކަންކަން. ދިވެހިންގެ ގަބޫލުކުރުންތަކާ ފުށުއަރާ ކަންތައްތައް. ޢެހެންވީމާ އެކަންކަމެއް ނުހުއްޓުވޭނެ. ލިސްޓަށް ބަލައިލިނަމަވެސް މިކަން ހާމަވާނެ.\nއޮގަސްޓް 16, 2019 11:17\nފިރިހެނަކު ފިރިހެނަކާ އިނީމަ އެވާހަކަ ދައްކަންފެށީމަ ރުަޅިގަދަވީ ދޯ.............\nދިވހިންގެ ލައިފް މާފަސޭހަވެފަ ހުސްވަގުތު ގިނަވީމަ ވާގޮތް\nއޮގަސްޓް 16, 2019 11:53\nތިޔަކީ އަދި ބޭކާރު ވާހަކައެއް ނޫން... ރަނގަޅަކަށް އެއްޗެއް އަހާލާ ގޯސް ކަންކަން ފާހަގަ ކޮށް ރަނގަޅު ކަންކަމަށް ނަސޭހަތް ދިނުމަކީ ބޭކާރު ވާހަކައަށް ވަންޏާ ކަންކަން އިސްލާހު ނުކުރެވޭނެ\nއޮގަސްޓް 16, 2019 13:02\nމިވަރުގެ ތެދު ފުރިހަމަ ލިޔުމެއް އަދި ނޫހަކުން ނުކިޔަން އަގަނޑައް ވަރައް ގިނައިން ދިމަވޭ ތިގޮތައް\nއޮގަސްޓް 16, 2019 15:53\nތިޔަ ގޮތަށް ދިވެހިންދައްކާ ބޭކާރު ވާހަކަތައް ހުއްޓުވޭނެ ގޮތެއް ނެއްތަ؟ ކިޔާފަ ޖެހުންވެސް ތީ ހަމަ ބޭކާރު ކަމެއް.


ސުޝާންތް މަރުވިިއިރު، އޭނާ ވަނީ ޑިޕްރެޝަނަށް ބޭސް ކެއުން ހުއްޓާލާފައި\nއޭނާގެ ގެއިން އެންޓި ޑިޕްރެޝަން ޕިލްސް ފެނިފައިވާ ކަމަށް ރިޕޯޓްތައް ބުނޭ\nސުޝާންތް މަރުވެފައިވަނީ ޖޫން 14 ގައި\n19 ޖޫން 2020 | ހުކުރު 18:51\nސުޝާންތް ސިންގް ރާޖްޕުތް\nބޮލީވުޑްގެ ތަރި ސުޝާންތް ސިންގް ރާޖްޕުތްގެ މަރު ވެގެން ގޮސްފައިވަނީ މުޅި އިންޑިއާއަށް ލިބިގެންދިޔަ ކުއްލި ހައިރާން ކަމަކަށެވެ. މި ހިނގާ ޖޫން މަހުގެ 14ގައި ސުޝާންތް އަމިއްލައަށް މަރުވެފައި ހުއްޓާ ފެނިގެން ގޮސްފައިވަނީ އެނާ މުމްބާޢީގެ ބާންދްރާގައި ހުންނަ އޭނާ އުޅޭ ގޭގައެވެ.\nސުޝާންތް މަރުވުމާއި ގުޅިގެން މުމްބާއި ފުލުހުން ވަނީ އޭނާގެ ހަށިގަނޑު ހޮސްޕިޓަލަށް ގެންގޮސް ޕޯސްޓް މޯޓަމް ހަދާފައެވެ. އެންމެ ފަހުގެ ރިޕޯޓްތައް ބުނާގޮތުން ސުޝާންތްގެ ދައްތަ އާއި އޭނާގެ މެނޭޖަރ ބުނެފައިވަނީ ފުލުހުންނަށް މައުލޫމާތު ދީފައިވާ ގޮތުގައި ސުޝާންތް ދަނީ ޑިޕްރެޝަން އާއި ކުރިމަތިލަމުންނެވެ. އަދި އޭނާގެ ގެއިން އެންޓި ޑިޕްރެޝަން ޕިލްސް ފެނިފައިވާ ކަމަށް ރިޕޯޓްތައް ބުނެއެވެ.\nސުޝާންތް މަރުވިއިރު ޑިޕްރެޝަނަށް ބޭސްކެއުން އޭނާ ހުއްޓާލާފައިވާ ކަމަށް ފުލުހުންނާއި ހަވާލާދީ ރިޕޯޓްތައް ބުނެއެވެ. އޭނާ އަމިއްލައަށް މަރުވިނަމަވެސް "ސުއިސައިޑް ނޯޓެއް" އަދި މިހާތަށް ފެނިފައި ނުވާ ކަމަށް ފުލުހުން މައުލޫމާތު ދެއެވެ.\nސުޝާންތް އެކްޓިންގެ ދާއިރާއިން ފުރަތަމަ ފެނިގެން ގޮސްފައިވަނީ ސްޓަރ ޕްލަސް އިން ދެއްކި "ކިސް ދޭޝް މެހޭ މެރާ ދިލް" އިންނެވެ. އޭނާ ބެލުންތެރިންގެ މެދުގައި މަޝްހޫރު ވެގެން ގޮސްފައިވަނީ ޒީ ޓީވީން ދެއްކި މަޤްބޫލު ޑްރާމާ "ޕަވިތްރާ" އިންނެވެ. ސުޝާންތް ބޮލީވުޑަށް ތަޢާރަފް ވެގެން ގޮސްފައިވަނީ 2013 ވަނަ އަހަރު "ކައި ޕޯ ޗޭ" އިންނެވެ. ފާއިތުވި ހަތް އަހަރު ދުވަހުގެ ތެރޭގައި އޭނާ ވަނީ ކާމިޔާބު ފިލްމްތަކުން ފެނިގެން ގޮސްފައެވެ.


އެކްޓިންގ ކޮމިޝަނަރ އޮފް ޕޮލިސް މުޙައްމަދު ހަމީދު ފުލުހުންގެ އިންޓާނަލް ސެކިއުރިޓީ ކޮމާންޑްގައި މަސައްކަތްކުރައްވާ މުވައްޒަފުންނާ ބައްދަލުކުރައްވައިފިއެވެ.\nއިއްޔެ އިސްކަންދަރު ބިލްޑިންގގައި ބޭއްވި މި ބައްދަލުކުރެއްވުމުގައި އެކްޓިންގ ކޮމިޝަނަރ އޮފް ޕޮލިސް މުޙައްމަދު ހަމީދު ދެއްކެވި ވާހަކަފުޅުގައި ފުލުހުންގެ މުއައްސަސާގައި ރަނގަޅު ކުރަންހުރި ކަންކަން ރަނގަޅުކުރެއްވުމަށް މަސައްކަތްކުރައްވަމުން ގެންދަވާކަމަށާއި ހާއްސަކޮށް ފުލުހުންގެ މުއައްސަސާގެ ހިންގުން ހަރުދަނާކޮށް، ފުލުހުންނަށް ބޭނުންވާ ވަސީލަތްތަކާއި ފުލުހުންގެ ވެލްފެއަރ ކަންކަން ރަނގަޅުކުރެއްވުމަށް މަސައްކަތްކުރައްވަމުން ގެންދަވާކަމަށް ވިދާޅުވިއެވެ.\nމީގެއިތުރުން ފްރަންޓް ލައިންގައި މަސައްކަތްކުރާ ފުލުހުންނަކީ މުހިންމު މަސައްކަތްތަކެއް ކުރައްވާ ބައެއްކަން ފާހަގަކުރައްވައި، ކޮންމެ ފުލުހަކުވެސް މަސައްކަތްކުރަންވާނީ ޤާނޫނާއި ޤާވާއިދުތަކާ އެއްގޮތްވާގޮތުގެ މަތިންކަމަށާއި ކޮންމެ ފުލުހަކުވެސް ޕްރޮފެޝަނަލްކަމާއެކު މަސައްކަތްކުރެއްވުމަށް އެދިލެއްވިއެވެ. އަދި ކޮންމެ ފުލުހަކީ އެފުލުހަކާ ހަވާލުކުރެވިފައިވާ މަސައްކަތްތަކާ ގުޅޭގޮތުން ޖަވާބުދާރީވާންޖެހޭ މީހެއްގެކަން ފާހަގަކުރައްވައި، ކޮންމެ ފުލުހަކުވެސް ހަމަހަމަކަމާއެކު ރައްޔިތުންނަށް ޚިދުމަތްކުރެއްވުމަށް އެދިވަޑައިގެންނެވިއެވެ.\nމި ބައްދަލުވުމުގައި އިންޓާނަލް ސެކިއުރިޓީ ކޮމާންޑުގެ އިސްވެރިންނާއި އެކޮމާންޑުގައި މަސައްކަތްކުރައްވާ އިސްވެރިންނާއި ގިނަ ޢަދަދެއްގެ ފުލުހުންނާއި އާންމު މުވައްޒަފުން އަދި ސްޕެޝަލް ކޮންސްޓަބްލަރީގެ ފުލުހުން ބައިވެރިވެލެއްވިއެވެ.


Ameen Faisal ge mahchah kuri terrorism ge dhauvaa saabitheh nuvi | Mihaaru\nކުރީގެ ޑިފެންސް މިނިސްޓަރު އަމީން ފައިސަލް: އޭނާގެ މައްޗަށް ކުރި ޓެރަރިޒަމްގެ ދައުވާ ސާބިތުނުވާ ކަމަށް ވަނީ ހުކުމް ކޮށްފައި --ފޮޓޯ/މިހާރު\nރައީސް ޔާމީން ބަންދުކުރި މައްސަލާގައި އަމީންގެ މައްްޗަށް ކުރި ޓެރަރިޒަމްގެ ދައުވާ ސާބިތެއް ނުވި\n28 އޮކްޓޯބަރ 2018 - 11:595comments\nއެމްޑީޕީގެ ވެރިކަމުގައި ޖުލައި، 2010 ގައި ރައީސް ޔާމީން ސިފައިންގެ ބެލުމުގެ ދަށުން ކ. އާރަށުގައި ބެހެއްޓީ ހިމާޔަތް ދޭން ކަމަށް ބުނެ އެވެ. އޭރު ރައްޔިތުންގެ މަޖިލީހުގެ މުލަކުު ދާއިރާގެ މެމްބަރަކަށް ހުންނެވި ރައީސް ޔާމީން ހަފުތާއަކަށް ވުރެ ގިނަ ދުވަސް ވަންދެން އާރަށުގައި ބެހެއްޓި އެވެ.\nއެ މައްސަލާގައި އަމީންގެ މައްޗަށް ދައުލަތުން ކުރި ޓެރަރިޒަމްގެ ދައުވާއާ ގުޅިގެން ހުކުމް އިއްވުމަށްޓަކައި މިއަދު ބޭއްވި މަޖިލީހުގައި އެ މައްސަލަ ބެއްލެވި ގާޒީ އިބްރާހިމް އަލީ ވިދާޅުވީ ދައުލަތުން ހުށަހެޅި ހެކިންގެ ހެކިބަހަށް ބަލާއިރު، އެކަށީގެންވާ ޝައްކެއް ނެތް މިންވަރަށް އަމީންގެ މައްޗަށް ކުށް ސާބިތުވާ މިންވަރަށް ހެކި ލިބިފައި ނެތް ކަމަށެވެ.\nރައީސް ޔާމީން ބަންދުކުރި މައްސަލާގައި އޭރުގެ ރައީސް މުހައްމަދު ނަޝީދުގެ މައްޗަށް ވެސް ދައުލަތުން ޓެރަރިޒަމްގެ ދައުވާ އުފުލި އެވެ. އެކަމަކު މިދިޔަ ހަފުތާގައި ކްރިމިނަލް ކޯޓުން ވަނީ އެ ދައުވާ އަނބުރާ ފޮނުވާލައިފަ އެވެ.\nގާނޫނާ ޚިލާފަށް ބަންދުކުރި މައްސަލާގައި ލިބުނު ގެއްލުމުގެ ބަދަލު ހޯއްދެވުމަށް ރައީސް ޔާމީންގެ ފަރާތްޕުޅުން އޭރު ދައުލަތާ ދެކޮޅަށް ވެސް ދައުވާ ކުރެއްވި އެވެ. އޭރުގެ މަދަނީ ކޯޓުގައި ކުރެއްވި އެ ދައުވާ ސާބިތުވެ، އެމަނިކުފާނަށް ބަދަލު ދޭން ދައުލަތަށް ކޯޓުން އަމުރުކުރި އެވެ.\nއެ މައްސަލަ ދައުލަތުން އިސްތިއުނާފް ކުރުމުން އިސްތިއުނާފް މަރުހަލާގައި އެ މައްސަލަ އޮއްވާ އެމަނިކުފާނު ވެރިކަމަށް ވަޑައިގެން، ގެއްލުމުގެ ބަދަލުގެ ފައިސާ ބޭނުންފުޅު ނުވާ ކަމަށް ދައުލަތަށް އެންގުމުން އިސްތިއުނާފް މައްސަލަ ދައުލަތުން އަނބުރާ ގެނަ އެވެ.\nއިތުރު ލިޔުންތައް ކުށްކުރުން ޓެރަރިޒަމް ކްރިމިނަލް ކޯޓް އަމީން ފައިސަލް ރައީސް އަބްދުﷲ ޔާމީން


Thinadhoo dhe dhaairaa ah fen pump, mee boduvejje kameh | Fenvaru Online\nތިނަދޫއަށް ފެން ޕަމްޕުގެ ދަތިކަން އިންތިހާ އަށް ބޮޑުވެއްޖެ\n19:39 - 15 މެއި 2020 -0ކޮމެންޓް\nމުސްކުޅިންވެސް ބުނާތީ އަހަމެވެ. 1966 ގައި ތިނަދޫ އަށް މީހުން އާބާދު ވީއްސުރެ ހަވަރު ތިނަދޫ އަށް ދިމާވެފައިވާ އެންމެ ބޮޑު މައްސަލަ އަކީ ފަޅުގެ ދަތި ކަމާއި ވާރޭ ވެހި ފެން ބޮޑުވާ މައްސަލައެވެ.\n1962 ގައި ކުރީގެ ރައީސް ނާސިރު ހަވަރު ތިނަދޫ ގައި އޭރު އޮތް 2000 މީހުންގެ އާބާދީ ރަޙުމް ކުޑަ ގޮތަކަށް މާ ވިއްސާރަ, ގަދަ ތޫފާނީ ވަގުތު ގައި ރަށުން ބޭލިތާ 58 އަހަރު ވީ އެވެ. އަދިވެސް ތިނަދޫގައި ހިގާ ފެންބޮޑުވުން ތަކަށް ހައްލެއް ނެތެވެ.\nކޮންމެ ވާރޭ ކޮޅިގަނޑަކާއެކެ ރައްޔިތުން ތެޅި ފޮޅެން ޖެހެނީ ގޯތި ގެދޮރާއި މުދާ ސަލާމަތް ވޭތޯއެވެ. ވާރޭ ވެހި ފެންބޮޑުވާ ކޮންމެ ފަހަރަކު " އެތައް ތަނަކުން" ބޮޑެތި ގެއްލުން ވެއެވެ.\nތިނަދޫ ގައި ފެން ބޮޑު ނުވާ ޒަމާނެއް ނާދެއެވެ. މި ވާހަކަ ނުދައްކާ ދުވަހެއް , މި ޝަކުވާ ނުކުރާ ދައުރެއް , ފެންބޮޑު ވުމުގެ މައްސަލަ ހައްލުކުރަން އާދޭސް ނުކުރާ ވަރިޔެއް ، އަދި ކިއެއްތަ ، މި ހާލަތާ ވިންދު ނުދަންނަ މެންބަރަކު ވެސް ނެތެވެ.\nކަތީބު ބޭފުޅުން ފެށިގެން މިހާރުގެ ކައުންސިލަރުން ވެސް ވޯޓު ލުމުގެ ވަގުތު ގައި ޙައްލަކީ ތިމާމެން ކަމަށް ނުގޮވާ ދައުރެއް ނުދެއެވެ. ނަމަވެސް ކަން އޮތީ ހަމަ އެ ޙާލަތުގައެވެ. އާދަ ކާދައިގެ މަ ދިން "އެދުން ވެރިން" ސަރުކާރަށް ސަނާ ގޮވަނީ އެވެ. ކަމެއް ނުވާކަން ސާފު ކޮށް އެނގި ސާބިތު ވާ އިރުވެސް ހެޔޮފުޅު ކަމުގެ ތާޖު މެމްބަރުން ގެ ބޮލަށް އަރުވަނީއެވެ.\nފެންނަނީ އެއް ސަގާފަތެކެވެ. އިވެނީ އެއް ފަރިއްސެކެވެ. ޖަހަނީ އެއް ބެރެކެވެ. ހާލަތަށް ކުޑަވެސް ބަދަލެއް ނާދެއެވެ. ހެދި މަގު ތަކުގެ ކާނަކުން ފެނެއް ނުދެއެދެއެވެ. ބާކީހުރި މަގުތަކާއި ގޯތިގެދޮރުން ފެނެއް ނުހިދެއެވެ.\n"ތިނަދޫ ފަޔަރު ސްޓޭޝަން ގައި ރަށުގެ2ދާއިރާ އަށް ބޭނުން ކޮއްލަން އަދިވެސް އޮތީ އެންމެ2ޕަމްޕް" އެވެ.\nރޭގަވެސް ގޭގޭގައި ފެންބޮޑުވެ ނިދާ ކޮޓަރިތަކުގެ ތެރެޔަށް ފެންވަދެ ކުދިންނާއި ބޮދެތި މީހުން ނުނިދިގެން ޕޮލިހަށް ގުޅުމުން ބުނީ އެމްއެންޑީއެފް އަށް ގުޅާލާށެވެ. އެމްއެންޑީއެފްއަށް ގުޅިމަ ބުނަނީ "ތިމަންނަ މެންގެ އަތުގައި އޮތީ އެންމެ2ޕަމްޕޭ، ހުއްޓާނުލާ މިދަނީ ފެންކަހަމުންނޭ. ކިހިނެއްހޭ ހުރިހާ ގެޔަކު ފެންކަހައިދޭނީ" މީ ރައްޔިތުންގެ ހިތްތައް ރޮއްވާލި ޖަވާބެކެވެ. އެގޭގޭގައި ދިރިއުޅޭ ކުޑަކުދިންވެސް ރޭގައި ތިބީ ނުނިދާ ހޭލާއެވެ. ގޭގެ ކުދިބޮޑު އެންމެން ބާލިދީއާ ތެލި ތަށި ބޭނުންކޮށްގެން ފެންކަހަން ތިއްބާ ފަތިސް ނަމާދަށް ބަންގި ގޮވީއެވެ.\nއެވަރުންވެސް އަދި ވީކީ ނޫނެވެ. ވާރާ ހުއްޓާނުލާ ވެހެމުން ދިޔައީއެވެ. ދެން ފެނިގެން ދިޔައީ ބޮޑެތި ގަސްތަކާއި ކެޔޮ ގަސްތައް ކެޔޮގަނޑާއެކީ ވެއްޓޭތަނެވެ. ފިރިހެނ ވެރިން ދުއްވައިގަތީ ކެޔޮގަނޑު ސަލާމަތްކުރެވޭތޯ ގަސް ނަގާށެވެ. އަންހެނުން ތިބީ ފެންކަހާށެވެ.\nމިދިޔަ އަހަރު ޑިސެމްބަރު މަހު ތިނަދޫން ދޫކުރި ފްލެޓްތަކުގެ ހާލަކީވެސް މިއެވެ. ފާރުތަކުން ފެންލީކުވެ މުޅި ކޮޓަރިތެރެ އޮތީ ފެންބޮޑުވެފައެވެ. މީހުން ނުނިދާ ހޭލާތިބެ ފެންކަހާ މޮޕް ޖަހަމުން ދިޔައެވެ. ކޮޓަރިތަކުގެ ފާޚާނާ ހޮޅިތައް ބަންދުވެގެން ފާޚާނަތަށިތަކުން ފެންނުދެއެވެ.މިއީ ރޭ ތިނަދޫގެ ރައްޔިތުން އުޅެނެ ޖެހުނު ދަތިހާލެވެ.\nPosted by Ibrahim Mohamed on Friday, May 15, 2020\nސަރުކާރުން މިކަމަށް ހައްލެއް ހޯދައިދޭތޯ ރައްޔިތުންދަނީ ކަންބޮޑުވުން ފާޅުކުރަމުންނެވެ.\nރޭ ފަތިހު ބޯކޮށް ވާރޭ ވެހި ވައިގަދަވުމުގެ ސަބަބުން ތިނަދޫއަށް ބޮޑެތި ގެއްލުންތަކެއް ވެއްޖެ\nރޭ ފަތިހު ގދ. ތިނަދޫއަށް 50 މޭލަށް ވައިގަދަވެ ރަށަށް ލިބިފައިވާ ގެއްލުންތައް\nތިނަދޫއަށް ލިބުނު ގެއްލުމުގެ ތެރެއިން\nވައިގަދަވެ މާލެއަށް ގެއްލުންތަކެއް ވެއްޖެ


Inthihaabu onnaanee April 10 gai\nއެންމެ ފަހުން ބޭއްވި ކައުންސިލް އިންތިހާބުގައި މީހަކު ވޯޓްލަނީ: އިންތިހާބު އޮންނާނީ އޭޕްރީލް މަހު\nފަސް ކޮށްފައިވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކުގެ އިންތިހާބު، އަންނަ އޭޕްރީލް މަހުގެ 10 ވަނަ ދުވަހު، ބާއްވަން އިލެކްޝަންސް ކޮމިޝަން (އީސީ) އިން މިއަދު ކަނޑައަޅައި އެކަން އިއުލާންކޮށްފި އެެވެ.\nމިހާރު ކުރިއަށްދާ އީސީގެ ގައުމީ ލަފާދޭ ކޮމިޓީގެ ބައްދަލުވުމުގައި އީސީގެ ރައީސް އަހުމަދު ޝަރީފް އާދަމް ވިދާޅުވީ އެ ގާނޫނުގައި ބަޔާންކޮށްފައިވާ އެއް އަހަރުގެ މުއްދަތުގެ ތެރޭގައި އިންތިހާބު ބޭއްވުމަށްޓަކައި، އިންތިހާބު ބާއްވާ ތާރީހެއްގެ ގޮތުގައި އަންނަ އޭޕްރީލް މަހުގެ 10 ވަނަ ދުވަސް ކަނޑައަޅާފައިވާ ކަމަށެވެ.\nއެގޮތުން، ގާނޫނުގައި ބަޔާންކޮށްފައިވާ ގޮތަށް އަންނަ ހުކުރު ދުވަހު އިންތިހާބު ބޭއްވުމުގެ މަސައްކަތް ފަށާނެކަމަށް ޝަރީފް ވިދާޅުވި އެވެ.\nއެމްޑީޕީ ޕީޕީއެމް އިލެކްޝަންސް ކޮމިޝަން + އެޗްޕީއޭ ލޯކަލް ކައުންސިލްތަކުގެ އިންތިހާބު އަހުމަދު ޝަރީފް އާދަމް ޕީޕަލްސް ނޭޝަނަލް ކޮންގްރެސް - ޕީއެންސީ ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Anhenun Nukunnavaa, Fahathugai Ebathibin - Shidhatha - Vaguthu\nއަންހެނުން ނުކުންނަވާ، ފަހަތުގައި އެބަތިބިން - ޝިދާތާ\nޖެންޑާ މިނިސްޓަރު ޝިދާތާ ޝަރީފް – ފޮޓޯ: ރައީސް އޮފީސް\nދިވެހި އަންހެނުން އެކި ދާއިރާތަކުން ނުކުންނެވުމަށާއި، އެ އަންހެނުންގެ ފަހަތުގައި ތިއްބަވާނެ ކަމަށް ޖެންޑާ މިނިސްޓަރ ޝިދާތާ ޝަރީފް ވިދާޅުވެއްޖެއެވެ.\nޝިދާތާ މިގޮތަށް ވިދާޅުވީ، ރައީސް އިބްރާހިމް މުހައްމަދު ސާލިހު ސުޕްރީމް ކޯޓުގެ ބެންޗަށް ދެ އަންހެން ފަނޑިޔާރުންގެ ނަން ހުށަހެޅުމަށް ޖޭއެސްސީގެ ލަފަޔަކަށް އެދެުމާއި، ގުޅިގެން އެކަމަށް މަރުހަބާ ވިދާޅުވެ ކުރެއްވި ޓްވީޓެއްގައެވެ.\nޝިދާތާ ވިދާޅުވީ، މިއަދަކީ ތާރީހީ ދުވަހެއް ކަމަށާއި، ހުޅިވިގެން މި ދަނީ ފަހި ފުރުސަތުތަކެއް ކަމަށެވެ.\n"ދިވެހި އަންހެނުން ނުކުންނަވާ! ކެރިގެން ނުކުންނަވާ! ނިންމުންތައް ނިންމާ ފެންވަރުގެ މަގާމްތަކަށް ކުރިމަތިލައްވާ، އަޅުގަނޑުމެން ފަހަތުގައި އެބަތިބިން". ޝިދާތާ ވިދާޅުވިއެވެ.\nޝިދާތާ މިގޮތަށް ވިދާޅުވިއިރު، އަންހެނުން ފަނޑިޔާރު ކަމަށް އައްޔަން ކުރުމަކީ އިސްލާމީ ޝަރީއަތާ ހިލާފުކަމެއް ކަމަށް މަޝްހޫރު ދީނީ އިލްމުވެރިޔާ ޝެއިހް އަލީ ޒައީދު ވަނީ ވިދާޅުވެފައެވެ.\nޑރ. އިޔާޒް، އާއި ޝެއިހް އިއްލިޔާސް ޓެގް ކުރައްވައި ޝެއިހް އަލީ ޒައިދު ކުރެއްވި ޓްވީޓުގައި ވިދާޅުވީ، އަންހެނުން ޝަރުއީ ކޯޓުތަކުގެ އެއްވެސް މަރުހަލާއެއްގައި، ގާޒީކަމަށް އައްޔަން ކުރުމަކީ އިސްލާމީ ޝަރީއަތާއި، މި ޝަރީއަތުގެ އުސޫލުތަކާއި، ހަމަތަކާއި ކަނޑައެޅިގެން ހިލާފުކަމެއް ކަމަށެވެ.\nޝިދާތާއަކީ ދީނީ އިލްމުވެރިން އެންމެ ގިނަ އަދާލަތު ޕާޓީގެ މަޝަވަރާ މަޖިލީސްގައި ހިމެނިވަޑައިގަންނަވާ ބޭފުޅެކެެވެ.\nޝިދާތާގެ ހަށިގަނޑަށް ބޮޑު ބަދަލެއް، ފަހުން އާއްމު ކުރި ފޮޓޯއެއްގައި ވަރުގަދަ މެސެޖެއް!\nއުހަށް އަރާނީ އެއްވެސް ޕާޓީއެއްގެ ފަސްބައިގައި އެލިގެންނެއް ނޫން: ޝިދާތާ\nއޮގަސްޓް 22, 2019 19:07\nދެން ކުރީގަ ހުންނާނީ އިބިލީސްބާ އަނެންކާ\nއޮގަސްޓް 22, 2019 19:12\nއަސްތާ ކަމަކު ނުދާނެެ ެ އަންހެން ވެރިން ގެއްލިދާާނެެ ނުކުމެއްޖެ ކަމައް ވަންޏާ އޭރުން ގޯސްވީ އެއްނު ބެޑުޝީޓް ދަޝު ވެއްޖިއްޔާ މުޅިން ގޯސް ޚިޔާލެއް ތީ\nޢޭ އަންހެނާއެވެ. މިނޫން ދުވަހެއް އޮތްކަން ހަނދާން ކުރާށެވެ. އެދުވަހަށް އެއްވެސް ބިރުވެތިވުމެތް ނެތި ތިބާގެ ދުލުން ބޭނުން އެއްޗެއް ކިޔޭތީވެ މި ހުވަފެނީ ދުނިޔޭގެ އަރާމާއި މަންފާ ހޯދުމަށްޓަކާ ތިބާގެ ބަހާއި އަމަލުން ތި ކުރަމުންދާ ކަންތައްތައް ތިބާއާއި ދެކޮޅަށް އާޙިރަތުގައި ހެކިބަސް ދޭނެއެވެ. ޢަދި ސަލާމަތްކުރާނޭ އެކަކުވެސް ނާނާނެއެވެ. ވީމާ ތިބާ އަޥަހަށް ތައުބާވެ އިސްލާހުވާށެވެ. ވަގުތު ފާއިތުވުމުގެ ކުރިންނެވެ.\nއޮގަސްޓް 22, 2019 19:15\nއެމަންޖެ އަކަށް އެއްވެސް ކަމެއްނުވާނެ .މަށެއް އެމަންޖެ ފަހަތަކަށް ނާރާނަން.\nއޮގަސްޓް 22, 2019 19:17\nތަންތާގައި ތިބޭ ގަމާރުންނަކަށް ނޭގޭ ދީނުގައި ހުކުމް އޮންނަނީ ކިހިނެއް ކަމެއް. އެހެން ދުވަހެއް އަންނާނެކަމަށް ބަލައިގެން އުޅޭ ބައެއް ނޫންވިއްޔާ...\nއޮގަސްޓް 22, 2019 19:20\nޝިދާތާ ފަހަތުގަހުންނާނީ ގެއްލޭ ބެޑްޝިޓެއް ހިފައިގެން. ކަމެއްވާއިރަށް ފިލާނެ. އިބްތިހާލު މައްސަލައިގަ ޒިންމާއިން ރެކެން އިސްތިޢުފާދީފަ އަވަހަށްފިލީ. ދެން އެއައްވުރެ މަތީ މަޤާމަކަށް އައިސް ދަޢުލަތުގެ ބެލުމުގެދަށުގަތިބި ކުދިން ގެއްލުވަންފެށީ. މިދައިތާ މީ ލަދެއްހަޔާތެއް ވެސް ހުންނަމީހެއްނޫނޭ.\nއޮގަސްޓް 22, 2019 20:17\nއަންހެނުން ކުރި އަރާށޭ ބުނީމާ އޭގެ މާނައަކީ ﷲ ނަހީ ކުރެއްވި ކަންތައްތައް ކުރަން ނިކުތުމެއް ނޫން... ފަނޑިޔާރު ކަމާ ގާޒީ ކަމަކީ އަންހެނުން ކުރަން ހަރާމް ކަންތައް. އަންހެނެއް މިހެން މި ބުނީ ވެސް. ދެން އަތް ޖަހާ. މިދައިތަ އަރާ ހުރެ ސަހަލު ވާހަކަ އެއް ނޫން އެއްޗެއް އެބަ ކިޔާތަ.\nއޮގަސްޓް 22, 2019 21:58\nސަހަލު ވާހަކަތަ އެއީ...މަށަށްވެސް އެނގޭ ބުނަންތިއުޅޭ އެއްޗެއް...އެކަމަކު ޖުމްލަ ކިޔާލަބަލަ...\nއޮގަސްޓް 22, 2019 20:38\nކަލެއަކާ ބަޔަކު އަޅައެއްނުލާ ފަހަތުގަ މަޑުކޮށްލާ.\nއޮގަސްޓް 22, 2019 20:52\nލާދީނީ ބައެއް ޖަހާލަތަކީ. މުރުތައްދު ވެފަ ތިޔާ ތިބީ\nއޮގަސްޓް 22, 2019 22:44\nއެއްކަލަ ބޯގޯސް ހާބީ\nއޮގަސްޓް 22, 2019 20:53\nގެއްލޭ ބެޑްޝީޓު. ދީނާ ހިލާފުކަންކަމަށް ހިތްވަރުދެއްވާ. މަގާމެއްގެ ސަބަބުން ހެއްދެފަރާތަށް ގޮން ޖަހަންނޫޅޭ.\nއޮގަސްޓް 22, 2019 21:03\nމަގޭ މިނިވަންކަމަށް އަރައި ނުގަނެބަލާ.....! މަވެސް ހިޔާލެކޭ ހަމަ ދިވެހިރައްޔިތުންނަށް ދިނީ. އެކަން ގަބޫލުކުރާ މީހަކު ހުރިއްޔާ މަގޭ މިބޮޑު ބެޑުޝީޓު ދަށަށް ވަދޭ. އެންމެން އާދޭ.\nއޮގަސްޓް 22, 2019 21:15\nތިޔާބެޑްޝީޓަކީ ޙަކީމަތުލް އަޤްލާގެ ތާކިހާތަ؟ ތިހާއަވަހަށް ތިޔާގެއްލެނީ.\nއޮގަސްޓް 22, 2019 21:22\nމީނަގެހުރިގޮތްކުޑަކަންބަލާބަލަ ދީނީޢިލްމުވެރިޔަކު މިކަންތައްއޮތްގޮތް ރަނގަޅައް އޮޅުންފިލުވައިދިނީމާ ކަނޑައެޅިގެން ފާޅުގަހިއްވަރުދެނީ މިކަހަލަމީހުންނަކީ މަޤާމްގެދަހިވެތިކަމުގަ ދީންވެސްދޫކޮއްލަންފަހައްޖެހޭނެ ބައެއްނޫން\nއޮގަސްޓް 22, 2019 22:08\nނިކުންނަންވީ ފިރިހެނުންނެވެ. ސިވިލްސާވިސްގަ މިހާރުވެސް ގިނައީ އަން ހެނުންނެވެ.\nއޮގަސްޓް 22, 2019 22:12\nއިސްލާމީ ދީނުގެ އުސޫލުތަކާއި ކަނޑައެޅިފައިވާ އިންތަކުގެ ތެރެއިން އަހެނުން ބާރުވެރި ކުރުވަންވީ އެހެން ނަމަވެސް އިސްލާމީ ޝަރީއަތާއި އެސަރީއަތުގެ އުސޫލްތަކާއި ކަނޑައެޅިން ޚިލާފްވާ ގޮތަށް ކޮންމެ ސަރުކާރަކުން ކުރިޔަސް ވާނީ ގޯހަކަށް އަދި އެކަންކަމަށް މިނިސްޓަރ ހިއްވަރު ދިނަސް ގޯސްކަމެއް ރަގަޅެއް ނުކުރުވޭނެ އަދި އެކަން ބަލައިގަންނާނެ ހަމަބުއްދި ހުރި މީހަކު ނުހުންނާނެ\nއޮގަސްޓް 22, 2019 22:57\nމިއުޅެނީ ދުނިޔައިން މޮޔަވެގެނެއްނޫން މިދައިތަގެ ފަހަތައް އަރާކަށް.\nއޮގަސްޓް 22, 2019 23:14\nދީނާ ޚިލާފުވިޔަސް ވަޒީފާ ހިމާޔަތް ކުރަން ދޯ ތިޔަ ވިސްނަނީ. ދީނީ އިލްމުވެރިންގެ އަދާލަތު ޕާޓީގެ މެމްބަރެއް ދޯ މިއީ.\nއޮގަސްޓް 23, 2019 00:36\nޤިޔާމަތް ދުވަހު ކޮންތާބާ ވަންނާނީ ފަހަތުން ހަމަދާނެßު\nއޮގަސްޓް 23, 2019 00:42\nއަދާލަތު މީހެކޯ ބަލާބަލަ ބުމަ ހަދާލާފަ ހުރިވަރު... މި އިންސާނަކަށް ނޭނގޭބާ އެއީ ހުއްދަކަމެއް ނޫންކަން.. އަނެއްކާ މިކިޔަނީ ކޮންކަމަކަށް ނިކުންނާށޭތަ..؟\nއޮގަސްޓް 23, 2019 01:17\nދެން އޮތީ މިޔަރު ދަތްޕިލައިން އެއްބައި އުފުރުން ދޯ ސީދައިތާ..!\nއޮގަސްޓް 23, 2019 01:00\nއޮގަސްޓް 23, 2019 01:31\nކަމަނާ ބުނަން ރަނގަޅު ވާހަކައެއް.\nއިސްލާމް ދީނަށް ގޮންޖަހަށް ނަހައްދަވާ. އިސްތިއުފާ ދެއްވާފަ ގެއަށް ވަޑައި ގަންނަވާ.\nއޮގަސްޓް 23, 2019 05:33\nމަގާމުގެ ދަހިވެތިކަމުގައި އިސްލާމްް ދީނުގައި ކަނޑައެޅިފައިވާ ހުކުމްތަކަށް ގޮންޖައްސަވަނީ ތޯ؟\nއޮގަސްޓް 23, 2019 07:18\nއިސްލާމްދީނުގެ ކަންފުޅެއްވެސް ނެތް މީހެއްތަމީ؟؟؟\nއޮގަސްޓް 23, 2019 09:22\nތީ ވަރައް ޖަނަވާރު އުޅުން ހުރި އަންހެނެއް\nއޮގަސްޓް 23, 2019 12:45


Raajje gai anekkaaves recordeh | Mihaaru\nމިކަލް ރެކޯޑް މުގުރާލަން ޖަގަލް ކުރަމުން ސިޑިން އަރައި ފައިބަނީ-- ފޮޓޯ:މިހާރު\nރާއްޖޭގައި އަނެއްކާވެސް ރެކޯޑެއް\n11 އޮކްޓޯބަރ 2019 - 17:513comments\nޖަގަލް ކުރަމުން ދުވުމުގެ ދުނިޔޭގެ ރެކޯޑު މި މަހުގެ ފަސް ވަނަ ދުވަހު މުގުރާލި މިކަލް ކެމަރަލް އަނެއްކާވެސް ރާއްޖޭގައި މިއަދު ރެކޯޑެއް މުގުރާލައިފި އެވެ.\nކެނެޑާ އަށް ނިސްބަތްވާ މިކަލް، މިފަހަރު ރެކޯޑު ހެދީ، ތިން ބޯޅަ ޖަގަލް ކުރަމުން ސަލްޓަން ޕާކުގެ ސިޑިން 2544 ފަހަރު އަރައިގެންނެވެ. މި ރެކޯޑް މީގެ ކުރިން ހަދާފައި ވަނީ 608 ސިޑިން އަރައިގެންނެވެ.\nJuggle kuramun dhuvumue dhuniyeyge record Raajje gai muguraalaifi\nމިކަލް ކުރިން ބުނެފައިވާ ގޮތުގައި އޭނާ ބޭނުން ވަނީ 6000 ސިޑިން އެރުމުގެ ރެކޯޑެއް ހަދާށެވެ. ނަމަވެސް އޭގެ ކުރިން އޭނާގެ އަތުން ބޯޅަ ވެއްޓުނީ އެވެ. ބޭނުންވި ގޮތަށް ރެކޯޑު ނެހެދުނު ނަމަވެސް ހިތްހަމަ ޖެހޭ ކަމަށް އޭނާ ބުންޏެވެ.\nމިކަލް އަށް ހިތްވަރު ދެއްވައި ޖަގަލް ކުރަމުން ސިޑިން އެރުމުގެ ރެކޯޑު މުގުރާލި މަންޒަރު ބެއްލެވުމަށް ޓޫރިޒަމް މިނިސްޓަރު އަލީ ވަހީދާއި އެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު ވަޑައިގަތެވެ.\nމިކަލް ބުނި ގޮތުގައި ކުޑައިރުން ފެށިގެން ވެސް ރެކޯޑު ހެދުމަށް ޝައުގުވެރިވެ އެވެ. މިހާރު ބޭނުންވަނީ ކެނެޑާގައި ރާއްޖެ އިޝްތިހާރުކުރަން ކަމަށް ވެސް އޭނާ ބުންޏެވެ.\nޖަގަލްކޮށްގެން ދުވުމުގެ ރެކޯޑު މިކަލް މުގުރާލީ އައްޑޫގަ އެވެ. އެއީ، 55 ފަސް މިނެޓްތެރޭ 10 ކިލޯމީޓަރަށް ދުވެގެންނެވެ.\nރާއްޖޭގައި މިކަލް ދެ ރެކޯޑް މުގުރާލާފައިވާއިރު މިދިޔަ މަހު ފްރީ ޑައިވިންގެ ދުނިޔޭގެ ރެކޯޑެއް ވެސް ރާއްޖެ އިން ވަނީ މުގުރާލާފަ އެވެ. މި ރެކޯޑާ އެކު މި އަހަރު ރާއްޖޭގައި ތިން ރެކޯޑް މި ވަނީ މުގުރާލާފަ އެވެ.\nއިތުރު ލިޔުންތައް ގިނިސް ވޯލްޑް ރެކޯޑްސް ޓޫރިޒަމް އެމްއެމްޕީއާރުސީ ދުނިޔޭގެ ރެކޯޑް\nރެކޯޑް ހަދަން އެކަނި ހުރިހާ ގައުމަކަށް ދަތުރުކުރަނީ


Voters List Ah Shakuvaa Husha Helhumuge Vaguthu Ithuru Kohffi - Vaguthu\nވޯޓާސް ލިސްޓަށް ޝަކުވާ ހުށަހެޅުމުގެ ވަގުތު އިތުރުކޮށްފި\nކުރިއަށް އޮތް ރިޔާސީ އިންތިހާބުގައި ވޯޓު ދިނުމުގެ ހައްގު ލިބިފައިވާ މީހުންގެ ލިސްޓު އާންމުކޮށްފައިވާއިރު ޝަކުވާ ހުށަހެޅުމަށް އިތުރު ވަގުތު ދީފިއެވެ.\nއިލެކްޝަންސް ކޮމިޝަންގެ މެންބަރު އަހުމަދު އަކްރަމް ވިދާޅުވި ގޮތުގައި ވޯޓާސް ލިސްޓަށް ޝަކުވާ ހުށަހެޅުމުގެ ފުރުސަތު މިރޭ 22:30 އާ ހަމައަށް މިހާރު ވަނީ އިތުރުކޮށްފައެވެ.\nއިލެކްޝަންސް ކޮމިޝަނުން ބުނި ގޮތުގައި ޝަކުވާ ހުށަހެޅުމުގެ މުއްދަތު އިތުރުކުރީ ގާނޫނުގައިވާ ގޮތުން މުއްދަތު އިތުރުކޮށްދެވެން އޮތް އެންމެ ދިގު ވަގުތަށެވެ.\nއާންމު ގާނޫނުގައިވާ ގޮތުން ވޯޓު ދިނުމުގެ ހައްގު ލިބިފައިވާ މީހުންގެ ރަޖިސްޓަރީގައި ހިމެނިފައިވާ ނުވަތަ ހިމެނިފައިނުވާ މައުލޫމާތުތަކާ ގުޅޭ ގޮތުން، ނުވަތަ އެ ރަޖިސްޓަރީ ސައްހަ ކުރުމަށްޓަކައި ގެންނަންޖެހޭ ބަދަލަކާ ނުވަތަ އުނި އިތުރަކާ ގުޅޭ ޝަކުވާ އުފުލުމުގެ އިހުތިޔާރު ކޮންމެ ރައްޔިތަކަށް ލިބިގެންވެއެވެ.\nވޯޓާސް ލިސްޓު އާންމުކޮށްފައިވަނީ މިމަހުގެ 10 ވަނަ ދުވަހުއެވެ. އަދި ލިސްޓަށް ޝަކުވާ ހުށަހެޅުމުގެ ފުރުސަތު މިމަހުގެ 15 ވަނަ ދުވަހުން ފެށިގެން ވަނީ ހުޅުވާލާފައެވެ.\nސަރުކާރުގެ ގެޒެޓްގައި ލިސްޓު ޝާއިރުކުރާ ދުވަހުން ފެށިގެން ގިނަވެގެން 10 ދުވަހުގެ ތެރޭގައި ވޯޓު ދިނުމުގެ ހައްގު ލިބިފައިވާ މީހުންގެ ރަޖިސްޓަރީ އިލެކްޝަންސް ކޮމިޝަނަށް ހުށަހަޅަން ވާނެ ކަމަށް ގާނޫނުގައި ބުނެފައިވެއެވެ.